
În frumosul său trening de un roșu sovieticesc, cu bandă albă, 
alerga greoi. Ai fi zis că e o gloabă filmată cu încetinitorul, într- 
atât era de neîndemânatic, și părea că-i gata să-și piardă 
echilibrul. Aburi albi, pe care îi ghiceai urât mirositori, îl 
înconjurau în răceala hivernală. Respira bărbătește, târându-și 
după el curul mare de birocrat, împreună cu toată măţăraia 
sedentară, deranjată pe nepusă masă de această ședință de 
jogging, precum într-un shaker. Alerga, îmbujorat pe tot 
cuprinsul hălcilor sale, și oferea o dovadă în plus că porcul este 
foarte indicat atunci când se experimentează o terapie dedicată 
oamenilor. Era de un roz jegos, de un blond jegos, cu niște dinți 
ca un gard în ruină, cu niște ochi frumoși ca rubinele. Se puteau 
recunoaște urme din rasa albinos la acest individ, și înțelegeai 
de îndată că exerciţiul fizic, toana unui cardiolog, nu-i folosea la 
nimic; că oricum grasul va căpăta podagră, apoi va fi un cardiac 
îndrăzneț, cu toată avalanșa de avarii ce le implică asta. Și la 
urma urmei asta e, fiecare cum poate. El alerga sub umbrele 
palide ale lunii ianuarie, alerga până la epuizare, riscând să-și 
piardă pe rând, respiraţia, ceasul, suspensorul și tot ce mai vrei 
tu, mai puţin grăsimea lui porcească. 

Și în timp ce el patrula pe câmpul îngheţat, în ţoalele alea 
ridicole de aruncător rus de greutate, da, în timp ce el comitea 
chestia asta, la mai puţin de o milă de locul acela, madama lui 
își aluneca mâna călduţă în șliţul unui băiețel amabil și, cu grijă, 
degaja o sculă, pe onoarea mea, bine calibrată, dură și zdravănă 
sub frumoasa ei corolă. Cu care sculă se grăbi să practice o 
respiraţie  gură-la-gură, fără un motiv aparent, obiectivul 
găsindu-se deja în starea cea mai favorabilă. Dar un mic exces 
de zel nu dăunează niciodată în astfel de situaţii. Atacurile cele 
mai senzaţionale au fost întotdeauna reușite de parteneri cu 
simţul pregătirilor. 

Acum e timpul că aduc câteva precizări elementare cititorului. 
Omul în trening roșu se numea Adam Delameer, soţia sa Sirella, 
iar fantele supus unei magistrale operaţii de supt, San Antonio. 

Grasul blond cu dinţi de rechin bătrân se omora alergând prin 
localitatea Eggs-To-The-Cook, în comitatul Poultock. Dama sa 
practica solo-ul la clarinet cu plete în vila lor, atât de poetic 
botezată „| Love You”. Bărbatul în roșu lucra în Londra, pentru 


un birou de studii, unde se cercetau o grămadă de chestii foarte 
vagi pentru cei mai mulți dintre muritori. Doamna sa rămânea 
„at home” și, în afară de trasul din lulea, mai făcea traduceri în 
contul unui editor de romane sentimentale, căci era perfect 
bilingvă (fără a mai socoti și limba ei, de care se folosea cu 
multă artă), și vorbea curent franceza, petrecându-și o mare 
parte a tinereţii la Paris. 

Astfel, încărcat cu atâtea preţioase informaţii, cititorul poate 
penetra cu un pas lejer în astă poveste, care a făcut să curgă 
atâta cerneală (romanele mele au tiraje de 600 000). 

Nu-mi mai rămâne decât să-i urez lectorului meu drum bun, și 
să-i recomand a se feri de răceală, căci luna ianuarie este dură 
în această regiune a coastei engleze. Golf Stream? Da' de unde! 

e 

Am întâlnit-o pe răscolitoarea Sirella (eram gata să uit a 
preciza cât e de frumoasă, de absolut de peste tot, valabilă din 
orice perspectivă, ascendentă, descendentă, sau plonjatorie, 
comestibilă din orice unghi - de altfel nu are colțuri -, 
beneficiind de o piele chihlimbarie, datorată nebuniilor unei 
bunici coloniale, și ochii albaștri, ca urmare a unei mame 
suedeze, ceea ce nu-i împiedică să fie și senzuali, lucru rarissim 
pentru o privire de azur). Am întâlnit-o la supermarket-ul nou- 
nout din Eggs-To-The-Cook. Dar după oboseala unei paranteze 
lungi, și ţinând cont că mă adresez unor subdezvoltați, e 
preferabil să-mi reiau fraza, ștergând-o pe numita paranteză. 
Deci, am întâlnit-o pe încântătoarea Sirella la supermarket-ul 
local, în momentul în care, cu un gest nefericit, compromitea o 
piramidă de cutii cu fructe chinezești, aflate în „oferta zilei”. 
Graba mea, agilitatea ce dădea de înțeles că am vreo zece 
mâini pentru a înlătura avalanșa, au impresionat puternic și 
favorabil cumpărătoarea. N-am avut nicio greutate în a-mi fi 
acceptată invitaţia la cofetăria din zonă, chipurile ca să-și revină 
din emoție. l-am dezvăluit cine eram, adică un scriitor francez 
venit în localitate ca să-și vâre nasul în documente despre Ted 
Cut, faimosul tâlhar din secolul XVIII, care, te informez în 
treacăt, era originar din Eggs-To-The-Cookl. 


1 Pentru a împrospăta mizerabila memorie a cititorului meu, ţin să precizez aici că 
acest executor de înalte opere a fost inventatorul unui nod faimos, cunoscut în Anglia 
sub numele „nodul lui Ted” și care, o dată ce-a trecut Channel-ul, a suportat o 
inversare de uzaj, care trebuie că a avut ca final rezultat faimosul „cap de noadă”, 
curent folosit de șoferii de taxi. 


Frumoasa mea dărâmătoare cunoștea o parte din opera mea 
considerabilă, căci era tare interesată de literatura franceză. Mi- 
a mărturisit clar că-i displac anumiţi termeni, și nu era de acord 
deloc cu grosolăniile, a căror apariţie nu-i pare evidentă în opera 
mea. Care operă era destul prin ea însăși, și, tot așa, (de ce „tot 
așa”? Ce expresie tâmpită!) ea nu înțelegea de ce-mi înjur 
cititorul, găsind că această permanentă agresivitate e 
sinucigașă, căci maltratam pe cineva fidel, care-mi asigura 
existența materială. Degeaba i-am explicat că, pentru mine, a-i 
batjocori pe cei care mă citesc este o culme a afecțiunii, un mod 
violent și vesel de a fi tandru. Degeaba, căci originile ei britanice 
se împotriveau zvârlind din picioare în fața precedentului, și m- 
am temut o clipă că disprețul pe care i-l inspirau cărțile va 
compromite relațiile noastre debutânde. 

Thank You, Doamne, n-a fost așa. Femeia, fie că-i 
pământeană, englezoaică sau marțiană, nu e interesată decât 
de bărbaţi de caracter, și cu atât mai mult de cei care o 
șochează. Ea urăște de obicei apa călduţă, cotidianul, soții care 
nu vorbesc decât de ocupațiile lor. l-am spus deci că a-i da un 
motiv de indignare constituie un fel de victorie, și că e preferabil 
să provoci o tresărire decât un căscat politicos. A terminat prin a 
râde, fără a abdica de la ideile ei. Și îmi povesti cum traducea 
opere delicate, cu titluri încântătoare: „Castel de dragoste”, „O 
zână va veni astă-seară”, „Inimă pierdută”, proză destinată a-i 
face pe bătrânei să viseze, pe doamnele coapte să li se ude 
chiloţii, iar pe adolescente să se masturbeze. O fiinţă total 
opusă, sau aproape, în total! Trebuie, să ne mai vedem. Și ne- 
am revăzut. 

Prin faptul că eu locuiesc un „bed and breakfast” ținut de o 
cântăreaţă eminentă la harmonium, locală, mi-era imposibil să o 
primesc în cămăruța mea. Din contră, luând câteva precauţii 
elementare, aveam toată libertatea să mă duc la ea, în absenţa 
soțului. Masculii nici nu-și pot imagina câte din soțiile lor 
primesc cu încântare domni, pe timpul în care ei trudesc din 
greu pentru a-și câștiga o pâine. De vreme ce invers e imposibil. 
Și asta din cauză că bărbatul clandestin nu lasă urme. Pe când 
femeia cu aceeași calitate impregnează totul numai cu prezenţa 
ei: urme de fard, păr, obiecte mărunte. În ce-l privește pe tip, el 
e mai integral. Ce abandonează el la locul faptei e imediat 
însușit de camarazii Jacob și Delafund, cărora nu li se va sublinia 


nicicând rolul pe care-l joacă în pacea căminului. În plus, 
bărbatul ţine în mod special să nu fie o sursă de incidente, în 
timp ce femeile seamănă scandal din simplă plăcere, încântate 
că pot zvârli cu rahat înainte de a pleca. 

Deci, Sirella m-a primit în vila sa engleză, curată și dolofană, 
plină de pernuțe tandre, de ghivece de flori, de huse, capitonate 
pentru a acoperi ceainicele și ouăle fierte. Și îi plăcea amorul de 
la A la Zdroabe. Îl practica pasionat, așa cum trebuie când te 
înhami la un adulter. Dacă n-ar fi așa, la ce ţi-ar servi să-ţi 
încornorezi bărbatul, poţi să-mi spui? Am mai văzut eu pe unele 
care se regulează în dreapta și-n stânga, ca niște tâmpite, fără a 
căuta plăcerea, și găsesc comportamentul lor indignant. A înșela 
pentru plăcerea plăcerii, da, în regulă, dar a înșela pentru 
plăcerea de a înșela este o activitate rușinoasă, pe care, îmi 
permiţi, o voi reproba celor cu testicule fleoștite. 

Destul. 

Și ca să revin la începutul acestei drame impecabile, adică la 
dimineaţa aia de ianuarie uscată și însorită, care se întâmplă să 
fie sâmbătă. Adam Delameer, încornoratul blond rozaliu, își 
scutură grăsimea pe drumuri înghețate, împingând în faţa-i un 
panaș de aburi albi. Îi ia cam două ore cavalcada în acest fel, 
între golfurile scunde, care se înjosesc din ce în ce mai mult în 
apropiere de faleză. Două ore frumușele de amor cu Sirella. 
Chilipir! Serenada măreței scule languroase! O pendulă britișă, 
moștenită de vreo sută și un smoc de ani se chinuie să mai 
măsoare un secol în salon. Sunt întins pe canapeaua vastă, 
puţin pleoștit, dar mă simt foarte agreabil, cu brațele 
îndepărtate, cu capul răsturnat, un picior p-aici, ălălalt pe 
dincolo, în timp ce fremătânda Sirella mă degustă ca pe un 
Château d'Yquem 1967. 

Uneori, existenţa e plăcută, iar fericirea - fiind vorba de clipe 
scurte - o presară cu surprize fermecătoare. Perspectiva soțului 
gras, țopăind ca un cal de mină spre ieșirea din puț, în timp ce 
nevastă-sa se activează în zona impetuozităţii mele, mă umple 
de nu știu ce de fericire. Nesănătoasă, zici tu? Deloc. Prefer 
„Zglobie”. Căci e plină de vioiciune încornorarea celui ce merită, 
și o merită orice individ care-și neglijează jumătatea feminină în 
folosul propriei persoane. 

Vila miroase în același timp a vechi și a curăţenie, din cauza 
vechiturilor, antichităţi adunate, și a manierei în care au fost 


lustruite. Doamne, ce bine e să regulezi acasă la oameni cu 
gusturi alese! 

Sirella, care a căpătat din vremea adolescenței sale pariziene 
gusturi amoroase rafinate, îmi produce o plăcere infinită. De 
altfel nu văd ce ar fi putut-o fini. Mă urmărește până-n capătul 
capătului, sau așa mă face să cred, apoi încetinește, se 
răzgândește, mă lasă la marginea prăpastiei somptuoase a 
beatitudinii, zăpăcit de decepţie fizică, pentru ca, imediat ce-mi 
revin, să mă lucreze iar. Femelă expertă, savantă-n amor. 
Ocazie frumoasă, și asta ţi-o spune un tip cu experienţă. Câtă 
dreptate am avut să zbor în ajutorul cutiilor alea de fructe 
chinezești, al căror echilibru era compromis! Trebuie spus că, de 
două zile, mi se scurgeau ochii după o ocazie favorabilă de a 
intra în contact cu ea. Draga de ea. Imi place că a avut un 
strămoș negru și un altul hiper-blond. Ce rezultat superb! lar o 
întâlnire forțată e la fel de valabilă ca și o întâlnire din hazard! 
Ah, frumosul aliaj! 

„Ei bine, amice Tonio, nu te supăra că-ţi spun, dar ar fi timpul 
să încetezi jocul de-a pașa în harem și să faci un gest. A venit 
momentul să efectuezi o prestație activă. Egoismul masculin, 
atât de condamnat, începe, printr-un exces de pasivitate. Hai și 
pune-te în mișcare. Antonio al celor două! Nu uita că, atunci 
când amantul nu mai e demn de închiriat, partenera sa devine 
de vânzare. Nu o păstrezi decât prin cucerire permanentă.” 

Și, poc! la masă, Sana! 

Cu Sirella, n-ai de ce să te sperii. Dacă e scandinavă la ochi, e 
particular de origine jamaicană prin extremitatea ei sud! N-are 
nicio legătură cu lâna de aur! Ai impresia că și-a făcut un slip 
dintr-un mai vechi mantou de astrahan. A-i face o demonstraţie 
de limbă și limbaj e ca și cum ai hali un pulover de mohair, dau 
aceste precizări pentru doamna întâlnită alaltăieri, care mi-a 
declarat că aș fi un autor cu faimă proastă. Și i le dau pentruao 
ajuta să înțeleagă unde i se situează interesul. 

lată-ne deci sub semnul gemenilor, stilizat. Cercul magic. Ea 
fiind pe post de capac, mă sufocă. Trebuie să-mi amenajez o 
gură de aerisire. Dacă te părăsește pentru o singură clipă 
ingeniozitatea, ești pierdut. Mă salvez aplicându-i o gâdilătură 
adiacentă. Gura de aer dorită, e a mea, te-ai prins? Așteaptă 
puţin, doamnă prea virtuoasă de acu câteva zile, nu pleca, vei 
regreta. Abia acum devine bună chestia. 


Ne lansăm într-o combinaţie pentru desfrâu (desfrâul fiind 
fără frâu) și ne încrâncenăm să extragem un maxim de 
eficacitate. Merge bine. Pasiunea n-a lipsit de la întâlnire, și e 
mai mişto decât sărbătoarea Huma, numai că în loc de 
discursuri amorţite, utilizăm glande tiroide. 

Ne pierdem răsuflarea teribil. Pe scurt, ne facem. Și eu unul 
mai am dreptul la o porţie de excitație, imaginându-mi blonziul 
în treningul său, cu genunchii nesiguri, împleticindu-se la 
contactul cu pietrele sudate de asfalt, din cauza gerului. Tu crezi 
că și-a degustat vreodată pretenţioasa tâmpitul? Ce zici tu, el a 
preferat întotdeauna un hot-dog! Altfel n-ar fi existat niciun 
motiv ca Damicela să treacă de cealaltă parte a drumului pe 
baza faptului că e măritată cu un godac. 

Prima noastră fază durează cam cât trebuie să dureze. Și 
atunci, bun, nu-mi mai amintesc care dintre noi doi a decis că se 
poate trece la figura number two, așa numita „cazacul furios”. 
Pentru aceasta, ne dezlipim provizoriu spre a ne ajusta 
poziţionările. Și în astă mișcare remarc o masă roșie la nici trei 
metri. Pe loc realizez: soțul! Nu, recunoaște și tu, tipul nu e 
sociabil deloc! Cine-i permite grăsanului ăstuia să se întoarcă 
acasă inopinat? Se face una ca asta? Dacă începe jocul de-a 
vodevilul în plin comitat Poultock, mulţumesc, eu mă întorc 
acasă la mama. 

Domnul Adam Delameer este transpirat tot, ca o lumânare 
grasă de procesiune. Respiră amplu. Ceea ce îi dilată foalele. Se 
poate observa că în curând îi vor sări ochii din cap ca la melc, 
într-atât e de holbat, sărmănuţul. Cu un aer incredul și de om al 
dracului, zău! 

— Sirella, murmură, deci nu ești decât o scroafă! 

— Dacă ar fi, îi întorc vorba, aţi forma un cuplu bine asortat, 
dar nu este cazul, mister Delameer. 

Ce spui? Că nu sunt indulgent? E adevărat, mă aflu aici, îi 
regulez nevasta și îl mai și insult, pentru că m-a surprins în 
flagrant de canapea. 

Drăguţ, numai că acest al doilea ultragiu, deși mie îmi pare 
mai neînsemnat, îl face să-și piardă sângele rece. 

Marele  rozaliu se repede spre șemineu căutând ceva 
contondent. A găsit, și încă din plin. În unele books mai puţin 
finisate decât ale mele, în atare caz, încornoratul se apucă de 
un vătrai. Dar el e un puternic. 


Un suport metalic pentru lemne. Drept la el se repede. De 
cupru, din perioada victoriană. | se flutură că obiectul e în formă 
de echer, hominidul nu se lasă influenţat de astfel de trăsnăi, 
când e pus pe fapte mari. 

Mugind, se rostogolește spre mine, biet amant înfricoșat. Mă 
feresc, dar o lampă de veghe pe timp de zi (tare mă întreb care 
zi, în orice caz nu mă veghea pe mine azi), îmi stopează 
eschiva. Degust suportul cu umărul drept. Ticălosul! Clavicula 
mea! Unde dureroase mă parcurg în sensul acelor de ceasornic. 
Sunt paralizat. Sălbaticul asta pare a crește. E teribil, cu ţinuta 
lui ţipătoare, transpirat, cu pielea-i de godac și privirea nebună 
ce-i ţâșnește din cap. Intind braţul stâng pentru a încerca să 
opresc o nouă lovitură. Văd cum mi se apropie cu pași mari 
ultimele clipe. Se poate una ca asta, un superman ca mine, 
scăpat din atâtea și atâtea încăierări dure, din capcane viclene, 
drame epice, de răi făţarnici și înarmaţi până-n dinţi, de 
sângeroși, s-o sfârșesc așa? 

Oh, nenoroc întunecat! Eram ca un erou pentru benzi 
desenate, ale cărui aventuri le egalează pe cele ale lui Roland, 
Bayard, Duguesclin și alți Lemmy Caution, în domeniul farse cu 
capcane, și iată-mă gata să pier de furia unui încornorat! A sosit 
ora răfuielilor și a rămășițelor! De ce să nu mor sub roţile unui 
ultim metrou de prefectură, de-o ţiglă prost ţiglată, de-o 
ciupercă suspectă sau de-o înţepătură de viespe, din moment ce 
sunt și ești? Dar, vai, ultima noastră oră aparţine destinului. El e 
singurul care decide și poate stopa nisiparniţa vieţii noastre, 
cum o spunea atât de drept Marea Ursă la primirea ei în 
Academia Franco-Belgiană. Numai că, nu uita, eu sunt vrăjit, 
amice. Și exact când cretinul vrea să-mi împărtășească din 
tainele șemineului finalizator, Ninetta lui, ce dispăruse pentru un 
moment, reapare, înnobilată cu un perforator zdravăn. 

— Adam, îi strigă, oprește-te, altfel trag! 

Grasul vacă nu sesizează. Măcar o fi auzit? Gestul său 
iremediabil merge spre finalizare, e deja înarmat, se apropie de 
marele prejudiciu al feței mele viitoare. 

Atunci două împușcături răsună. Nu ţi le scriu aici, mașina 
mea nu are semnul rezonanţei. Totuși utile (utilate?) căci 
antagonistu' meu tresare. Suportul metalic îi cade din mână cu 
un zgomot puternic. Fața îi devine și mai grotescă, sub efectul 
stuporii. Apoi ai impresia că se împiedică singur, se chircește ca 


o mască de cauciuc proaspăt smulsă. În fine, cade, dărâmând o 
măsuță de acaju, pe butuci. Câteva convulsii, deschide mare 
gura... Ochii i se dau peste cap. Știi? Așa. Doar alb! E etalat pe 
spate, mai gras mort decât viu, contrar lui de Guise care era mai 
mare, dar era un nobil, și n-o să te apuci să compari moartea 
unui duce cu a unui porc, te rog! Și fii amabil, trebuie să te reţii 
puţin, cum spunea un director de închisoare. 

O urmă purpurie se etalează sub roșul treningului. 

Și eu, acolo, cu brațul ofilit, cu scula la vedere, cu un aer mai 
tâmp decât cel al tipului ce și-a dat foc biletului câștigător la 
loterie. Ah! sunt rușinat de tot, clar. Îmi declar că, dacă n-o să 
fiu îmbarcat de rosbifi pentru complicitate la crimă, nu voi mai 
avea în niciun caz puterea de a-mi reveni în fire, după o astfel 
de dezordine. Din fericire, pedeapsa cu moartea a fost abolită în 
Anglia. Rahat! Sus și scurt, Antonioule! Înţelegi că m-ar fi 
atârnat? 

Mă întorc spre Sirella. 

Acest personaj e de un calm înspăimântător. Văduvia nu 
micșorează ura conjugală a femeii. Bărbatul, de la prima lopată 
de pământ, se întoarce spre viitor, dar puștoaicele, s-o crezi tu, 
la dracu'! Nu termină niciodată de fiert bulionul ranchiunei. 
Niciodată un _ linţoliu n-a acoperit trecutul pentru o soție 
răzbunătoare, și în modul în care îl privește pe agonizant, 
surprind un munte de ură în ochii mari de limpede-lazuli. 

— Intervenția a fost oportună pentru sănătatea mea, dar riscă 
să fie nefastă pentru a domniei tale, nu pot să mă abţin. 

Mica lupoaică întunecată, cu privirea ei cerulie cu tot, cum ar 
scrie probabil Maurice Schumann în cea de-a doua sa carte, 
aflată în pregătire, catadicsește să mă privească. Expresia îi e 
lipsită de gentileţe, și cu atât mai puţin de tandrețe. 

— Șterge-o! îmi spune. 

— Hai, Sirella, nu te pot abandona într-o astfel de situaţie! 

— Nu complica lucrurile și pleacă! 

— Dar înţelege că sunt unicul martor al justificării, dacă pot 
spune așa. Faptele reale pledează în favoarea ta, e legitimă 
apărare. Clavicula mea spartă, postura corpului, grătarul, totul 
este elocvent. 

— N-am nici cel mai mic chef de a fi târâtă prin faţa juraţilor. 

— Dar e inevitabil! Nu poţi pretinde că acest neastâmpărat a 
murit de febră tifoidă. 


E atât de transpusă, încât mă întreb dacă nu mă va plomba, 
la rându-mi. 

— Oh, Dumnezeule, nu înţelegi? Îţi cer să dispari. Și încearcă 
să nu te mai vadă nimeni! 

— N-am obiceiul de-a abandona laș o femeie care a comis o 
nebunie pentru mine, Sirella! 

Bate din picior. 

— Cât e de tâmpit omul ăsta! ţipă într-o franceză bună (am 
întâlnit aceeași exprimare în Moliere, în Bossuet și în „Biata 
Blaise” de Pascal Segur, și chiar Roger Peyrefitte te asigură că o 
poți folosi când ești prins la subjonctifiabil figurat). 

Cu ţeava armei, mă invită iar să-mi iau talpășiţa. Ascult. 

Și reţine o chestie, puștiule: niciodată nu trebuie să te arăţi 
mai loialist decât domnul Loyal. 


e O PANIKURDĂ PANICATĂ 
PE KURDĂ O CATĂ 


Casa lu’ madam Mahouss, gazda mea, se înalță la intrarea în 
localitate. Ştii măcelăria Burtoiu? Ei bine, în față. 

Este vorba de o construcţie deja veche, căreia o succesiune 
de proprietari i-a adus noi iniţiative. Ce a rezultat este o locuinţă 
prea fasonată, cu paiantă, terase neașteptate; garduri pe care 
arhitectul inițial nu le prevăzuse, și chiar un ciot de curte 
ortogonală, ca rezultat al pretențiilor unui strămoș al doamnei 
Mahouss, colonel în Armata Indiilor. 

Madama ar merita calificativul de „gigantă”, dacă n-ar fi atât 
de mare, încât scapă de rigorile dicționarului. Cititorule cu preț 
redus, (îţi amintesc aici de modicitatea flagrantă a operelor 
mele, dar nu-i nimic, îţi păstrez la rece o mare prietenie în 
buzunarul prieteniei mele), lasă-mă să-ţi frescezez o bucată mai 
mare din Dna Mahouss, merită. Imaginează-ți... Ce, de fapt? Să 
zicem o masă, o grămadă, o aglomerare de carne din care se 
definesc mai mult sau mai puţin distinct patru membre și un 
trunchi. Membrele par atrofiate, trunchiul, din contră, e 
supradezvoltat, trunchi de baobab cu ramuri ridicole. Capul e 
mai degrabă mic, comparativ cu piedestalul. Madamei nu-i mai 
trebuie niciun efect special ca să semene cu vreun monstru 
antediluvian, ieşit inopinat dintr-o cavernă a munţilor 
Grampians, unde a avut de înfruntat câţiva dintre milenarii cei 
mai tâmpiţi ai istoriei universale. 

Atât de enormă, de importantă, că a trebuit să-și lărgească 
cadrele ușilor, ceea ce a șters orice perspectivă onestă și a 
contribuit la stilul baroc al creșei. Comparat cu ea, mă simt din 
rasa avortonilor. Acest diplococ femelă vorbește cu o vocișoară 
subţirică de te înspăimântă, ieșind din corpul ei imens. Ai 
penibila senzaţie că șușotelile ei precedă un țipăt formidabil, 
capabil să spargă timpanele cele mai dure, precum cele ale 
ciocănitorilor pneumatici, ale secretarelor comisarilor, ale 
tipografilor de ziare; vocile obișnuiţilor cu crâșmele de noapte, 
precum ale inginerului de sunet înregistrând plângerea 
disperată a vreunui Maimuţoi ce încearcă să ia un premiu. 

Deci în grota acestui animal preistoric am găsit refugiu. Spre 
ea fug să mă ascund, plecând de la Sirella. 

Am avut timp să scriu o lungă scrisoare de tandreţe Feliciei, 
să recitesc Memoriile lui Casanova și să halesc niște chestii 


insipide la hanul din zonă, intitulat „Mai bine aici decât în faţă” 
(în faţă fiind casa locuită de Ted Cut, celebrul tâlhar). 

Până la ora cinei, împrejurimile rămân liniștite. Dar pe când 
sunt la masă, se produc ceva mișcări de trupe. Se aud tot felul 
de șoapte, domni străini apar pentru a se alimenta, intrarea lor 
făcând să înceteze conversațiile. Sunt urmaţi în curând de 
jurnaliști băutori de scotch, ale căror aparate fotografice se 
înghesuie pe mese. 

Unul care se face mic-mic în colțul lui, e amicul San A, 
dragule. Mă cred deja aruncat într-o aventură a bunicuţei Gaga 
Christie. Bătrâna Anglie, unde s-a comis o crimă. Nu lipsește 
decât amicul Poirot-Descurcărețu', pentru a migăli tablouașul 
existent. Încerc să-mi casc urechile, dar în ţara discreţiei e dificil 
să captezi o conversaţie. Totuși, în momentul în care servitoarea 
roșcată, cu flocișori portocalii, îmi aduce o tranșă de Kake (ce 
crezi tu?), ale cărui stafide sunt mai uscate decât căcărezele de 
capră, risc un gest circular și murmur, neglijent: 

— S-ar zice că nu-i ceva în regulă aici, Mary? 

Își compune o mutră circumstanţială cu locul pentru a-mi 
răspunde. 

— Sigur, Sir, a avut loc o crimă în zori. 

Adopt o faţă incredulă, aflând acest gen de dezvăluire. 

— O crimă? 

— A fost ucis Adam Delameer, după ce i-a fost legată soţia și 
închisă în pivniţă. Biata de ea e atât de zdruncinată că a trebuit 
să fie condusă la spital. 

— Și s-a aflat ceva legat de asasini? 

— Erau doi, și erau mai bronzaţi, înţelegeţi ce vreau să zic? Se 
crede că e vorba de o acţiune teroristă. Acum câţiva ani, domnul 
Delameer lucra în Orientul Mijlociu, înțelegeți ce vreau să spun? 
Și-o fi făcut pe acolo niscai datorii, pe care nu i le-au iertat, 
înţelegeţi ce vreau să spun? ` 

Ca s-o liniștesc pe Mary, o asigur că „Inţeleg ce vrea să zică”, 
și, evident, ce nu vrea să zică. li cer o cafea și mă ocup deo 
visare, pentru care am aptitudini încă din pubertate. 

„Bine jucat, mămico!” aplaud in petto. A luat teribil situația în 
mână, Nemaipomenita. Ce zici, nu se pricepe numai la făcut 
dragoste, se descurcă în artă, în orice zonă. Pentru a-i înșela pe 
tipii de la Yard, îţi trebuie calităţi, și mai ales să știi să te 
servești de ele. A-i pune capac moșului, și aranja apoi o punere 


în scenă capabilă de a înșela sticlețimea, e o chestie care nu 
reușește la toate văduvele tinere. Dar această abilă construcţie 
nu riscă a se dărâma? Din partea mea, mă simt puţin cam prea 
la vedere în acest teritoriu, în ciuda discreţiei mele, bine 
întemeiate de altfel. Orice nou venit, cu atât mai mult cu cât 
este străin, mobilizează atenţia satului. Sunt aici de vreo opt 
zile, ceea ce pledează în favoarea mea. Un terorist nu și-ar 
ucide victima după ce s-a arătat unei populaţii atente. 

Trag o recapitulare. Când îmi vizitam frumoasa cucerire, 
utilizam o viclenie imbatabilă. Mă duceam să mă plimb prin 
ruinele castelului medieval aplicat peste localitate. O pădurice 
de mătrăgune îmi oferea un azil destul de stufos până la zidul 
pe jumătate prăbușit ce împrejmuia locuinţa lui Delameer. 
Intram în grădina lor, unde o tufă de trandafir, mândria 
împușcatului Adam, continua să mă ascundă de eventualii 
privitori. Apoi traversam dintr-o parte în alta o anexă, pentru a 
mă pierde în cele din urmă în bucătărie, unde mă aștepta 
drăguţa demoazelă. Pentru a pleca, foloseam același drum: atât 
de bine, încât niciodată n-am făcut o trecere în revistă a gazdei 
mele mai mult de o oră. Doar o dată s-a produs o vizită, ce 
coincidea cu prezența mea. O bătrână vrăjitoare, cerșind pentru 
o operă pe care ea o pretindea caritabilă. Sirella a avut timp să 
se coafeze cu un turban și să agaţe o mătură, dând astfel de 
înţeles că lustruia parchetul, nu scumpa mea ștangă. 

Nu, clar, dacă gentila mea decapsulătoare de șliț are destui 
nervi să se cramponeze de versiunea ei, totul trebuie că se va 
petrece bine. 

Și totul merge bine, se pare. 

Un garajist din regiune pretinde că a făcut plinul la o mașină 
cu doi... înțelegeți ce vrea Mary să spună?, „cu niște mutre cu 
adevărat rele”, după cum afirmă el. 

Pe scurt, trei zile mai târziu, au loc funeraliile lui Adam 
Delameer. Observ de la distanță.  „Văduvioara”, încă 
traumatizată, nu participă. Din contră, tot satul s-a crezut 
obligat să-l urmeze pe nefericitul Adam până la ultima sa 
locuință, cum se zice pe la noi. Coloana funerară e condusă de 
un unchi constipat, vechi militar, după cum mărturisește mersul 
său, flancat de un văr și-o vară, se pare, veniţi din Țara Galilor. 
Cei vii acordă întotdeauna mai multă emoție tipilor morți 


violent, ca și cum defuncții s-ar trezi loviți de o dublă injustiţie: 
că sunt morţi, și că au ajuns așa împotriva naturii. 

Grii funerarii, pe bune, ceea ce e mai rău decât dacă ar fi fost 
negre. Liniște reculegătoare. Preotul cântă fals (a cânta în 
engleză înseamnă deja să-ți asumi inutil niște riscuri), dricul 
scuipă un fum uleios, căci se hrănește cu ulei. Pentru a pune 
capac la tot, frigul uscat al ultimelor zile a făcut loc unei brume 
pufoase, pe care pescăruși speriaţi o agită cu aripile lor 
lamelibranhioase. O, preafericitul meu cititor, de nu cunoști într- 
adevăr ce e aceea melancolia, atunci vino să arunci o privire la 
îngropăciunea lui Adam Delameer, și noţiunea o să-ţi sară 
imediat în ochi, ca butonii după ce ai consumat ceva în cartierul 
Picăturii de Aur. 

După ceremonie, cele două hanuri din Eggs-To-The-Cook sunt 
pline, ca la noi ăștilalţi, în Franța, unde e atât de bine a bea în 
sănătatea eternă a dispăruţilor, înainte de a dispare tu însuți. 

Mă întorc în odaia mea, cu coada între picioare nemulţumit că 
am trăit-o și pe asta, spunându-mi, în meandrele conștiinței 
mele că, fără sejurul meu în această ţară, Delameer ar fi încă 
viu, Sirella îl mai înșela, fără îndoială, când avea ocazia, dar eu 
am fost ceva suplimentar, ocazia ce nu trebuia să se ivească. 

Și grăsanul în trening roșu ar fi continuat să străbată landul, 
dacă n-aş fi apărut eu, să-mi încredinţez penisul gurmandei sale 
soții. Desigur, am făcut toate astea pentru că sunt în misiune, 
ceea ce constituie singura mea apărare, dar misiunile pot avea 
oare dreptul să devină întotdeauna sinonime cu moartea? 

Vezi, prea scump cititor, de o fidelitate mișcătoare, vezi că 
San Antonio al tău mai are puţin și cade în râul neurasteniei, în 
această ţară ce pare a se dopa cu boli de genul ăsta, ca și 
British Museumul, care are în grijă întunecata sa pradă de 
fustițe dantelate și coifuri de pe vremea Lieg€-ului. Tristeţea e 
britanică, ca și whisky-ul care o inundă, ca și ketchupul ce 
acoperă pompos haleala, pentru a cauteriza gustul ei insipid cu 
ardei iute. Și mi s-a transmis și mie. Mă simt singur, singur, 
infinit de singur, având ca decor înmormântarea și aerul, rece ca 
o vată murdară. Pescăruși își chelălăie prevestirile. Dacă-mi 
ciulesc urechile, aud rumoarea continuă a Mării Nordului, ceea 
ce nu mă deranjează cu nimic. 

Tristeţea mea e atât de gravă încât cer doamnei Mahouss 
permisiunea de a telefona în Franţa cu taxă inversă, căci n-ar 


tolera să mă conversez altfel, de frică să n-o coste și ochii din 
cap. Și chiar cere să formuleze ea însăși comanda. li dau 
numărul Féliciei. Normal că mama e de acord, și acceptă acest 
apel. Pălăvrăgim un pic: sănătatea ei, școala lui Toinet, noua 
operaţie a doamnei Pinuad [iarăși vezica), vecinul venit să ceară 
permisiunea de a-și reface cabana de unelte, de lângă zidul 
comun cu noi. Eu îi explic că lâncezesc în fog-ul britanic, și apoi 
o rog să sune la Bérurier, să-i transmită să mă caute de urgenţă, 
la numărul doamnei Mahouss. Ei bine, după ce am auzit vocea 
mamei, situaţia e cu totul alta. Un adevărat bandaj pentru 
creier. Începe, clar, să miroasă a naftalină în interiorul lui. Mă 
gândesc la vecinul nostru, moș Billet. La fiecare trei - patru ani, 
își reface cabana de unelte, adăugând de fiecare dată o cameră 
în plus, fără a solicita vreodată permis de construire. Pur și 
simplu îi ajunge încuviințarea noastră. Așa e el! Magazia lui de 
unelte a devenit cu timpul mai vastă decât pavilionul în care 
locuiește. Închiriază camere slujnicuțelor portugheze, și trage 
puternic pe nări mireasma de pește fript, în acele seri când 
aceste domnișoare dau câte o recepţie mondenă. Cea mai în 
vârstă dintre locatare este de-a doua soţie a lui Billet, spre 
marea furie a plozilor lui, care nu suportă mezalianțele. Dar și ei 
s-au stabilit la casele lor, și-și trăiesc propriile vieţi, iar papa 
Billet înţelege să și-o trăiască pe-a lui. Își spune că, într-o zi, 
pentru a le face în săc, o să-i facă un ţânc grasei Anna Maria, din 
moment ce ea mai e încă productivă. lubește mult Portugalia, 
Billet, numai că detestă călătoriile, și preferă atunci să vină 
Portugalia la el. E dreptul lui. Limba îl încântă. Uneori, când 
discutăm în faţa caselor noastre, întâlniți întâmplător, și se aud 
certuri din direcţia „magaziei de unelte”, îmi spune, atrăgându- 
mi atenţia cu un index de meloman: 

— Frumos limbaj, nu? Chiar și când aceste domnișoare se 
ceartă, s-ar spune că, de fapt, ele cântă... 

Într-o zi i-am răspuns că prefer italiana. O lună nu m-a mai 
salutat... 

Asta-i viaţa molcomă, arhicotidiană, pe care o găsești peste 
tot, la orice emisferă sau latitudine. E ca o frișcă în banalul 
zilnic. Formează mari plăci moi. Dacă ești arțăgos și dai la o 
parte banalul, vei descoperi doar hidoșenia rasei umane, plus 
alte drăcii ieșite de nicăieri și care se întorc tot acolo... 


Știu, așteptați acum explicaţii privind prezenţa mea în Eggs- 
To-The-Cook. Dar nu ne grăbim. Splină în suc propriu, asta e 
specialitatea mea! Tot timpul trebuie să-mi sparg capul ca săvă 
povestesc aia, să vă explic ailaltă, să chituiesc acţiunea, să leg 
personajele, ca să poţi să-i urmărești pe toţi, asta începe să mă 
calce pe nervi, puţin câte puţin. Noi ăștia, romancierii, suntem 
condamnaţi la galere. Cu dragoste. Fiți amabil, vă pândește 
sindicatul criticii de iniţiativă... Și când iei prea mult iniţiative, 
poftim cum se agită care mai de care, că ai depășit limitele, că 
nu ești credibil. 

Așa că las-o mai moale cu pretenţiile, mă înţelegi, gagiule? 
Fiecare trandafir are un câmp al său, cum spunea domnul 
François Mitterand cam în epoca în care prezida Republica. Totul 
va fi minunat pentru cel care știe să aștepte. O să-ţi primești și 
tu instrucţiunile de folosire. Ale mele books, știi bine că folosesc 
sistemul de  „golire-ungere” cel mai de soi, cu cafteli de 
buldozeriști și jocuri de Palmă la fiecare cincizeci de pagini. 

e 

Mă plictisesc precum ultimul măr din compot. Doar o sondare 
țteapănă mi-ar calma tubulatura, dar pe cine să forez? In niciun 
caz pe maica Mahouss, nu e acuplabilă mama-dama. Mă cam 
gândesc cu nostalgie la frumoasa Sirella, ce și-a împușcat 
bătrânul pentru frumoșii mei ochi șateni. Am încă o porţiune de 
claviculă zguduită. Apropo, îţi zisesem că era dreapta, fii te rog 
amabil și rectifică, please: e stânga, am prea multă nevoie de 
brațul meu drept pentru a mă putea lipsi de el din cauza unui 
cuvânt scris în repezeală. Deci, sufăr de umărul stâng, de brațul 
stâng și de ce mai vrei tu de stânga. Asta nu înseamnă că, dacă 
aș tine-o în braţe pe văduvioara Delameer nu mi-ar trece 
durerea. 

Pendula din salon îmi roade răbdarea. 

Ce dracu să fac? Să aștept noi directive, de sus? Surâd 
gândindu-mă că, de acum înainte, „sus” e Bérurier. Dacă, din 
nenorocire, neglijenţă sau imposibilitate majoră n-ai citit 
precedenta mea capodoperă, intitulată „Du-te să m-aștepţi în 
pat”, operă care va fi premiată de Academia San-Antonio, în 
unanimitatea voturilor, dacă ai trecut deci pe lângă acest 
eveniment literar, încă n-ai aflat, la ora la care eu pun la cuptor 
prezentul sufleu de tâmpenii, vestea cea mai zdruncinătoare din 
aceste timpuri dintre două războaie: Berurier a fost promovat 


director al serviciilor poliţiei, ca urmare a unei farse făcute de 
Marie-Marie, nepoata cea inspirată. Ea l-a înscris, pe cât de 
clandestin, pe atât de oportun, în partidul socialist. 

Faptul, în orice caz, nu poate fi negat, e brutal, e 
înspăimântător, dar e veridic: a fost dat afară Bătrânul, frumosul 
nostru Achille super-monden, pentru a fi instalat în locul său, în 
fotoliul lui, un bucăţoi de grăsime, un bădăran care stâlcește 
limba, care se bese în alexandrini viguroși precum cei ai lui 
Corneille, care nu-și spală mai mult faţada decât dosul, care se 
ghiftuie, regulează și gâlgâie (ceea ce se numește deja în poliţie 
„doi G și R”), care caftește tot ce-i rezistă, plânge la „Două 
orfeline”, care respectă la fel de mult meniul de restaurant ca și 
Evanghelia (dar nu mai mult), care se laudă că e cretin, 
încornorează pe cine apucă, își lasă sămânţa peste tot, și care, o 
dată gol, seamănă cu un post de benzină (coloană de carburant, 
pentru ediţia helveto-romandă). Într-atât penisul îi e de 
considerabil. Acest certăreț, bătăuș, beţiv (nu au fost poreciliți, 
el Bertha și Alfred „cei trei afumaţi”?) a devenit deci, datorită 
jocului de mutări și transmutări patronul meu. Aștept acum 
ordine de la godacul ăsta, căruia îi căram eu pe vremuri sarcini! 
Întoarcere de manivelă. Așa e viaţa: impertinentă și 
surprinzătoare. 

S-a schimbat, Obezul, în ce mă privește. De la intrarea sa (de 
gladiator) în funcțiuni, se crede obligat să-mi vorbească la 
persoana a doua plural. Autoritatea însă a fost întotdeauna falsă 
la cel ce nu o are de la natură, așa cum și averea mare îl dă pe 
ușă afară pe cel ce nu are o autoritate de stăpân. 

Mrs. Mahouss astupă formidabilul canat al ușii: 

— O ceașcă de cafea v-ar face plăcere, mister Antonio? 

M-a păcălit deja o dată, mamaia, cu apa ei caldă și biscuiţi 
râncezi, acum n-are decât să și-i pună în chiloţi. Refuz politicos, 
motivând că Facultatea îmi interzice formal excitantele. 
Mâhnită, se retrage, precum se retrage oceanul când sună ora 
refluxului. Când părăsește o cameră ai senzaţia netă că începi 
să vezi mai clar, că e mai multă lumină. 

Și acesta e momentul în care o sonerie răsună în culise. Mrs. 
Mahouss deschide apelului. Foarte puţin după aceea, grămada 
informă de cărnuri vine iar să-mi fure lumina. 

— Cineva pentru dumneavoastră, mister Antonio, mă anunţă 
himalaiana. 


Debusonează în fine orizontul, și vederea mea tremură atunci 
ca o piftie de la taica Laserre. Ce-mi văd ochii? 

Nu amice, nu-i nici Regina, nici prințul ei de Cipici Plini nici 
Lady Usturoi sau marele ei tâmpit care are un aer atât de 
spiritual și când doarme și când joacă polo (și asta încă nu-i 
nimic, să vezi ce faţă are când regulează!). 

Poţi tu să ghicești cine vine în astă seară, în acest „bed-and- 
breakfast” al măicuţei Deneatins? 

Un personaj despre care-ţi povesteam acum două minute, 
amice: Achille! Perfect, ex-directorul, dispărut de pe culmea 
carierei, abandonându-și fotoliul celui mai de pe urmă arţăgos, 
lui Beru. 

Bătrânul! The Old! Micul Napoleon! Despre viața căruia nu 
mai știam nimic, de la epurarea sa. 

E aici, impecabil, într-un costum bleu, cu un pullover de 
cașmir, o umbrelă Berburry pe braţ, o caschetă irlandeză în 
mână. Grav, ca întotdeauna, cu o privire clară, limpede ca 
Pernod-ul alb, înainte de a fi subţiat cu apă. 

Mă ridic într-un salt demn de un medium ocărât de vocea 
loanei D'arc. 

— Doamne! zic. 

— Ah! mă recunoaște, nobilul rămas fără păr în totalitate. 

Și avansează. Mă arunc spre întâlnirea cu el ca un parașutist 
care se repede la întâlnirea cu două sute de mii de metri de gol 
plasați sub lăboanţele lui. Atitudinea lui îmi mai încetinește din 
ardoare. 

— Salut! îmi comunică noul sosit, prezentându-mi mâna-i ca 
pentru a i-o săruta. 

Mrs.  Mahouss, impresionată de clasa personajului, îl 
văduvește repede de impermeabil și de umbreloaică, înainte de 
a dispare. 

Îi propun un fotoliu lui Achille. Își alege altul, mai aproape de 
fereastră, și se depune aristocratic, cu fesierul aerian, cu labele 
lui Louis cinșpe, cu braţele odihnite pe spătar, regăsindu-l, atât 
de el însuși, sălbatic de identic cu cel care a fost dintotdeauna, 
emoția îmi hidratează ochii translucizi (totdeauna lucizi, rareori 
în transă). 

— Povestiţi, îl rog, povestiţi repede, patroane. 

Murmur de delectare: 

— Patron... 


O repetă cu un ton deziluzionat. Apoi, cu vocea sa neutră, dar 
totuși, cu câteva picături de lămâie: 

— „Patronul” tocmai și-a terminat traversarea deșertului, 
dragul meu prieten. A durat șase săptămâni, și nu le voi uita. 

— Trebuie să înțeleg că v-aţi recuperat postul, domnule 
director? 

Înaintă cu un capăt de umăr. 

— Mai ceva. N-ai citit ziarele? 

— Presa franceză n-ajunge până în această fundătură, boss. 

Achille râde dintr-o dată, brusc, cam așa cum o faci ca să-l 
sperii pe un copil. 

— Sunt sub-secretar de stat, prietene. 

„Prietenul” nu se poate abţine. 

— Formidabil! 

— Dara trebuit să dau din coate! 

— Bravo: erau destul de ascuţite! 

Bătrânul jubilează. 

— Ştii, mă aşteptam la concedieri masive din cauza 
schimbării regimului. Încercasem să mă fac mic, să mă joc de-a 
„da, domnule”, să aplec spinarea mea uzată de artroză. Se zice 
că, în astfel de situaţii cel care nu pierde imediat nu mai pierde 
nimic. Speram că sunt uitat, tolerat chiar, mai mult sau mai 
puţin iertat că am existat înainte de venirea lor. Fiecare zi 
încheiată constituie o victorie. Orice individ care n-a murit se 
consideră nemuritor. Ei, bineînțeles, în momentul în care nu mă 
mai așteptam la nimic, chestiunea s-a produs. Mutat la 
Noumeea, băiete! Clar! Pac! Și știi, desigur, cine m-a înlocuit, 
căci o nefericire nu vine niciodată singură? Au adunat umilirea 
cu batjocura. Nu numai că mi-au tăiat capul, dar mi-au desenat 
și mustață în bătaie de joc. Măscăriciul bistrourilor, instalat pe 
tronul meu. La început am râs, căci era prea caraghios, la urma 
urmei, nu? Măcar de te-ar fi promovat pe tine, San Antonio, care 
ai fost discipolul meu și posezi o valoare clară, bun, de acord, aș 
fi înţeles mai mult sau mai puţin. Dar el! Această mașină 
împuţită! Această grămadă de tâmpenii în viaţă! Această latrină 
în circulație! El, cu unghiile lui negre și ochii lui roșii, spune și tu! 
EI, cu dinţii lui încărcaţi de toate mizeriile, ca grătarul unei guri 
de canal! Acest analfabet! Ce zic eu, acest anal-cretin! Acest 
împuţit, acest mojic, acest nătărău care, de fiecare dată când se 
semnează ezită asupra ortografierii propriului nume. El care nu 


va ști niciodată, nici că Quito este capitala Ecuadorului, nici că 
Flemming a descoperit penicilina. El, abjectul, pe care l-ai putea 
compara un elefant dacă pachidermele n-ar avea și ele dreptul 
la stimă. EI, atât de gras, de gros, de poșircar, atât de prost ras, 
și pe care-l simţi că are matele pline cu tot felul de chestii 
înghesuite de-a dreptul în el, el, în locul meu, cu curul în fotoliul 
meu, cu coatele pe rezemătoarea mesa, cu picioarele lui enorme, 
împuţite, sub biroul meu. Opt nopţi fără somn, San Antonio. Și 
cele opt zile dintre ele desigur! 

Examinam orice posibilitate... Mai întâi, să mă călugăresc. Dar 
ce făceam cu nevastă-mea? Mai apoi, bânuiești și tu: să mă 
sinucid. Tocmai eu? Eram împresurat. Nu-mi mai rămânea decât 
să-mi asum înfrângerea. Să plec la Noumeea, ca ocnașii de 
odinioară? Spune și tu, la antipozi, nu, mersi. N-am obiceiul să 
trăiesc cu capul în jos. Atunci? Să demisionez și să mă pierd în 
câmpia normandă pentru a avea grijă de fluturi? Aici ajuns, mi- 
am dat seama că sunt într-un impas. Dar știi de unde mi-a venit 
ideea cea bună, Antoine? Pe pariu că nu ghicești! Intr-o 
pișătoare, bunul meu. Dacă nu m-ar fi încercat vezica, aș fi 
trecut pe lângă noroc și n-aș mai fi apucat să strig Evrika! Pe 
când stăteam cu coada-n mână, am întrezărit soluţia. Ești gata 
să afli, comisare? Așteaptă-te la un șoc. Unul adevărat. Gata? 

Işi scoase portofelul, extrage o legitimaţie și mi-o întinde. O 
iau, și mâna începe să-mi tremure. Se poate una ca asta? 

— NU! bâlbâi. 

— Ba da! 

— Dumneavoastră? 

— Eu! 

_ Acest dialog strălucitor, deși bine pornit, se încheie din scurt. 
II las să și recupereze micul dreptunghi lovit de emblema secerii 
și ciocanului. Achille s-a înscris în partidul comunist... 

Mândru, își pune documentul la loc. 

— Îţi voi spune ceva, San Antonio, promite-mi că n-o vei uita 
în veci. 

— Cum aș putea, tovarășe domnule director? 

Articulează. 

— Când trebuie ceea ce trebuie, înseamnă că trebuie ceea ce 
trebuie, Antoine, m-ai înțeles? 

— Cum nu se poate mai clar, tovarășe. 

Adaugă: 


— De altfel, pot să-ţi mai încredinţez ceva, micule: chestia 
clocea în mine din adolescență. E ceva endemic, precum ciuma 
bubonică în unele regiuni. Toată viața mea n-a fost decât o 
imensă neînțelegere. Mă jucam de-a marele burghez, când, de 
fapt, eu uram această castă infamă ce a sufocat evoluţia 
populară și a redus omul la sclavie. De acum sunt pe drumul cel 
bun, San-Antonio. De altfel, examenul meu de trecere a fost 
concludent deoarece... Subsecretar de stat, frumos purgatoriu, 
nu? Și mai așteaptă puţin, băiete, așteaptă să se limpezească 
totul, și vei vedea până unde va ajunge Achille. 

Ah! Mă credeam terminat, măturat cum se mătură un rahat 
de câine! Mă surghiuniseră, mă tăiaseră, mă expulzaseră. Las că 
mai vedem noi! Teamă, eu? Niciodată. Niciodată nu mi-a 
tremurat privirea, Antonio. (Se lovește în amplasamentul inimii, 
același cu locul legitimaţiei de partid.) Aici e viitorul, băiatul 
meu! 

Cine ar îndrăzni să nege? Occidentul n-are decât să zvârle din 
picioare, să ocolească, să protesteze, va fi înghiţit, amice! 
Rachetuţe la domiciliu, dacă e nevoie! Cinci minute să vă 
închideţi gurile sau vă radem gratis: Paris, Londra, Madrid, 
Vatican, toţi. Și apoi, marele gol purpuriu! Nostradamus 
câștigător! Hop! Hop! pe aici pentru supa de oase! Febrilele 
burse transformate în săli de sport. Corbeille transformat în coș 
de baschet, tare-mi mai place. O să-i regăsești la sala Dache pe 
Zuavii perucheri, noii domni! Niciun pic de roz, nu ţine! E o 
culoare bastardă, ca și violetul? A fi roz înseamnă a fi pe 
jumătate roșu, și prin consecinţă pe jumătate alb. Mă urmărești, 
tinere? Viitorul aparţine celor care sunt ceva, dar ceva din plin. 
Redman, Whiterman. Restul? Nimic. Un nimic gros atâtica! 
Achille a luat-o pe calea cea bună: cea care duce spre lumină. 
Te-ar interesa, o croazieră spre un mâine luminos, băiete? O 
ţară frumoasă de vizitat. În orice caz, în șir indian. Lumea e 
rezervată celor ce supraviețuiesc. 

O tăcere tare lungă trece peste cuvintele lui. Ca o limbă de 
omofil peste o păsărică juvenilă. Tovarășul Achille își scoate o 
batistă fină dintr-un buzunar pentru a-și tampona tâmplele 
spâne, pe care mânia i le-a perlat cu sudoare. 

— Patroane, murmur, mă vei uimi întotdeauna! 


Și e perfect adevărat: vitalitatea lui mă dărâmă. Dacă-i voi 
supravieţui, voi cere să mi se facă un mulaj al capului lui, să-mi 
fac o amuletă. 

Bătrânul îmi aruncă o ocheadă de geambaș care tocmai a 
vândut un măgar roșu, convingând clientul că e un armăsar pur- 
sânge, arăbesc. E mulţumit nu de mine, ci de sine. Se simte 
puternic, eminent, plin de proiecte îndrăzneţe și cu un viitor 
mare ca răul Beauce. 

— De fapt, mă decid, pot să vă întreb cărui fapt datorez 
fericirea vizitei dumneavoastră? 

— Am venit să coordonez, îmi spune. 

Aștept urmarea. Nu întârzie să apară. 

— Deoarece n-ai avut posibilitatea de a citi presa franceză în 
această insulă insalubră, insulă care n-a reușit, în două mii de 
ani de istorie să creeze ceva cu adevărat mare în afară de Rolls- 
ul Phantom, nu cunoști deci în ce direcție se exersează sub- 
secretariatul meu de stat. Află deci, comisare, că sunt în fruntea 
unui serviciu naţional de coordonare, însărcinat cu stabilirea 
unei transparente, în unele cazuri chiar o cooperare între 
diversele poliţii franceze și diferite alte servicii de informaţii. Am 
ținut personal, auzind că ai fost delegat special excepţional la 
Brigada Azur, am ţinut personal, spuneam, să supervizez 
această operaţiune, înţelegi, încercând să evit tot ce 
supertâmpenia unui hiper-Berurier director ar putea aduce 
nefast unei așa operaţiuni delicate. 

— Picaţi bine, patroane, îl perii, nobil gentil în voluptatea 
decăderii, căci și cel mai bun dintre oameni (aici m-am numit pe 
mine, cum m-ar numi și alţii pe care ţi-i voi trimite într-o listă 
detaliată, acompaniată de un mandat poștal de 100 de franci), 
cel mai bun dintre oameni deci are nevoie de a-și administra 
silicații morbizi de lingușeală târâtoare. 

— Știu, răspunde această fiinţă fără complexe. 

Scoate un etui de ţigări, dublu, compartimentat, pescuiește 
un Quai d'Orsay, pe care îl freacă delicat între degete, înainte 
de a și-l introduce în cioc. 

— Nu vă plac ţigările, nu-i așa? face, cu un ton care pare a 
ieși de la vopsitorie, atât e de detașat. 

— Nu-mi plac decât ele, din contră, îl corectez. 

— Și câtă dreptate ai, mă complimentează chelul, punând al 
doilea picior de scaun în buzunar. (Apoi, schimbând orientarea.) 


Am sărit pe afacere cu atât mai bucuros, cu cât istoria Delameer 
m-a tachinat întotdeauna precum hemoroizii. Am regretat pe 
atunci că nu era de competența mea... 

Stopează, pentru a-și aprinde havana. Operaţiune minuțioasă, 
care ar merita să fie comentată de rafinatul Lalou, marele 
specialist în reportaje medicalicești la teve. 

Când, în fine, un fum pozitiv de conclavă scapă din nările lui, 
revine la întrebare: 

— Să-ţi rezum faptele, San-Antonio? 

— Cred că le cunosc deja, patroane, dar spuse de 
dumneavoastră vor lua un contur nou, așa că vă ascult nemișcat 
și vă asigur dinainte de sentimentele mele încântate. 

Venerabilul își retrage modulul fumegând din morfolitoare, 
pentru a facilita electrocuţiunea, cum zice Beru. 

— Sub ce-a de-a patra și antepenultima Republică Franceză, 
Adam Delameer este vice-consul în Emiratul Kahlbar din Golful 
Persic. Era promovat de curând și va avea o scurtă carieră în 
diplomaţie, deoarece, șase luni mai târziu, va fi constrâns de 
Foreign Office să demisioneze. Motivele acestei sancţiuni nu ne 
sunt cunoscute, căci îi știi și tu pe insularii ăștia, ce plini de ifose 
sunt. Nu deschid gura decât pentru a sorbi un ceai inept. Dar să 
ne întoarcem la Delameer. Într-o noapte, primește un telefon de 
la un agent francez înspăimântat, în misiune... specială, în 
emiratul în chestiune. Tipul în cauză, un oarecare Alan Fernal, îl 
roagă, în numele solidarităţii europene, să-i acorde ajutor! 
Britanicul acceptă să-i acorde adăpost. Mă urmărești? 

Îl urmăresc cu atât mai mare ușurință cu cât sunt deja la 
curent cu toate astea, dar politețea nu iartă, nu poţi închide 
gura unui sub-secretar de stat. În interesul meu, mă prefac 
captivat de ce-mi spune. 

Și Achille cel cu limba ușoară redemarează la proba de 
pierdut răsuflarea, sau orice altă probă care ar putea exprima 
ardoarea. 

— Câteva clipe mai târziu, o mașină stopează în fața 
rezidenței lui Delameer. O portieră trântită. Nu e singura: șase 
detonații îi răspund. Și, pentru a încheia, Alan Fernal cade, cu 
pieptul, stomacul, capul perforate de gloanţe de mare calibru. 

Delameer se precipită, urmat de slujitorii săi. Îl iau pe francez 
și-l aduc în interiorul vice-consulatului, pentru a încerca să-l 
îngrijească, dar e prea târziu, compatriotul nostru e mort. 


Aici, Achille lasă o pauză, pentru a repara paragrafele. 

Aştept, sau mai bine, îl preced. Povestioara, dacă vrei, ţi-o fac 
capitol de book. Delameer alertează autorităţile franceze, căci 
Franţa nu e reprezentată în Kahlbar. Așteaptă instrucțiuni. E 
rugat să scotocească minuţios victima, să recupereze tot ce se 
poate recupera de la el, să verifice bine dublura ţoalelor, apoi să 
alerteze autoritățile emiratului. Ceea ce s-a și întâmplat. 

Poliţia deschide o anchetă, care nu dă nici cel mai mic 
rezultat. Delameer transmite Ministerului Afacerilor Străine 
franceze rezultatul scotocirii, adică nu mare lucru: hârtii de 
identitate, mici obiecte de buzunar, dolari și molhari (molharul 
este deviza emiratului Kalbahr, toată lumea o știe), apoi un 
stilograf trucat care se poate, eventual, transforma în sarbacană 
pentru a trage săgeți cu curara, sau în tub de comprimate de 
aspirină cu stricnină, cele două lucruri ţinând de panoplia uzuală 
a agentului secret în misiune, orice cârnăţar în exercițiu ţi-o 
poate confirma. 

Și apoi timpul trece... 

Ca în jocurile radiofonice unde un concurent trebuie să cânte 
o melodie în același timp cu interpretul, apoi să continue singur 
când cel din urmă e întrerupt, pentru ca în final să se 
regăsească în aceeași măsură, vocea spână a chelului îmi 
completează vocea interioară: 

Lipsește doar un fleac de silabă. 

— ... pul, treeecee, termină Babacu'. 

„Și apoi timpul trece” gândesc eu. 

E rândul lui să joace. 

Ascult, astfel încât celulele mele își oferă clipe de liniște 
relaxantă. 

Spune! 

— Această afacere ar fi fost înecată în valurile timpului (știe 
să mânuiască și metaforele, individul) dacă, în ultima vreme, o 
lovitură de stat nu l-ar fi înlocuit pe bătrânul emir Kohnar 
Constipatu'. Monarhul decăzut de abia a apucat să părăsească 
țara, și s-a refugiat în Elveţia, unde un cont bine aprovizionat i-a 
asigurat, din câte se pare, o bătrânețe confortabilă. O tânără 
colaboratoare „Dauphine Libere” a avut ideea de a-l intervieva 
pe personaj, spunându-și că ar fi interesant a-l chestiona în 
privinţa francofobiei de care a dat dovadă de-a lungul stăpânirii 
sale. Puștoaica a avut atunci o idee a dracului. 


„Kohnar Constipatu', sedus de adolescentă și avid de a fi 
înţeles, ca toţi cei ce nu mai au dreptul la cuvânt, i-a povestit 
viața sa, în lung și-n lat. l-a deslușit că, la instigarea Angliei, s-a 
arătat atât de dur, de antifrancez, nu degeaba a fost 
supranumită această naţiune de insulari „perfidul Albion”. Și era 
în joc ceva petrol, mă înţelegi? La naiba! Să trecem. Bătrânul 
Kohnar a trimis dopul cât mai departe, evocând spre 
exemplificare afacerea Alan Fernal. A pretins că poliţia 
kalbahriană n-a tras asupra acelui agent francez și că el, 
probabil, a fost doborât de englezii înșiși”. 

Căpăţânosul jubilează: 

— Și cel mai biutiful, dragul meu, e că la noi nimeni dintre 
marile personalităţi n-a luat în considerare această posibilitate. 
Au înghiţit cu polonicul fanfaronadele misteriosului vice-consul. 
Alan Fernal e mort? Au tras o cruce peste el. Și nu vă doreați ca 
extrema stângă să preia puterea? Spune-mi, Antonio, spune-mi 
drept, ai refuza să vezi drapelul roșu plutind peste Elysee, 
tovarășe comisar? 

— În niciun caz, tovarășe sub-secretar de stat. 

— Atunci, zău așa: va fi frumos la vedere, cum zicea Sartre! 

Nouă pauză. Moșulică își masează falangele, apoi își mângâie 
lobul urechii. 

— lată una dintre raţiunile pentru care ai fost branșat pe 
această afacere, după douăzeci de ani, micul meu tovarăș. In 
ciuda celor două decade scurse, vreau să știu dacă acești 
insulari ai testiculelor mele ne-au dus de nas ori ba. 

— Mă tem că partida s-a revocat Sine die, tovarășe patron. 

— De ce? 

— L-au îngropat pe Adam Delameer în chiar această după- 
amiază. Și cum nu era căsătorit în momentul faptelor, mai mult 
ca probabil că văduva sa nu are de unde să le cunoască. 

Babacu' pantonimează la meserie - capul i se alungește, apoi 
se lărgește, roșește, pălește, se albăstrește, se înverdizește 
(Giuseppe), se mumifică. 

Își gustă mucoasele. Face cuac, bule, pauze, puncte sonore, 
morse, se joacă de-a hârâitoarea. 

— Spune, dragule, spune repede, spune tot, spune bine. 

Spun detaliat. Îi explic că mijlocul cel mai bun de a avea acces 
la viaţa privată a unui gagiu este de a trece printre coapsele 
doamnei lui. Deci, am făcut-o. Dar în loc de a mi se deschide 


mie calea spre intimitatea lui, chestiunea a avut drept 
consecinţă deschiderea porților paradisului, mult mai largi, 
pentru el. Adevărată lovitură sub centură plină de hidoșenie! 
Achille își clatină capul. 

— Deci nu vom ști niciodata? se lamentează. 

— Mă tem. 

— Dar poate că s-a destăinuit, mai târziu, soţiei? 

— Un tip înțelept ca Adam își păstrează pentru uzul său 
personal tâmpeniile propriului trecut. 

— Cine știe? E preferabil să-ţi urmezi relaţiile cu domnișoara, 
San-Antonio. 

— O să încerc să mă utilizez, tovarășe sub-secretar de stat. 
Oricât, nefericitul eveniment care tocmai s-a produs n-ar trebui 
să mă incite deloc la a continua o aventură ce a produs deja o 
crimă. 

— Nu cunoști femeile, comisare: un nimic le excită, cine știe 
dacă uciderea soțului nu intră tot în categoria de afrodisiace? 

— Ei bine, voi încerca să mă asigur, îi promit. 

Ex-directorul meu mă întreabă, după 30 de centimetri de 
visăreală: 

— Bineînţeles, știi care era lucrul pe care Alan Fernal îl 
negustorea în Kalbahr? 

— Un diamant mare, mi s-a spus. 

— Cel mai mare! Piatra trebuia să plătească un târg 
fenomenal de ocult, întreprins între guvernul de atunci și emirul 
Kohnar. 

— Ce târg? 

— Mister, nu știu nici eu însumi, dar nu m-ar surprinde de ar fi 
vorba de ceva petrol. Ce-ar putea fi în Golful Persic! A ce 
miroase? A iasomie, de acord, și a mai ce? M-am făcut 
bineînţeles? 

— Ca totdeauna, domnule tovarășe ministru. 

— Mulţumesc. Astea fiind zise, găsesc că acei conducători 
francezi au fost prea ușuratici încredințând unui singur om o 
piatră de o așa valoare. 

— Istoria e plină de fapte stupefiante, tovarășe domn sub- 
secretar de stat (stat-soră). 

— Vai, vai și iarăși vai, biata Franţă încă mai rezistă. Ah, brava 
bătrânică! A fost destul pipăită pe cur, a fost înșelată, 


batjocorită, furată! Și încă mai ţine la tăvăleală, orice ar fi, orice 
s-ar întâmpla, neobosită! 

Sunet de sonerie pierdută rupe liniștea mare-albionă a casei. 
Se poate auzi diplococumul târându-și lăboanțele mari spre 
intrare. 

Ca mai devreme, Mrs. Mahouss se prezintă: 

— Regret, spune cu un nu știu ce strop de mâhnire, un alt 
domn pentru dumneavoastră, mister Antonio. 

Se demasează. Și atunci, pentru a doua oară, pentru a doua 
repriză, știi ce? 

Stupoare de nepătruns! 

Nu, nu te las să tânjești. 

Bérurier! 

El! Masiv, suveran, directorul, destul de formidabil pe laterale. 
Cu pleoapele aproape închise, cu barba în plin avânt de 
creștere, închingat într-o grămadă de osânză verzuie care-i cade 
până la târlici, purtând pe bilă o pătură dintr-un fetru încă 
necunoscut pe pământ, idiot, de culoarea căcărezelor de gâscă 
sau mai știu eu ce, cravată, se putea, pe care doar trei pete nu 
tocmai magistrale mărturisesc că numitul gât-legău aparține lui 
Alexandre Benoit: o urmă de vin roșu, una de maioneză, a treia 
de sos tomat și atât. 

Mrs. Mahouss începe să mă găsească necuviincios din cauza 
atâtor vizite al căror obiect sunt. Işi marchează dezaprobarea 
rămânând la distanţă, cu braţele încrucișate, sălbatică 
apărătoare a unei case moștenite. „O, casă a tatălui meu. O, 
casă, ce te iubesc”, cum zicea Peguy. 

Noul venit aruncă o privire sălbatică spre predecesorul său. 

— Aș putea cun'ște motivaţia ăstei reuniuni? întrebă sec. 

Și, doar mie: 

— Dă la cine v-luaţi ordenele, comisionare? mă întrebă 
Obezitatea. Cui trebuie să-i indicaţi respect, m'rog? 

Achille începe să mârâie ca bicicleta numai factor poștal pe-o 
coastă. 

— Spune-mi, amice, nu cunoști faptul că sunt sub-secretar de 
stat la Coordonarea Poliţiștilor? 

Majestatea Sa își vâră mâinile deghizate în pumni în 
buzunarele parpalacului. 


— Spune-mi, amicule, îi întoarce vorba, oi fi uitat tu că 
comisarul e plasator sub ordinele mele d'recte și că de ai a-i 
spune ceva, ești obligat să-mi zici mie dintâi? 

Achille dă pe dinafară. 

— Îl auzi cum rage, acest animal? Acest mizerabil? zice 
Scalpatul, ca pentru a se descărca parţial de incredulitatea lui. 
Poţi să concepi, Antoine, cu ce n-aș îndrăzni să zic, „cu cine” - 
având respect pentru rasa umană - cu ce am fost înlocuit? In- 
locu-it! Acest verb e un pumnal plantat în orgoliul meu, micule. 
A fi înlocuit de mașinăria asta, înseamnă a muri de două ori. 

Bérurier respiră puternic. Sper, în favoarea micilor obiecte 
răspândite prin cameră, că nu va expulza dintr-o dată toți cei 
trei metri cub de gaz cu care și-a umplut foalele. Maica Mahouss 
ar chema garda. În caz de debibelotare a barăcii. Din fericire, 
Grasul exhalează cu măsură. 

ÎI privește pe vechiul patron îndelung, ca și cum ar fi un rahat 
pe care un trecător grăbit i l-a depus în prag. 

— Mizerul abil de care pălăvrăgești, dornic sub nu știu cine, 
are onoarea să te invite să-i pupi curu', nici mai mult nici mai 
puţin, cu mare artă a perfecțiunii. 

— Eşti un prost-crescut, tremură Achille. 

— Ceva mai crescut, desigur, dar în orice caz mai puţin prost, 
protestează Beru. 

Se vor încăiera? Interesant, nu? Și cât de destructiv ar fi 
pentru faţa de împărat roman a bătrânului. 

— Haideţi, haideţi, haideţi! Domnilor, domnilor, domnilor! 
Arunc într-un superb  alexandrinibisilabic cu repetiție 
mângâioasă. Nu uitaţi că suntem în străinătate, și că o bătrânică 
britișă vă privește, cum privește o vacă încrucișându-se 
trenurile. Nu-i daţi de înţeles că ţara noastră e pământul 
zâzaniei. 

Această chemare la ordine calmează spiritele. Furia 
Chelbosului o ia razna. 

— Bérurier, mârâie, vei primi vești de la mine. 

— Va fi cu plăceri, asigură Urban Treiul (Cel de-al doilea era ăl 
de predică pentru Cruciade). 

Imediat, iau iniţiativa, fiind cel vizitat. 

— Pot cunoaște și eu ţinta călătoriei tale, Grasule? 

Majestatea Sa își bosumflă labialele. 


— De nu v-ar jena la stomac, v-aș cam ruga să termenați cu 
tutuielile, îmi declară noul director. Cunoașteţi ditri-tonul? 
Famrizibilitatea aduce cu sine disprețul. Tot așa, dacă ați 
amabiliza de-a nu mă mai numi Grasu’, conversaţiunea noastră 
ar deveni mai operativă. Ce-am de vorbit cu 'mneavoastră, vă 
voi tot vorbi pe când vom fi însinguraţi, comisare. Că de n-am fi 
dresați în meseria noast', și ne-am exprema în față în față de 
primul venit, unde am ajunge, vă chestionez? 

Venerabilul emite un nechezat, de cal ce și-a rupt un picior. 

— Am fost însărcinat cu coordonarea poliţiilor, tună, și, în 
consecinţă, am dreptul de a ști orice afacere. 

Mamutul își clatină capul. 

— Ai dreptul să știi cum arată curul meu, amice, îi spune. Sunt 
gata să ţi-l arăt, pritenare, că eu unul nu fac operaţii de salon, ci 
de poliție. Vâră-ţi aiasta în bilă, timpul s-a schimbat. 

Apoi, zise: 

— Comisare, vizitele dvs. private, mai durează multuţ? Dacă 
da, mă duc să-mi folosesc dantura, e ora ceaiului meu. 

Bătrânul se plantează în faţa lui Alexandre Benoit. 

— Ah, mister odios, murmură, nu peste mult vei fi revocat, ca 
și acel edict din Nantes. 

— Leidi aia a ta, că-i Nantes ori din Montaigne, să i-o pun! 
declară cu fermitate noul meu director. 

Una ca asta e însă mult prea mult pentru precedentul, care 
iese în trombă, busculând-o pe Mrs Mahouss, ceea ce nu-i un 
lucru prea ușor, eu am încercat să busculez turnul Saint-Jacques 
în van, și totuși, era mai puţin masiv decât gazda mea. 

a 

Când Bătrânul e out, revine pacea. Béru surâde fericit: 

— Nu mă deranjeează că i-am pus-o la vârf, m-a tras și el 
destul dă pene și de punguţa cu doi bani, pe când eram supt 
potcoavele lui, aporolul aista. (Apoi, revenind serios:) Comisare, 
anunţă, am venit-a personalmente, eu însumi în propia-mi 
personalitate, pentru povestea Adam Delameer. Am primit al 
dumneavoastră mesaj cum că tâmpitul a îndrăznit să închidă pe 
bune felinarele, înţepat de nevastă-sa. E un doliu care pică 
prost. 

— Asta mă gândeam și eu. 

— Știţi ce-am mai aflat, tocmai, comisare? 

— Sunt numai urechi, domnule director. 


— Găozarul ăla de-a fost oprimat în Kalbahr transporta un 
diamant, mai știți? 

— Perfect. 

— Ast diam, știți de ce era vorbăria? 

— Nu. 

— Gerantul! 

— Adică? 

Superiorul meu mă compătimește: 

— Hai, vă bateţi joc de mine. Un gagi ca dumneata, cu o ţâră 
de culturalizare, să nu cunoască Gerantu', care-i expus la Luvru? 

— Vorbiţi de Regent? 

Majestatea Sa se întunecă: 

— Sunteţi amabilist să nu mă mai tachinaţi în privinţa 
cuvintelor, m'rog? 

— Așa deci, mă grăbesc să continui, guvernul francez a 
consimţit la un asemenea sacrificiu? Și nu s-a aflat? Care este, 
în acest caz, diamantul ce continuă a purta prestigiosul nume în 
vitrina Luvrului? 

— Ala de acu' a fost cumpărat din Piaţa de Lux a Nevoiașilor 
pentru trei sute cincizeci și patru de franci și douăzeci de 
centime, relevă Importantul. Și cine dracu’ s-ar apuca să-l 
verifice? Și când te gândești cum trec toţi aiuriţii pân faţa lui, în 
delir, declarând că are cea mai mișto apă, și că e alb-albastru, și 
ce de mai alte tâmpenii. Dar fațada contează, nu? 

— Trebuie că Târgul a fost important, nu? 

— Vital. 

— Cunoașteţi exact tranzacţia, domnule director? 

— Ștoiu'! Documentele au fost distruse înainte de venirea lui 
De Gaulle. Nu se mai știe cine și ce tranzacta. Dar a rămas 
cineva care trebuie că poate să ne zică adevărul. 

— Fostul emir, Kohnar Constipatu'? 

— Exact! În legătură cu el am debarcat ca să vin personal, eu 
însumi în persoana mea, Antonio. Moș-individul locuiește în 
Helvetica, unde și-a strâns bănuţii, dar, pentru moment, își 
petrece iarna în Marachesh. Deci e urgentabil să vă aranjaţi 
pentru a-l întâlni și a-l trage de părul din nas. O să vă explicitez, 
comisionare. Eu zic că Gerantul ăsta nu-i încă pierdut pentru 
toata populaţia. Din trei chestii una: ori emirul l-a șutit și l-a 
căpăcit el pe Fernal, ori britanicoși au scremut lovitura. Ori e un 
al treilea șmecheros de a operat. Dacă Delameer, nu mai poa'să 


mărturisească, tre' să schimbi placa, caraghios mic. Să-l lucrăm 
pe emirat, m-aţi înțeles bine? Eu unul am zis tot ce știam, 
Gerantu' n-a mai apărut, nu se știe ce a devenit, și Guvernul vre 
din toate puterile vești despre sănătatea cataroiului, n-aţi 
înțeles complect? 

— Cred, domnule director. 

Se aude în culise soneria telefonului. Citadela de Carne 
răspunde, cu o voce caraghioasă, șoptitoare, acidă. 

Și, pentru a treia oară, Muntele ascunde pădurea. 

— For You, mister Antonio! 

Din ce în ce mai încântător. E mult prea tracasată din cauza 
mea, clar. Îi rup liniștea, înţelegi? O să cam dea pe afară. Și o să 
mă dea afară. Oricum aș fi șters-o eu. 

Ajung în hol. Bigofonul e mural, sistemul bătrânesc. Al naibii 
de vetust, bun de casare. Sau de clasare drept isteric. 

— Aici San Antonio, da? 

O respiraţie proaspătă. Timbru delicat. Recunosc vocea 
Sirellei. 

— Eu sunt, darling. 

Inima darlingului execută un triplu salt periculos. 

— Am nevoie să te văd, murmură scumpetea. 

— Unde ești? întreb în engleză, ceea ce este facil atunci când 
vorbești limba. 

— Tocmai m-am întors acasă. Vino repede. 

— E oare prudent? 

— Nu contează. 

Pauză. 

— Te iubesc, șoptește, tot în engleză. Dar asta toată lumea 
știe s-o spună. 


° PARLAMENTUL? 
PARLAMENTEAZA-L! 

Dacă muntele nu merge la Mahomed, Mahomed se duce la 
munte, spune un proverb arab. Și Jacques Chazot adaugă: „nu 
ștanga face pe călugăr!” 

Evoc aceste maxime înțelepte penetrând la braț cu Sirella 
pragul hotelului Mâ-Kach (director Bonnot). Una dintre cele mai 
reușite lucrări din Marachesh. 

Căci, imaginează-ţi, abatele meu, că una din primele 
persoane pe care le ginesc pe când mă scurg din târlia mea, e 
bătrânul exilat, emirul Kohnar în persoană, puţin mai încărunţit, 
ceva mai obosit, în cămașa fără mâneci tradiţională și burnusul 
său alb, cu barba stil cioc, sare și piper (în engleză „salt-and- 
pepper”), privire ciudat de clară și târlici de mătase, brodaţi cu 
fir de aur. Meclă de prinţ, ten închis, nas acvilin („totul ţi-e 
acvilin, totul e velin”, zicea La Fontaine), mers roial. 

E flancat de un tânăr secretar ce poartă un diplomat de 
crocodil (colțuri de aur masiv, două diamante pe fermoare), și 
se îndreaptă spre un Rolls alb, al cărui șofer, în djellaba îi ţine 
portiera deschisă. 

Întrevăd bine această călătorie. De-abia sosit, iată și persoana 
ce justifică deplasarea, bună treabă nu? 

Camera mi-a fost reţinută, și un funcţionar al prestigiosului 
hotel ne conduce, jucându-se cu placa de alamă ce-i fixată de 
cheie. E tânăr, bine făcut, poartă un turban și ia bacșișul pe care 
i-l strecor fără a-l privi, ceea ce este o probă de perfectă 
educație. 

În fine, singuri! 

Curată nebunie cât poate să-mi placă tânăra ucigașă! 

Așteptând să ni se aducă bagajele, o iau de talie și o duc spre 
fereastră. Aici e primăvară. 

Panorama dă spre o imensă grădină, în care se văd portocali 
și lămâi, completaţi de bazine cu apă. |n spate, Atlasul 
majestuos, ocru, nimbat de o ușoară brumă albăstruie. Aerul e 
suav, păsările zboară de colo-colo. Când ești aici, te întrebi de 
ce mai există restul, te îndoiești de Denain, de Boulogne- 
Billancourt, de Belfast, de Cap Nord, De Golful Hudson, de p'tit 
Quin-Quin, de Marele Rogin, de Englezia, de slipul lung, de 
siropul contra tusei, de naufragiul Titanicului, de platformele 
Mării Nordului, de bulevardele periferice, de puii de focă, de 


Bardot, de ipotenuză și faimosul ei pătrat, care ne-a făcut atâta 
rău. Da, uiţi astea, plus tot restul, pentru a nu te mai gândi 
decât la viaţă, la bucurie. 

Sirella, câștigată de peisaj, își freacă încet coapsa de coapsa 
mea, la fel de nerăbdătoare ca și mine de a fi „comodă” și de a 
se lăsa bătută în cui de vie pe un pat, de un cui viu, cum zicea 
poetic o doamnă cu blană de urs negru, înainte de a intra la 
Vivacel. 

Ei bine, bagajele de anunţiu (papal), cel puţin așa cred eu, 
auzind ciocănituri în a noastră ușă. 

Rog să intre. Dar se întâmplă că ușa e dotată cu o încuietoare 
al cărei zăvor se găsește exclusiv în interior și care nu se lasă 
convinsă decât de ajutorul cheii. Merg deci să deschid. Spre 
surprinderea mea, mă trezesc nas în rât cu un individ grăsun, 
mai buhăit decât o parașută prost împachetată, roșu peste tot, 
cu nasul doldora de vene și de cratere, de unde te aștepți parcă 
să apară domnul Haroun Tazieff, pe care nu știu ce mai așteaptă 
ăștia să-l pună ministru al vulcanului în activitate, având în 
vedere că îndeplinește toate condiţiile cerute. 

Gagiul de care-ţi zic dă pe dinafară dintr-un nădrag de in bleu- 
azuriu, traversat de pliuri, dintre care niciunul nu e vertical. 
Poartă o cămașă-fantezie, cu mâneci scurte, ochelari de soare în 
pendulare prin părul de pe piept, legaţi cu un lanţ topografic din 
aur alb mucegăit. 

— Salut, Puștiule! îmi aruncă, cu tonul jovial pe care-l 
folosește un cârnățar de mahala când te invită să-i vizitezi 
apartamentul Merlin din cartierul Lături-Pale. 

ÎI cercetez, încercând să mătur un pachet de ani de pe faţa 
lui. Fără efect. 

Poate că greșește? Oi fi sosia (sosul?) unui amic de-al lui? 

Ce zice el după însă, mă dezinșeală. 

— Ei bine, Antoine, nu ești de loc fizionomist pentru un 
sticlete. Nu-ţi amintești de mine? Dutalion! Eloi! Eloi Dutalion! 
Nu-ţi spune nimic asta? Eram monitorul tău la tir, la școala de 
Poliţie, pe când te pregăteai să-ţi iei gradul de comisar. 

Ah!  Tâmpitul!  Mizerabilul,  incredibilul, supradotatul cu 
tâmpenie! Tâmpit, fiu de tâmpit, nepot de imbecil, strămoș de 
cretini. Tâmpit monstruos! Mult prea tâmpit! Tâmpit în cele 
patru zări! Calificat! Omologat! Incontestabil! Tâmpit în stare 
pură. Ale cărui componente sunt toate tâmpite, arhitâmpite, 


hipertâmpite. Tâmpit alb-albastru. „Cartier” de-ar vinde tâmpiţi, 
n-ar putea crea unii mai buni! Top nivel! Arhetip de cretin! 

Să vină el și să-mi distrugă afacerea, în doar două mișcări. 
De-abia sosit, se aruncă el. Tunător! Mă desconspiră. Mă 
trădează! Acum, frumoasa Sirella a descoperit tot ce era mai 
scump la măndelu. A fost de ajuns acest cap de bou, cu vocea 
lui de bou, ca să strice totul. Ah, cum îl urăsc! Cu efect 
retroactiv. Mergând înapoi până la a treisprezecea generaţie, ca 
templierii. 

Trist și sumbru și nenorocit ticălos de tâmpit! Fac ochii mari, 
într-o tentativă disperată. î 

— Ah, da, da, desigur, mă aud behâind: Eloi Dutalion. Imi 
amintesc perfect. Dar știți că n-am mai intrat în poliţie. In 
definitiv, m-am lansat în literatură. 

Trebuia să se prindă, să-și rectifice tâmpenia. la ca de 
exemplu orice situaţie asemănătoare. Orice dobitoc s-ar prinde, 
ar da înapoi. Dar el? Ce crezi, e într-atât de idiot, că pufnește, 
râde ca un pișat de beţiv pe un trotuar, noaptea. 

— Tu nu mai ești în poliţie! Hai că-i bună! Exact săptămâna 
trecută m-am întâlnit cu Pinaud, adjunctul tău, care mi-a 
povestit câteva din ultimele voastre succese. 

Văd alb, ca un fulger magnezian. Și în tot albul ăsta, gura 
roșcată a cretinului. A monumentalului. Îmi zic: „Asta e, o să-l 
calc în picioare.” Pumnul mi se crispează. O minune de voinţă îl 
lasă să atârne la capătul braţului, lângă iubitul meu pantalon pe 
care visam, cu doar trei minute în urmă, să-l dau jos. 

— Dutalion, murmur încet, cum vorbește un corb suferind de 
anghină corbiștinei sale. Dutalion, dacă n-o ștergi de aici într-o 
secundă, îţi strivesc mecla murdară cum aș strivi o nucă seacă! 

Fața lividă, privirea de criminal pe care i-o arunc, derutează. 
Rotiţele tâmpeniei sale încep a funcţiona, scârțâind. Cum am 
deschis ușa, dă înapoi. Îi accelerez viteza de plecare, înfigându- 
mi degetul în pieptul lui de aiurit. 

Îi trântesc ușa în bârnă. Îl aud exclamând de cealaltă parte: 

— Poftim, una ca asta n-am mai văzut. 

La ce bun să mai vadă, ajunge originalul, e deja piesă de 
muzeu. 

lau o gură mare de aer apoi revin la Sirella. E în picioare, 
lângă pat, ocupată să-și scoată ţoalele. Tocmai își face colanţii 
să alunece de-a lungul picioarelor ei fabuloase. 


— Ştii, Antoine, îmi spune, n-ai de ce să fii supărat, știam cine 
și ce ești... (Râde încet și melodios) Și, de asemeni, știu ce 
căutai la noi. E în legătură cu diamantul, acela mare, nu? 

Testiculele îmi atârnă, doamnele mele bune! Ea... știa! 

Termină de scos colanţii. Blăniţa luxuriantă cheamă la 
desfrâu, clar. 

Perversa criminală își masează sânii abundenţi, ca pentru a-i 
face și mai operaţionali. 

— Chiar voiam să vorbim despre asta, spune. Facem dragoste 
mai întâi, sau vorbim? Nu-ţi ascund că eu una sunt pentru prima 
variantă, căci, din nefericire, amorul are totdeauna un final, pe 
când vorbăria poate fi veșnică. 

Îngenunchează, nu pentru o implorare, ci pentru a adăuga 
fapta cuvintelor. Adică o francă legătură. La demaraj continui să 
rămân murat în uimirea mea, dar văduva Delameer este atât de 
„expertizată”, cum zice Beru, că, progresiv, tehnica ei îmi biruie 
gândurile. 

Și în curând particip la finala pe încălecări a trupei. Ali 
Babalăcul și cei patruzeci de violatori. Mâţa încălțată cât se 
poate de sus! O atac peste pat, cum se face pe vremea 
crivăţului, o urmăresc pe canapea pentru întoarcerea 
căzăcească, apoi continuăm în puf pentru figura intitulată 
„jertfirea sclavei”, și totul se încheie pe însăși mocheta cu 
asaltul parașutiștilor. O foarte frumoasă ședință, variată, fără 
excese, practicată de doi parteneri evident dotați, care nu dau 
tot ce pot, nefiind vorba de un concurs, și-și fac o mutuală 
demonstraţie a tehnicilor. 

Galant, mă verticalizez primul și îi întind mâna. 

Respiră profund. 

— Oh, dragule, suspină, ce mai contează că ești un sticlete, 
din moment ce mă iubești atât de divin. 

Un sărut calm pune punct final recunoștinţei sale. 

e 

Ceva mai târzior, drapați în halatele de baie puse la dispoziția 
noastră de hotel, stăm față în față, încolăciți în două fotolii și, 
între noi, cu o sticloanţă de șampanie recuperatoare. 

— Ei bine, îngerul meu, te ascult, îi spun, forțându-mă să am 
un aer degajat. 

Sirella îmi face cu ochiul. 

— Ştii cine m-a informat de ocupaţia ta? 


— Nu știu nimic, draga mea nemaipomenită, eu nefiind decât 
un biet sticlete cu preț redus. 

— Soţul meu. 

— Pardon? 

— Te miră? 

— Vrei să spui că m-ai lăsat fără glas. 

— Păcat, glumește Sirella. 

— Când te-a prevenit? 

— Cu o zi Înainte să mă abordezi. 

Stupoarea mea nu face decât să crească și să se dezvolte. 

— Ce-ar fi să-mi povestești de la început, o rog. 

— Ah! O rezolvăm repede. Într-o seară, în timp ce priveam un 
meci de cricket la TV, Adam mi-a spus: „Darling, trebuie să te 
previn. Tocmai a sosit un tip în sat, un politai francez. E foarte 
posibil să intre în contact cu tine, și asta relativ la o afacere 
foarte încurcată, ce datează din epoca în care eram în post în 
Kalbahr”. Cam îl înghesuiam cu întrebări, mi-a explicat vag că 
un agent francez, aflat în legătură cu emirul, pentru a negocia 
vânzarea unui faimos diamant, a fost asasinat nu departe de 
consulatul britanic, și că Franţa își mai imaginează că el, Adam, 
își cam vârâse nasul în afacerea asta. 

Ea vorbea, cu privirea în plafon. Plafoanele sunt de fapt 
ecrane pentru visători. 

— Și pretindea că nu și-a băgat nasul în chestiune? insist. 

Sirella înalță din umeri. 

— N-a precizat, dar tonul lui lejer dădea de înțeles. 

— Aș putea să te întreb care e, de fapt, convingerea ta, 
inimioara mea? 

Misterioasa are un vag surâs, precum poza aia a curului meu, 
pe care ai făcut-o vara trecută, în ziua în care erai mangă, de 
erai în stare să confunzi cutia de șerveţele Kleenex cu 
Polaroidul. 

— Cu Adam, era dificil să-ţi faci o convingere, era o fiinţă ce 
nu-și împărtășea din idei decât atât cât era necesar, pentru a 
face să meargă bine căsnicia noastră. 

— Altceva? 

— Ei bine, cred că, dacă s-a implicat în poveste, a făcut-o din 
ordinul superiorilor săi. Adam n-a posedat niciodată un diamant 
rarissim. 


O muzică maghrebiană se înalţă sfâșietoare, nostalgică, care 
șerpuiește în suflet ca un șarpe cu clopoței, se fofilează, 
investighează, lovește (I Love You?), și atinge în tine un nu știu 
ce precar, neștiut indispensabil. 

— E ciudat, suspin. 

— Ce? 

— Acest soț, care-și anunță soţia că un sticlete francez va 
încerca să le forțeze intimitatea, și această femeie ce se lasă 
sedusă - sau se preface admirabil, ceea ce e cam același lucru, 
în final -, care apoi își măcelărește soțul, în momentul în care el 
îi surprinde. Logica n-are deloc loc în acest raționament... 

Sirella nu răspunde. Aripile halatului s-au îndepărtat, și 
regăsesc luxurianta și luxuroasa blăniţă. Nu mai sunt istovit: 
blănurile m-au excitat întotdeauna. 

— E rândul meu să te întreb care-i convingerea ta profundă, 
spune. 

Surâd. 

— Convingerea mea profundă e aceea că ai cea mai uimitoare 
pisicuţă din toate câte am avut ocazia să întâlnesc „Tâte-ă- 
Tête”. 

— Și în legătură cu comportamentul meu? 

— İn legătură cu compartamentul tău, cred că nu l-ai doborât 
pe tip doar pentru ochii mei frumoși, Sirella. Că de fapt tu l-ai 
lichidat știind foarte bine ce faci. Dacă pot spune așa, tu chiar 
vânai ocazia. 

O privesc tandru, și-mi avansez mâna spre sediul exuberant 
al dărniciei capitoriatoare de degete. E o chestie drăguță, care 
cântă, clincăne, șușotește deja promisiuni pentru viitorul nu 
tocmai îndepărtat, și asta și voiam. 

— Explică-te, murmură Divina. 

— Soţul îţi anunţă prezenţa și intenţiile mele. Mă lași să apar, 
şi-mi faci o primire de neuitat. Îți ţii masculul la curent cu 
derularea evenimentelor, uitând să precizezi ceea ce ar fi putut 
să-i păteze... onoarea, cum îmi spunea mai săptămâna trecută 
vicontele de Bragellone. În ziua fatalei noastre întâlniri, l-ai 
sfătuit să revină pe neașteptate. Ceea ce el chiar face. Și ce 
descoperă atunci îl bulversează. Nu se aștepta la asta. Furie. ÎI 
revolverizezi pentru ca, oficial, să mă salvezi de intențiile lui 
contondente. 


Sirella continuă să surâdă și să-și lase pipăită intimitatea. Să 
reacționeze? Aș, e Sfinx! Sau măcar una dintre pensionarele lui. 

— Sfârșitul capitolului unu? întreabă. 

— Ar fi un final bun, nu? Poc! Soţul e mort, iar amantul a fugit. 

— Cum ar debuta al doilea capitol? 

— Printr-un alt mister. 

— De exemplu? 

— Privind deșteptăciunea poliţailor. Drăguţa mea frumoasă, 
să știi de la mine că, după propria-mi părere, Britanicii au o 
groază de defecte, dintre care principal este faptul că, uneori, 
sunt britanici. Dar au și o calitate ce răscumpără toate celelalte 
păcate: Sunt inteligenţi. Și aș adăuga, pentru că nu sunt un om 
zgârcit, foarte inteligenţi. Ca de exemplu, înainte de soldă, când 
cer lăptarului o omletă de douășpe ouă și ele sunt treisprezece. 

„Faptul că sticleţii au înghiţit povestea cu agresorii tăi arabi 
mi se pare și mai incredibil decât o eventuală avansare a Papei 
ca șef al Poliţiei Secrete Germane.” 

Nouă și relativă liniște, căci aceeași muzică de mai devreme, 
șerpuitoare, continuă să-ți molfăie bărbăţia, undeva în 
depărtare. 

Sirella începe să-mi fasoneze aparatul special, sau mai bine 
zis s-a specializat în fasonarea aparatului meu, înţelegi? 

— Și cum ai urma acest pasionant capitol, darling? 

— De aici, mai multe bifurcaţii posibile, frumoasa mea 
călăreață cu pletele-n vânt. 

— De exemplu? 

— De exemplu principal, autorităţile te acoperă. 

— Vai, ce departe mergi! 

— Merg pe trei cărări, tocmai pentru că mă aflu la o 
intersecție. 

— Și de ce inflexibila justiţie engleză ar acoperi o soţie 
ucigașa? 

— Dacă moartea soțului e dorită în sferele înalte? Că doar 
soțul ăsta nu era cine știe ce băcan, sau șofer de autobuz, sau 
desfundător de chiuvete, agent de asigurări, consilier, vânzător 
în vreun magazin mare, editor de cărți pioase sau importator de 
scule japoneze. E mai mult sau mai puţin spion, bravul soţior. Se 
învârte în sfere închise pentru alţi muritori, ale serviciilor de 
informaţii. Și informaţiile Britișe, pardon, Gigele! Nu prea 
seamănă cu o plăcintă cu afine! Cel mai frumos sac de 


încurcături din cariera mea, de cealaltă parte a canalului l-am 
găsit. Și nu era un sac Hermes, crede-mă! 

Pare că se amuză teribil de cuvintele mele. În cealaltă 
privință, nu face pe mironosiţa. Și uite un specimen care își 
masacrează soţul, și mai apoi face amor și umor cu amantul în 
cauză. Totala ei neimplicare zău că-ţi produce fiori pe ceafă. 

— Deci, spune, după ce-și termină de savurat cuvintele, crezi 
într-o crimă la ordin. Chiar crezi că mi-am ucis bărbatul, cu care 
sunt măritată de mai bine de zece ani, pentru a face un serviciu 
Serviciilor? 

O privesc adânc în ochi. Acolo unde sondezi bizonii. Privirea, 
fereastra sufletului, cum se mai zice. Gândurile altora au în 
general tendinţa de a fi discernabile în pupile, ceva cam ca 
ghicitul în podul palmei. Ca și cum viitorul n-ar fi câte puţin în 
toate zilele, în cele din urmă. Nici n-ai alte repere în afara 
trecutului ca să poţi prognostica viitorul. Eu unul îţi pot anunţa 
viitorul război, pentru că numai de războaie avem parte, de 
când ei și-au dat seama că sunt mai mult de trei pe planetă, și 
din cauză că ei sunt întotdeauna proști. Și din cauză că au la 
dispoziţia cretinităţii /oro groază de arme. Îţi văd mutra pocită și 
chestia scofâlcită. 

— Ascultă, amanta mea nebună, îi spun, nu sunt absolut sigur 
că am văzut just, dar sunt convins că ard de dragul tău. La baza 
ăstei afaceri a existat un amphigouri de prim rang, știi ce 
înseamnă, nu-i așa? 

— Da, dar tu nu știi, răspunde don'șoara. Definește un discurs 
burlesc, în timp ce tu îi dai termenului un sens diferit. 

— Deloc, frumoasa mea rozătoare, protestez, e vorba tocmai 
de un bucluc în cazul de faţă; cel puţin așa se vede din exterior, 
căci nu mă îndoiesc că principalele motive ale acţiunilor tale 
sunt solide, văzute din interior. 

Bun, așteaptă, o să renunţ la exprimarea în stilul ăsta 
alambicat, presimt că altfel vei începe să urli ca o sută de 
șobolani morți şi-mi vei arunca book-ul în portret, ceea ce ar fi 
cel mai mare păcat, având în vedere ce ţi se pregătește. 

Pe madam o simt ezitând. Luptă între datorie și sentimente. 
Dar puștoaicele, întotdeauna, în ce privește datoria, asta nu 
reprezintă pentru ele o chestiune de căpătâi, ci mai repede una 
de căpătuială. E destul ca fructul mâncărimii să i se coacă, 


pentru a se scărpina, cum ar scrie Beaudelaire în „Masculul 
mângâind-o”. 

Încă treizeci de secunde de fixitate din partea-mi, și doamna 
dă pe spate. 

— Presupune că sunt nebună după tine. 

— Presupunerea mă onorează. 

— Continuă prin a presupune că această pasiune pe care o 
sufăr mă îndeamnă să-mi dau jos masca. 

— Vanitatea mea ar ajunge în culme. 

— Asta-i tot ce ai simţi pentru o astfel de probă de dragoste? 
O satisfacţie de orgoliu? Dumnezeule, nu sunt deloc răsplătită. 

— Dragă, nu uita că legătura noastră a fost comandată, ca în 
frumoasele filme de spionaj de dinainte de ultimul war: „Marta 
Richard în serviciul Franţei”. Povestea frumosului ofițer german, 
de care seducătoarea la cerere cade amorezată pe bune. Chestii 
de genul ăla care făceau pe vremuri publicul să urle de plăcere. 

— Ştii de ce? mă întrerupe. 

— Dă-i drumul și zi! 

— Pentru că lucru ăsta se sprijinea pe un adevăr uman. 
Tipesele și tipii plâng la film pentru că-și recunosc propriul 
sentiment. Dacă ofițerul german e frumos, seduce, punct și de 
la capăt, în viaţă e ca și pe ecrane. In povestea noastră, tu ești 
frumosul ofițer german. Și m-ai sedus, pentru că-mi placi și 
pentru că ai făcut dragoste cu mine cum n-a mai făcut nimeni. 
Simte-te mulțumit, Antoine, și treci mai departe cum scrie prin 
cărţile noastre. Nici nu mă așteptam să te îndrăgostești și tu de 
mine. Voiam, pur și simplu, umilă, să mă crezi că sunt 
îndrăgostită de tine. Nu ar fi agreabil ci reconfortant să mă știu 
crezută, căci n-am spus încă niciodată unui bărbat că-l iubesc. 
Și, deci, pentru că risc întâia oară, trebuie să mă crezi. Nu te 
angajează la nimic, e gratuit și fără consecințe. 

E în vervă. E roză de excitare. Ochii îi strălucesc precum 
diamantele, precum stelele, precum lumânările, precum Bradul 
de Crăciun, ca și toate celelalte căcăţișuri pe care ești tentat să 
le adaugi. Ardoarea ei mă tulbură. Bun. La urma urmei, why 
not? „Să presupunem” a spus ea la început. OK, vreau să 
presupun - Mă iubește. Presupun că e așa. Deci? 

Îi lipesc un sărut stil Secolul de Aur, întorcându-mi de șapte 
ori limba în gura ei înainte de a vorbi iar, cum m-au învăţat la 
grădiniță. Când ești singurel cu o piţipoancă și traversezi o 


perioadă stânjenitoare, încalţ-o cu un lipăit rapid și bun. Eviţi să 
vorbești și, chiar s-o privești. 

Are deci parte de un sărut de calibru special, cu 
acompaniamente manuale în zonele mai întunecate, cât și la 
fraţii Karamazov, pentru a facilita perioada de tranziţie. După 
care, uf! atmosfera e destinsă. Trecem prin zona suavului, a 
vaporașului, până spre zona consistentului. Cuget, deci mă 
excit. Și stai așa să-și termine ea confidențele. Păpușica, să vezi 
cu ce codoi gigant de mătură o s-o ţintuiesc. 

Mă călărește brusc, cu halatul deschis din fericire, căci altfel 
treaba i s-ar fi pătruns în modulul lunar, sub împingerea de jos 
în sus egală cu greutatea volumului deplasat (cum fiecare 
cunoaște), de polimerul meu cu trăsnete valvare. Stimabila 
îndeplinește toată munca. Dar în ce manieră îl călărește! Cum 
se agaţă de chelul cu guler răsfrânt pentru a și-l branșa la 
conducta cu pricina! Frenezia antrenează inspiraţia, iar 
inspiraţia geniul. Lucrătură magnifică. Nu știusem că Sirella a 
fost călăreaţă. Și cu șa, și fără. Trapul englez, imbatabil! Pasul 
lăncierilor, Marele concurs cu Hadley Chase?! Traversarea 
deșertului! Comanșii atacă în zori! Toţi clasicii stilului! Și odată 
ce s-a urcat pe mine, înţelege să fie deasupra! Ca o amazoană! 
E sfârșitul sfârșitului! Îți poţi imagina tablouașul, Gogule? Stil 
regina Christina. Tragadam, macadam, tagadam, tangram! Ridic 
în slăvi îmbietorul lăcaș! Mă bucur de gușă! Tipesa asta are un 
simţ incredibil al echilibrului. Trebuie să vă spun că, având drept 
centru de gravitate pe amicul meu Prosper Vioui' se poate 
aventura tare departe fără propria mămică, drăguţa de ea! 

Gâfgâfâim categoria A. Un impresar american ce trecea pe 
culoarele hotelului și care, alertat de ţipetele încântătoarei mele 
tate de Windsor, riscă un ochișor pe gaura cheii, și începe a 
spumega, a fierbe, a da în clocot pe culoar, așteptând să 
terminăm, ca să ne ceară adresele; vrea cu orice preţ să ne 
importe în Las Vegas, trecând prin Niu lorci, Pithiviers, Sant- 
Petersburg. 

Incerc să mă controlez cât pot mai bine, să nu stric 
frumusețea momentului. Detest  sfârșiturile de „epocă”. 
Satisfacerea este o abandonare, o debandadă, nu uita asta 
niciodată, ar fi prea grav. Păstrează-ţi fumurile, fiule, pentru 


2 joc de cuvinte: Chase = vânătoare, Steeple Chase = cursa cu obstacole (hipică), 
James Hadley Chase = scriitor englez de romane polițiste. 


„pupa păcii”, cum spune Unicul Bérurier. „A curge sau a nu 
curge”, ar mai adăuga hipodermicul pachiderm. 

Incetișor, Gogule! In-ce-ti-șor! Lasă-te încet! Depune-te! Las-o 
pe doamna mai înainte, tu ai doar grija aterizării. Manșa, 
Gogule! Manșa! Și mai drept! Și mai dreaptă! Slobozește-te 
încet! Păzea la contact! Căderea poate fi și mai dură. Nu fii prea 
zelos, Gogule! Ține-ţi ștanga și supraveghează-ţi gesturile. 
Drăguţa mam'zelă e în al nouălea cer? Nu face nimic. Încetișor, 
ce naiba! Brrr... Acu-i momentu', Gogule! Dă drumul la gaz! 
Atenţie la manevre, pierzi din înălţime! Bravo! Impecabil! În 
plin! La punct fix! Te-a primit la mare artă, poţi să-i lași și restul. 
Acum poți să-i dai și un pupic pe un colţișor, ca să-i arăţi buna ta 
educaţie. Vezi ce mulțumită e? Nu te-a costat nimic, și face 
plăcere. Să-i fi cumpărat de la Santos aur și brelante, n-ar fi mai 
pe moment mai copleșită, Sirellinsa! Regina marilor încurcături 
au ba, se dă în vânt după un mușchiuleț fremătător, este clar; 
nu-ți poţi băga picioarele în gusturile oamenilor. Și ea, măcar, 
plătește cu propria persoană. In faţa unei gagici care ţi-o 
lucrează astfel, fără mofturi, din toată inima și cu tot fundul, n-ai 
decât să ţi-o înclini respectuos, pentru a-i prezenta barosanul 
tău omagiu. 

Uite-o eșuată, ca o meduză fleșcăită, pe o rână, aruncată pe 
mal de marea deliciilor, cum a scris Maurice Schuman, iar 
amicul meu Scott Sullivan de la „Newsweek” m-a pus acu’ 
câteva seri să-l citesc. Nu de alta, dar voia să-mi arate ce mult 
greşesc tachinându-l uneori pe marele scriitor, în deliradele 
mele pentru pubele săptămânale. Aruncată, deci, pe mal de 
marea deliciilor, îndrăznesc să-mi citez donatorul, trimițându-te 
cu gândul la bietele balene și la sinuciderile lor de tot rahatul că 
te și întrebi ce le trece prin cap, de ce se aruncă pe mal ca 
tâmpitele, gloabele naibii. Păi spune și tu, la ce le servește că 
sunt mamifere, că tot crapă, grăsanele. Ei, bine, Sirella, Sirella: 
balenuță pe plaja roz a cuverturii. Spuneam „meduză fleșcăită” 
la început, din cauza rapidităţii scrisului, ceea ce angrenează 
metafore de obicei stupide. Și vezi, când mai întârzii puţintel, 
când mai finisezi, imaginile devin mai clare, mai precise. Ajungi 
la eleganța stilului. Și când voi muri, îmi vor despica ăștia fiece 
flocișor în patru, mă vor debita frază cu frază. Vor căuta sensuri 
adânci. Ori eu nu te-am învăţat așa. Dacă aș scrie mai lent, cu 
pana de gâscă eventual, sunt sigur că la fiecare capăt de rând, 


pervers cum ești, te-ai aștepta să te urmez eu. Mai bine te las 
uimit și mă urmărești tu, nu-i așa, Gigule? 

Bun, foarte bine, să revin la Sirella. O las să-și reia suflul și 
conștiința, să-și devulcanizeze fofoloanca. In repaus, asta din 
urmă seamănă cu un păienjenoi cu un căpăcel mobil. 

Bine, o să încep iar asaltul. Supradozele știi la ce duc? 

Ea suspină. 

— Dumnezeule, cât te iubesc! 

Ceea ce închide cercul, revenim exact la punctul nostru de 
plecare. 

— În acest caz, dragostea mea, spune-mi secretul ce-ţi arde 
buzele. 

— E ca un dar pe care aș vrea să ţi-l fac, suspină ea, înţelegi? 

— Știu totul despre nevoia de a da, o asigur. 

— Totuși, vorbindu-ţi, voi comite o trădare. 

Surâd. „Achtung”! Vom juca strâns. Nu trebuie pierdut din 
ochi manometrul, exact ca pentru aterizarea de mai devreme. 

— Cele mai elementare reguli ale cavalerismului mă împing 
să-ţi spun că-n acest caz nu trebuie să vorbești, dar cele ale 
curiozităţii mă incintă la contrariu. Deci, scumpo, fă cum crezi. 
Actele noastre ne preced, iar noi le urmăm. 

Frumoasă frază, goală ca un fluier, dar care, tot precum un 
fluier, emite sunete ce vrăjesc. Și ea e sensibilă la muzica asta. 

— Atunci, să folosim un subterfugiu, zice. Eu n-o să-ţi spun 
secretul, ci tu o să-l ghicești, și de altfel cred că deja îl presimti. 

Poftim, și-a găsit și calea de mijloc, ce-i permite să-mi spună 
tot, dar fără a-și încălca demnitatea. Trădare indirectă: eu sunt 
cel care... lar ea se va mulțumi să spună „foc” sau „apă”. 

Crud joc! Câţi tipi l-au plătit cu propria viață? 

O tristețe sumbră precum niște nori de furtună deasupra unei 
livezi de portocali mă cuprinde. Am impresia că-mi lipsește o 
parte din mine însumi. Mă simt defect. Hai, artistule, trezește- 
te! Ești în misiune, în ciuda repetatelor regulari. 

— Am dreptul la câte întrebări, frumoasa mea pofticioasă? 

— Patru, niciuna mai mult, niciuna mai puţin. Dacă în patru 
întrebări n-ai găsit, n-o să-ţi mai spun nimic. 

Pare hotărâtă. Asta e. Și-a găsit micul compromis, ce o face 
fericită. Pariem că, dacă descopăr, va avea apoi impresia că 
lucrul a fost accidental, și-și va pastra conștiința „curata”? 


— Prima întrebare, am ghicit afirmând că ţi-ai împușcat soțul 
la ordin? 

— Da. 

Gândesc. 

— Serviciile secrete britanice ţi-au ordonat-o? 

— Da. Nu mai ai dreptul decât la două întrebări, ai grijă. 

Un joc. Ce-ţi spuneam? Asemeni copiilor, cum a scris Marc 
Bernard. Da: Asemeni unui copil, întotdeauna, omul se joacă 
întreaga viaţă, până în ultima clipă, cu bile ori cu păpuși. 
Induioșător. 

Pe mine cel puţin, să-i văd într-atât de jalnici, cu micile lor 
jucărele, cu președinţiile lor, cu bicornurile și decoraţiile lor, zău 
că mi se rupe... inima, pe zi ce trece mai mult. 

Sufletul îmi dă pe dinafară, de atâta ingenuitate. De ce nu-și 
cumpără baloane în loc să li se scurgă ochii după onoruri? O 
bicicletă le-ar face un bine mai mare, în loc de pălăvrăgeli să 
declame chestii ca: „Drrragiii mei prrrieteni. E o marrre plăcintă 
pentrrru mineee... In ca-calitatea mea de..." 

In calitatea lui de ce? Răspunde-mi! De gaură? De tâmpit? De 
dezgustător? De putrezit? De sodomizat? De încornorat? De 
semi-rahat? În calitatea sa de imperfect? În calitate de 
mediocru-permanent? Și de luptător contra valului nemilos, 
cramponat de o mână de vise aurii. Eu unul nu! Nu servesc așa 
ceva! Eu sunt cavaler de asta, vicepreședinte de aia...! Nu-mi 
faceţi una ca asta: eu sunt liber! M-aţi auzit? Eu aparţin de 
mine! Hei! Doamne, oprește! Sunt liber, în numele Tău! Sunt 
liber! Sunt li... Fleoșc! Și-ai luat-o pe carapace! Și erai liber, și-o 
să fii întotdeauna. Eşti liber să nu fii liber, să aparții unei lumi 
ciudate care nu va mai fi, și care nici nu mai există, unei lumi 
cretine care nici nu contează dacă mai există. Unei lumi 
înspăimântătoare care doar s-a numit lume, o clipă, un proiect 
de-o clipă înghiţit de alte momente înainte de a putea fi pus în 
aplicare. 

Trebuie deci să pun ce-a de-a treia și penultima întrebare 
damei Sirella cea Săltăreață. Frumoasă fără frica, inocenta. Și 
trebuie o întrebare bună, să pot progresa în anchetă, acum, cât 
mai e dispusă să răspundă. 

Rezum: recunoaște că Serviciile britișe i-au ordonat să-și 
asasineze soţul. Distrat, formulez o a treia întrebare, impulsiv, 
fără a mă mai gândi: 


— Ai mai lucrat pentru acești domni? 

— Nu. Mai ai o întrebare. Am impresia, Antoine, că ţi-ai folosit 
cartușele cam prea repede. 

— Se poate. 

lar rezum: recunoaște că Serviciile britanoide i-au ordonat 
asasinarea masculului, deși nu mai lucrase niciodată pentru ele. 

— Bineînţeles. 

Golesc un gâtlej de șampă. Am făcut bine c-am lăsat-o la 
gheață. E al naibii de frapată. O adevărată fericire. Șampania, 
eu unul n-o apreciez decât într-o ţară călduroasă, la soare. 
Singura umbră pe tabloul serviciului: am oroare să beau din 
pahare sondă. Nu sunt dintr-ăia cărora le place să bea din 
sonde. Idealul este să o sugi dintr-un pahar de bere ca și cum ar 
fi nectar. Așa, da, sunt de acord. 

A patra întrebare? 

Mă duc spre fereastră. Dumnezeule, cât este de frumoasă 
această livadă de portocălărie-lămăitorie! Și Atlas, în depărtare, 
decupat ca o cetate fabuloasă în ruină. E plăcut ca pântecul 
unei femei iubite. Inchid ochii. Să fie Sirella un monstru? Clar că 
nu. Ori, trebuie să fii un monstru pentru a ucide un om, chiar 
dacă ţi-e soț, la ordin. Mă întorc. 

— lată a patra întrebare, Sirella: L-ai asasinat pe Adam? 

Fața i se luminează: 

— Nu, răspunde. Bravo! Ai câștigat! 


e TÂMPIŢI TRACTAȚI 
DECONTRACTAȚI 


Emirul Kohnar ocupă o masă rotundă la care e așezat singur, 
ca un important (al acestei lumi), căci puterea și bogăţia îi 
exilează pe cei care le deţin. Unul dintre servitorii săi particulari 
stă în picioare în spatele lui, finisând serviciile ţăcăniţilor de la 
hotelul Mâ-Kâch. El este cel ce-i servește ceaiul stăpânului, 
transbordând lichidul palid din ceainic în ceșcuţa garnisită, cu o 
frunză de mentă, ţinând cele două recipiente la peste un metru 
distanță, ceea ce pricinuiește un jet spumos, ca un pipi de cal. 
Mai nobilă figură, desigur decât cea a acestui monarh decăzut. 
Lentoarea gesturilor servitorului este aceea a unui oficiant, 
penetrat de misiunea sa spirituală. Kohnar Constipatu' își 
halește lăbuţele de pui precum Arhiepiscopul de „Când-te-buli” 
(Beru dixit), pe când oficiază liturghia. 

Facem astfel încât să avem o masă cât mai aproape de el, 
Sirella și cu mine. Un bacșiș alunecat la fix în buzunarul șefului 
de sală plătește această însemnată favoare. O briză parfumată 
face să se miște perdelele sălii, somptuoasă cu mozaicurile ei, 
mesele încrustate cu sidef, imensele ceainice de cupru frumos 
cizelat. Trei muzicoși în costume naţionale cântă din fluierice, 
dovlecel și bostan cu coarde. Asta creează un climat vergilian, și 
n-ai decât să închizi felinarele pentru a vedea mersul mărunt al 
unei trupe de oi pe malul mării. 

Comandăm două placinte cu carne de porumbel și un cuș-cuș, 
ca să ne refacem caloriile consacrate cultului zeiței Venus, cum 
exagerează unii care nu vor să vorbească de-a dreptul despre 
cur, ipocriţii! Avem umblătoarele moi și inimile în sărbătoare. 

— E arătos, emirul dumitale, murmură Sirella după ce l-a 
contemplat pe frumosul bătrâior. (Și adaugă:) Și chiar crezi că el 
cunoaște adevărul? 

— Inevitabil: posedă sau nu diamantul. Dacă nu-l are, pietroiul 
e în terenul britanic. 

— Și speri ca acest bătrân să mărturisească furtul dacă 
oamenii săi l-au comis? 

— Nu, și de altfel acest lucru el l-a negat formal, acuzând 
deliberat pe ai tăi compatrioți, Mylady. 

— Atunci, ce aștepți de la el? 

Surâd: 

— Să fie un bărbat adevărat, dulceața mea. 


— Cum adică? 

— Un potentat decăzut visează să reurce pe tronul său, e 
omenesc, cu cât un individ este mai avansat în vârstă, cu atât 
este mai însetat de putere, n-ai decât să-i privești pe 
guvernanţii actuali pentru a te convinge. 

— Îi vei promite restaurarea? 

— Mai mult sau mai puţin. 

— În schimbul Regentului? 

— Exact. 

— Dar dacă nu-l are? 

— Voi ști că nu-l are. 

— Și dacă-l are? 

— Voi ști că-l are. 

— Și dacă răspunsul e afirmativ, guvernul francez ar fi dispus 
să uneltească în favoarea emirului pentru a recupera piatra? 
Chiar crezi că, pentru câteva grame de carbon pur, merită să fie 
uciși oameni? 

Oftez. 

— Draga mea drăguță, e de ajuns să-ţi întind un deget, că tu- 
mi iei toată mâna! Misiunea mea constă doar în a afla cu 
exactitate dacă venerabilul emir posedă bijuteria coroanei 
republicane franceze, sau dacă nu. 

— Ar putea să te mintă, pretinzând că o are, chiar dacă nu-i 
așa, în perspectiva întoarcerii sale în Kalbahr. 

— Desigur, dacă îi vor fi cerute probe. 

Sirella nu pare convinsă. 

— Cred că-ţi faci iluzii, Antoine, iubitule. Toate astea sunt 
puţin cam simpliste, fără a vrea să te supăr. Uită-te la acest 
bărbat, degajă o impresie de înţelepciune și de viclenie. A fost 
învins de forța unui puci militar, dar nu vei găsi în toată Europa 
un om la fel de viclean ca el. Cel care-l va păcăli încă nu s-a 
născut. 

Mă prefac că sunt un pic supărat. Haleala pe care am 
comandat-o apare, în cele din urmă, producând așteptata 
diversiune. Nu știu dacă tu ești la curent, artistule, dar păpica 
marocană este una din primele de pe această lume. Din partea 
mea, și fără a telefona la Gaumiau, ţi-o situez exact după cea 
franceză și aia chineză. 

În timp ce noi atacăm potolul, un mucos se apropie de emir și 
tocmai îi susură ceva peste farfurie. Kohnar nu reacţionează. Nu 


aruncă nici măcar o privire mesagerului, continuă să se 
alimenteze încet. Celălalt se retrage, 

Toată chestia asta e impresionantă. 

În epoca noastră, superba detaşare. În vreme ce noi ăștilalţi 
suntem într-un veșnic du-te-vino, alergăm ca godacii, grăbiţi de 
noi înșine, urmăriți de cadranul ceasului. Cu contorul la popou. 
Ducem o biată viață alergată, tarifată, mutilată. 

Bătrânul emir își termină haleala. | se prezintă un bazinaș de 
cupru, i se varsă apă dintr-un vas peste degetele lui împreunate. 
Apică pe care plutesc petale de trandafir. | se întinde un 
prosopel delicat. Adevărată slujbă, ce-ţi ziceam! Când Moșu își 
are lăbuţele bine curăţele, se ridică, apoi îi spune câteva cuvinte 
servitorului, care se înclină ca-n „1001 de nopți” turnat la 
Hollywood. Emirul se îndepărtează cu un foșnet de mătase, 
curbând în calea sa toată spinările personalului, precum vântul 
de vest înclină grâul din Beauce. 

Și-acum ascultă bine ce urmează, hal de maimuţoi! 

Valetul emirului se apropie de masa noastră și se înclină. E un 
gagiu mișto, zău că merită să întorci capul după el. Privire de 
jad, ochi negri, buze aproape mov, piele de culoarea mierii 
blonde. 

Vorbește engleza, dar nimeni nu-i perfect, cum spunea un tip 
odată. 

— Majestatea Sa Kohnar ar fi foarte onorată dacă aţi consimţi 
să urcați la o cafea în apartamentul său regal, domnule, 
doamnă. Pot să-i duc Majestății Sale un răspuns favorabil? 

Ne privim, Sirella and me. Pentru a fi cu conștiința împăcată, 
ne întoarcem, ne asigurăm că nu se adresează altcuiva, dar nu: 
în spatele nostru nu se găsește decât zidul, mozaical, precum o 
pișătoare de lux. 

Santonio încearcă imposibilul, adică să nu prezinte aerul unui 
debil profund. 

— Ei, bine, eu, noi, cu o plăcere a dracului de extremă vom 
avea onoarea de a-i face Venerabilei Sale Maiestăţi bucuria 
prezenţei noastre, bolborosesc. 

Valetonul dispare din câţiva pași alunecoși. 

Sirella nu îndrăznește să vorbească cu gura plină. Problema e 
că nu-și mai aduce aminte ce anume trebuie făcut pentru a 
înghiţi. 


— Înţelegi ceva din drăcia asta, păsărica mea încântătoare? îi 
articulez pe deasupra unei grămezi de cuș-cuș ce seamănă cu 
Saleve, muntișorul ăla tâmpit în formă de cozonăcel. 

Ea mărturisește că nu înțelege mai mult decât mine, și bun, 
masticăm și cântărim situaţia. Poate că emirul ne-a mirosit, din 
prima, cu ochii săi infailibili. Sau cine știe dacă drăguța mea nu 
i-a stârnit vreo poftă? Poate că visează s-o respire, hodorogul? 
Ai auzit despre sănătatea acestor arăboi? Maica Șeherezada 
avea întotdeauna parte de adevărate chiolhanuri prin chiloţei. 
Băieţii născuţi în corturi, te rog, nu manipulează spade ruginite! 
La ei, șeicul fără provizii nu există! Sacre săbii! Ai încredere în 
cei ca mine, care cunosc problema! Țeapa baronului Bic este 
nimic în comparaţie cu ţepușa baronilor Lapointe! In sensul ăsta, 
Allah le-a făcut un adevărat cadou, îţi spun eu. Și Mahomed, 
profetul său, le-a migălit o religie extra, mai pot adăuga. Dacă 
Papa m-ar excomunica din cauza San-tâmpeniilor mele, m-aș 
converti imediat musulman. Chiar și numai pentru igienă. E 
religia cel mai bine echipată. Nu porc, nu alcool, o dată pe an 
post, egal zero colesterol. La ei, infarctusul nu se vinde în piețe. 
Cultură fizică de patru ori pe zi, așa mai zic și eu. În genunchi! 
Extensie, prosternare! Extensie, prosternare! ți păstrezi forma, 
reumatismele n-au tupeul să adulmece prin zonă. Apoi, făcălețul 
întotdeauna curăţat după folosire, ceea ce nu e prea frecvent în 
zona noastră. N-ai decât să iei în considerare toaletele publice. li 
vezi cumva pe găzari curăţindu-și instrumentele după ce s-au 
picurat? Mâinile și le mai spală, la ocazii, dacă ies în lume, ca să 
se dea mari, dar trompeţica? Never, amice! Ți-l pui pe Anatol în 
sacul de bagaje încă lăcrimând. Nu e o rușine să desconsideri 
astfel prelungirea cea mai nobilă a trupului? Și ca să termin, află 
că amicii maghrebini, cel puţin, se roagă. Și asta e veritabila 
igienă, curăţatul sufletului. lată de unde provin generozitatea și 
demnitatea lor: și-au curăţat ștanga și conștiința, înţelegi? 

Dar, pentru a reveni la emir, nu m-ar mira dacă și-ar arunca 
dorinţele  mustăcioase spre Sirella. Să-i practice lovitura 
izmenelor în delir, expunere la lumină în mare artă, Casa Soare 
vi-o oferă! Păzea! Și va ieși la iveală păsăroiul. Nu ăla de zboară 
prin aer cu o pană-n fund, ci ălălalt, care-și petrece cea mai 
mare parte a timpului acoperindu-și ouăle. Te-ai supărat? Bun. 
Supără-te, profită că sunt în trecere. Pentru că după mine, nici 
Potopul nu te va mai spăla. 


Terminăm păpica și cerem adresa apartamentului regal la 
recepţie. Recepţionerul ne anunţă. Etajul trei, în fundul 
culoarului. 

Nu-i nevoie să ne scărpinăm de pereţi până acolo, valetosul 
de mai devreme ne pândește aproape de ascensor. Îl urmăm cu 
pași furișaţi pe covoarele suprapuse. Ușa e dublă, în stil maur, 
puteai să-ţi dai seama și singur. Și apoi, iată-ne într-un salon 
imens, și mai maur, drăguţ, un adevărat carton de culori. 
Albastrul e albastru închis, roșul e roz, iar verdele ca mărul 
domină. L-ai mânca. Zidurile astea, pură cofetărie orientală. O 
banchetă face turul întregii încăperi. E joasă și garnisită cu 
perniţe de mătase brodată (în piele ar fi fost prea dure); mese și 
mai joase încă sunt dispuse ici și colo, ca un arhipelag de cupru 
cizelat. 

Majestatea Sa Kohnar Constipatu' e așezat într-un unghi al 
camerei. Fumează un Quai d'Orsay cu calm. 

Se ridică pentru a ne întâmpina, cu mâna pe piept, după ce și- 
a aruncat ditai trabucul de-abia aprins într-o scrumieră ca un 
port-umbrelă de hotel. 

— Mulţumesc că aţi răspuns invitaţiei noastre, declară 
suveranul cu o voce învăluindă, suntem foarte onoraţi. Sunteţi 
amabili să vă așezați? 

Impresionaţi, Sirella și cu mine ne depunem masivele 
musculo-adipoase pe o piramidă de perne. 

— V-am rugat să acceptaţi a fi invitaţi la o cafea, continuă 
emirul, dar este evident că vom fi încântați să vă oferim și 
băuturi pe gustul dumneavoastră. Aţi prefera șampanie? 

— Nu, nu, behăim noi. De acord cu cafeaua. De altfel aici e 
atât de bună. Aroma antică, suntem de acord, dom'le 
Majestatea Voastră! 

Ex-stăpânul din Kalbahr își mișcă două falange ale indexului, 
aproape  imperceptibil, și imediat valetul se  eclipsează 
(strălucind). Mă ridic: 

— invitaţia Majestății Voastre ne copleșește, dar, cum noi nu 
suntem decât umili muritori anonimi, am dori să aflăm ce-a 
putut motiva gândul generos al Mirabolantei Voastre Majestăţi, 
Demnă de Orice Probă. 

Prinţul Kohnar surâde. 


— Nu vă doreaţi să mă întâlniți? întreabă, dând astfel o 
lovitură de graţie uimirii noastre crescânde. 

— Dar, hm, Majestate, noi, eu, ea... ce-a putut-o face pe 
Majestatea Voastră Extrem de Lubrifiantă să creadă că noi, eu... 

— Domnule San Antonio, răspunde Magnificul Marţafoi, fără a 
renunţa la calm, ca mulți șefi de state răsturnați de la putere, 
noi suntem în gardă întotdeauna pentru a întâmpina pericolele 
ce le pot produce tipi ce nu mă iubesc deloc. Chiar faptul că am 
ști prea multe lucruri despre unii, îi face pe alţii să ne dorească 
răul. Din astfel de cauze, vai, suntem constrânși să ne luăm 
multe precauţii. O secundă de neatenţie ne-ar face dispozitivul 
de securitate la fel de inoperant ca un zid în care s-a lăsat o 
breșă. 

lată sensul metaforei. Și asta ţine de viaţa arabilor. Prinţul își 
trece încet mâna prin barbă. _ 

— V-ar amuza să ne vedeți instalaţia? In acest caz, să trecem 
în camera alăturată. 

Sunt singurul care mă ridic. Sirella, ca toate gagicile, e prea 
puțin interesată de tehnica de vârf. Pe ea o pasionează cu 
adevărat doar vârful. 

Mă îndrept deci, pe urmele servitorului mut, în micul budoar 
alăturat. A fost transformat în studio de radio-console, căblării, 
căști, cadrane luminoase... Un omuleț slăbănog, cu mustață 
tocită, îmbrăcat într-un tricou alb pe care figurează o banană 
enormă, purtându-și ochelarii în păr ca Jean Dutourd, se 
activează în mijlocul materialului. 

Ghidul meu murmură: 

— E branșat pe recepţie, culoare, sala de mese și marele 
salon. 

Apoi scuipă câteva cuvinte în grabă, și chiștocul de om îmi 
prezintă casca, pe care mi-o instalez și eu. Aud atunci o 
conversă în engleză, un tip bătrân își povestește operaţia de 
testicole de la  Roubignoll's Hospital, din Manchester. 
Tehnicianul freacă o clapetă și iată vocea unui francezofon, 
care, în timp ce halește, îi povestește nevestii-si maniera 
somptuoasă în care o va săgeta, diseară, în cămăruţa lor, bine 
de tot. Și cum îi va strecura mijlociul în rectorat, să-i dispară și 
ultima urmă de plictis, fără a-i mai vorbi de cealaltă mână, cu 
care îi va malaxa lăptăriile, ca să-și încununeze odată pentru 
totdeauna promisiunile. 


Vorbește cu gura plină, ceea ce nu alterează frumusețea 
programului. Domnița lui râde gâlgâit, murmură o grămadă de 
„taci, mă-nebunești”, foarte propice explicaţiilor domnului. 

Bun, m-am prins. Prințul, prin intermediul echipei sale, poate 
supraveghea tot ce se vorbește în Mâ-Kach. 

— Al dracului de pusă la punct e instalaţia, complimentez. 

Tipul cu bananoiul surâde, apoi își rabate bicicletele pe nas 
precum o vizieră a unui coif, pentru a mă cântări. 

— Material american, spune, CIA n-are scule mai bune. E de 
ajuns să-mi îndrept microfoanele procesionale în direcția dorită 
pentru a capta sunetele într-o rază de o sută de metri. Graţie 
unui carton de ouă capitulant, pot acţiona pe paliere, să întârzii 
la o conversaţie ce are loc la zece metri, iar apoi s-o abandonez 
pentru o alta, situată la cincizeci. Acesta cadrane modulatoare 
pe care le vedeţi aici... 

Bun, Majestatea Sa Kohnar n-a ratat un năsturaș din discuţia 
Sirellei cu Măndelu'. Memoria mea se întoarce pentru a încerca 
să recapituleze cuvintele schimbate atunci: ceea ce mă face să 
înţeleg că e mai bine să joc cu cărțile pe masă cu venerabilul 
exilat. 

(J 

— Deci, concludent? întreabă emirul. 

— Confluent, rectific. Ei bine, deoarece Sideranta noastră 
Majestate știe tot, poate-mi va încuviinţa o întrevedere? 

Prințul admite. 

— De ce credeţi că v-am invitat? Cum spune un proverb 
kalbahr: „Ochiul bideului nu este o conștiință pentru o femeie 
care se spală”. 

— Asta e adevărat, Majestatea Voastră, mă grăbesc să fiu de 
acord. 

Kohnar Constipatu' adaugă: 

— La fel, marele nostru poet naţional Lamahr Tinne a scris: 
„Girueta și șurubelnița se pot întoarce în ambele sensuri, dar 
mâna vântului este mai puternică decât cea a omului”. 

— Am avut-o ca subiect de analizat la bacalaureat, Majestatea 
Voastră, mă lăudarisesc fără a clipi, ceea ce mi-a adus o notă de 
cinșpe. 

Sirella surâde molatec. Prinţul tocmai i-a oferit o narghilea, și 
ea trage din muștiucul de lemn ca altădată din fugitivul meu cu 
modulațţii de frecvenţă. Nu știu ce-a vârât papiţoiul ăsta bătrân 


în marmita lui norvegiană, dar și-a luat un aer tare aiurea, 
viguroasa mea saltelară. Hei, n-ar trebui să se lase astfel 
convinsă! O fată cu tonusul ei, puţin drogată, asta-mi mai 
lipsea! Mi-ar face rău la bijuterii. 

— Vedeţi, urmează emirul (aș fi putut să spun Emir-Obolantul, 
dar am mai făcut jocul ăsta de cuvinte într-o book precedentă), 
vedeţi, om al poliţiei, când v-am auzit vorbind de acea afacere a 
diamantului, am dorit să ridicăm din bătrânii noștri umeri. 

— Și artrita majestăţii Voastre, Majestate? 

— Tocmai din această cauză ne-am abținut, admite proscrisul. 
În acea poveste întunecată, totul n-a fost decât o stofă de 
minciuni. 

— Majestatea Sa vrea să spună o țesătură de minciuni? 

— Voiam s-o spunem, dar mai mult, noi facem greu diferenţa 
pe care o vedeţi voi între o țesătură și o stofă. Să trecem. Acea 
așa-zisă tranzacţie cu onorabila voastră ţară, prin care Regentul 
era în joc, este pur stupidă. N-am încercat niciodată un schimb 
petrol-diamant, Franţa și noi. Sigur, guvernul vostru de atunci 
ne-a solicitat pentru a încheia un târg, dar convorbirile s-au 
încheiat scurt din cauza uneltirilor Angliei. Am fost constrânși să 
cedăm presiunilor Foreign Office. Adaug că poliţia noastră nu l-a 
doborât niciodată pe agentul vostru, îi ignora chiar prezenţa pe 
al nostru teritoriu. Ancheta pe care am ordonat-o atunci ne 
înclina să vedem că omul a fost ucis de oameni aflați în solda 
britanicilor. Dar toate, acestea n-am îndrăznit să le jurăm pe 
Allah. Și e perfect adevărat că vice-consulul a fost rechemat la 
Londra imediat după incident. 

Curge un moment destul de lung. 

— Dar sentimentul profund al Formidabilei Voastre Majestăţi 
Impenetrante este acela că Anglia și-a vârât nasul în acest laș 
atentat? 

— Dacă nu Anglia, cel puţin reprezentantul ei, vice-consulul, 
răspunse Mon-arcul rentier. Știţi, mult prea venerabilul nostru 
tată, Soukon Norocosu' asigura, cu marea sa înţelepciune: 
„Laptele gazelei fecioare nu valorează nicicând cât untul 
lăptarului”. 

— Voi medita la aceste cuvinte nobile până pe patul morții 
mele, Majestatea Voastră Halterofilă. 

Bărbuţă își curge mâinile albe în mâneci, stil călugăr la 
plimbare în grădina mănăstirii. Își călugărește și ochii. Pleoapele 


lui maronii te fac să te gândești la cele ale unei păsări de pradă 
somnolente. 

Se-ntoarce spre servitorul său și-i declară exact acestea, pe 
care ţi le reproduc in extenso; așa cum am reușit să le culeg, 
fără a schimba o virgulă: 

— Imediat, Majestatea Voastră, răspunde interpelatul după ce 
a îngenuncheat și a lovit solul cu fruntea în trei reprize și 
jumătate. 

Și misionarul se repede pe telefon spunând room-service-ului 
cum că ce se întâmplă? ora sângelui de porumbel a Bogătanei 
Majestăţi a trecut și Fulgerătoarea Sa Domnie Neiertătoare îl 
mai așteaptă încă, în numele lui Allah! 

La care interlocutorul zăpăcit răspunde că a înţeles, nu e vina 
lui, căci colegul i-a plecat deja de cinci minute în cifre arabe cu 
bolul cu sânge de porumbel, și ce naiba o mai freacă, 
nenorocitul, ai? 

Și chiar în acest moment, exact, toc-toc-chează la portiţă. 

— Ah, iată-l! spune servitorul privat al Extaticei Majestăţi 
Sclipicioase. 

Și închide, grăbindu-se să deschidă. 

Un valet e ici-șea, impecabil, ţinând un platou și pe platou un 
bol, cu sânge de porumbel. Îi cunoști virtuțile? Ca afrodisiac, nu 
găsești ceva mai bun. Părerea mea e că emiradoratul (a nu se 
confunda cu Miradorul) se joacă încă Hâţ-hâţ, în ciuda vârstei 
cam avansate pentru etatea lui! El, să renunțe? Niciodată. Și-a 
împopoţonat probabil puţica cu o cămășuţă din termilactil, atât 
de bine că nobilei membrane nu-i va fi niciodată frig la căpșor. 

Dar să revin la slujitorul care s-a prezentat. Și e palpitantă 
scena, nu e momentul să-ți ștergi acum nasul, aspiră puternic, 
altfel o să ratezi ce-i mai frumos. 

Venitul cu platoul și cu bolul, știi ce face? Are un gest brusc; 
bolul, sudat de platou, ca sticlele hâțânate de clovni, nu conţine 
sânge de porumbel, ci acid nitric. Și servitorul stropește din plin 
vizoarele valetului, care trage un urlet mai ţapăn decât doamna 
Dalida în ziua în care Samson a lucrat-o. Pentru că nu știu dacă 
ai degustat vreodată o baladă de acid în plină mutriţă, (nici eu), 
pot să te avertizez că te satisface pe deplin. 


Restul apare într-o manieră sumbră. Un al doilea individ, 
înţolit și el în servitor al hotelului, se năpustește în apartament, 
înarmat cu un pistol mitralieră de producţie cehă sau poloneză 
(ca toate pușcoacele din afacerile teroriste, am remarcat eu). Se 
încordează pentru a ţinti, ţinându-și suflătoarea cu ambele 
mânuţe, și mutra îi este cea a unui kamikaze (pe melodia „Incă 
un amic din șase, prin vămi veroase”). Privirea dementă, rictus, 
ten livid. Își oferă ceva timp pentru a-l îndopa pe Kohnar 
Constipatu'. Prea mult. Eu, frumosul Antonie, totdeauna vioi: 
forță și sănătate, prestigiu și eleganţă, promptitudine și 
eficacitate, eu, ziceam, apuc narghileaua Sirellei de gât și 
zbang! Ținta mea nu are egal decât în cea a portăresei tale, 
strada Calvarului Fetelor. Recipientul îl pocnește pe trăgător în 
plină frunte. Biciul de dezechilibru, se dă pe spate, dar presând 
totuși detenta vaporizatorului său. 

Un roi de viespi se răspândește în încăpere. Neascultând 
decât de iniţiativa mea, agăţ recipientul conţinând jarul destinat 
fierberii narghilelei și mă năpustesc spre trăgător să-i pun un 
plasture călduţ pe bot. Al doilea tip, cel cu vitriolul, scoate la 
iveală un pumnal cu lama curbată. Cu un șut în bursa de valori, 
îl stimulez să-și schimbe părerile. O a doua lovitură de talpă în 
bărbie îi face maxilarul inutilizabil pentru mai multe zile, felul în 
care l-am auzit trosnind e mulțumitor. Situaţia e în mâinile mele. 
Nu-mi mai rămâne decât să-mi completez opera cu o a doua 
rafală de suturi judicios răspândite. Apoi adun armele. 

Valetul continuă să se zvârcolească pe sol, gemând, orbirea 
sa fiind clară. 

Atunci de-abia mă interesez de amicii mei. Și ce descopăr? 
Kohnar Constipatu' e îngenuncheat și se roagă cu o fervoare de 
neoprit, cât despre Sirella, frumoasa mea... Rahat! A adunat 
câteva gloanţe în stomac și respiră greoi, crispându-și mâinile 
experte pe balta de sânge etalată în mijlocul rochiei proprii. 

Servitorii, parcaţi în alte camere, puricele cu căști, valeţii de 
etaj, toţi apar care mai de care. 

Pe scurt, lansez ordine: 

— Preveniţi poliția. Chemaţi cel mai bun spital și cereți să ne 
trimită de urgenţă o ambulanţă. Toate astea ţinându-i la respect 
pe cei doi agresori. 

Cum nimeni nu se mișcă, paralizaţi cum sunt de stupoare, 
urlu: 


— Mișcaţi-vă cururile, cretinilor! 

Apoi, adresându-mă șoarecelui de radar: 

— În loc să te joci cu microfoanele tale, tâmpitule, ai face bine 
să utilizezi un simplu telefon, sunt doi răniţi grav aici, așa că 
mișcă-te! 

Mutrița cu mustață lipsă bâlbâie: 

— Majestatea Sa n-are nimic! Allah e mare! 

Într-adevăr, n-are nimic, nici măcar tipi valabili care să-l 
apere! Bun, se creează ceva mișcare. Incep să se răspândească 
piuind. Un tip cheamă în fine poliţia, iar micul paznic al găurilor 
merge în cușca sa să cheme spitalul, promite. 

DI. Bonot, directorul Mâ-Kâch-ului, apare. Pierdut în confuzie, 
de construcţie, de constrângere. Se târăște la picioarele 
emirului amortit. Îi cere scuze că s-a petrecut în stabilimentul 
său mizeria asta. N-o să se mai repete. 

Kohnar îl îndepărtează cu o mână dispreţuitoare. Apoi vine 
spre mine. Îmi culege mâna liberă și o poartă la buzele sale. 

— Mi-ai salvat viaţa, om al poliţiei, zice cu frumoasa sa voce 
înfundată, tutuindu-mă pentru a-și marca recunoștinţa. Fie ca 
Allah să te protejeze, pe tine și pe ai tăi, până la a paisprezecea 
generaţie, existența mea îţi aparţine de acum înainte și-mi poți 
cere ce dorești. 

— Pentru moment, aș vrea o ambulanţă și cel mai bun chirurg 
din Marachesh, îi spun. 

Căci nu prea pare că-i merge bine Sirellei. Tenul ei, palid ca 
un furgon la vamă, nu-mi spune nimic bun. Are un nas minuscul, 
dintr-o dată, și buzele i se crispează într-un mod îngrijorător. 

— Va muri, îmi declară placid emirul, pentru care moartea are 
mai puţin importanţă decât o bășină de iepure venită din larg. 

Mă bate pe umăr: 

— Nu fi dezolat, om al curajului, dacă moare îţi voi cumpăra 
alta. 

Promițând asta, îmi ia pistolul mitralieră, din mâini și, cu mult 
calm, face să sară în aer creierul celor doi teroriști doborâţi, căci 
este un prinț cu care nu se poate trata, care nu admite să i se 
facă figura cu un cal amar (în arabă „kalamar”). 


e O AGENTĂ AGITĂ O 
AGENDĂ 


Pentru moment nu moare. 

Profesorul Mâd-Hoare, care a operat-o, îmi explică cum că 
Sirella are puţine șanse să scape, având în vedere perforaţiile ce 
i-au transformat abdomenul în armonică. Mai ales că un glonte i- 
a atins ficatul; și nu e deloc recomandabil să ai prea multe găuri 
în ficat, chiar dacă bei numai apă minerală Vichy Saint Yorre. 
Altfel spune „pa” metabolismului, glucidelor, lipidelor şi 
proteinelor tale. Că, într-un astfel de moment (iartă ăst curs 
medical rapid), dacă nu-și mai bate capul să facă bilă pentru 
tine, poţi să dai liniștit colțul, m-ai înţeles? 

Îmi părăsesc mult-iubita pentru a o lăsa să se reanimeze, cu 
drene, țevi, aparate de supravieţuit de bine de rău. Resimt o 
îngrijorare misterioasă: recunoștința de mai jos de burtă se 
exprimă și așa. Dacă nu e împlinirea unei pasiuni, o afacere 
încurcată nu-ţi mobilizează pitpalacul mai mult decât ar face-o 
un picnic cu un militar pensionar pe un pachebot de croazieră. 
Sirella, din puncte de vedere performante, e o afacere bună de 
cucerit după o luptă îndelungată, dar oricum aluneca în prea 
multe uneltiri pentru ca un bărbat atât de versat ca mine să-i 
cadă pradă șarmului său. Asta nu mă împiedică să-i datorez 
ceva momente, ale dracului de pasionante. Nu de alta, dar ea se 
exprima cu fundul mai bine decât Armstrong cu trompeta. 

Așadar, ies din clinică. Chouia Barka, cea mai tare din 
Marrakech. Dezorientat. Rătăcesc, indecis. O poveste ca asta 
mă deprimă. Un dresor de șerpi face să tremure o cobră, la 
umbra unui arbore care, garantat, ștampilat, exportat, e secular. 

Un cuplu de cretini plimbăcioși admiră peisajul. O damă veche 
ca o gaură lăsată de molii folosește stângaci un Instamatic, 
chinuindu-se să-i flascheze pentru a o epata pe doamna 
Măgăroiu, portăreasa ei. Masculul de după ea: sandalele de 
piele, cămașă cu mâneci scurte, caschetă albă. Privește șarpele 
cu un aer visător, ca și cum tare i-ar mai place ca dresorul să-i 
cânte o melodie la șliț, ca să-i apară și lui reptiluţa de alcov, cea 
care n-a mai scos ochii la soare de cine știe când, biata de ea. 

Un puști drăguț, bronzat, se apropie de el ca să-i cerșească 
câţiva bănuțţi. Zgârcitul îl trimite la naiba, ca un afurisit ce e. Mai 
că nu-i dă și un șut în fund. Din fericire, sora mai mică a 


refuzatului scutură buzunarul avarului în doi timpi și trei mișcări, 
cu o mânuţă obstreticală. 

Totul e bine când se termină cu bine: cei doi puști se 
îndepărtează, luând în același timp cu portmoneul bătrânului 
gunoi fotografia fiului său mai mare, în ţinută militară, cartea de 
identitate prefectorală ce atestă că e chiar un tâmpit, un articol 
despre „aruncarea ușoară”, decupat din „Vânătorul Francez” și 
permisul de conducere a vehiculelor cu benzină. 

Dama, înduioșată de micuţi, a fotografiat fetița lângă 
zăpăucul ei, în timp ce-l făcea să nască bani, fără dureri. Și apoi 
a venit să-i sugereze fosilei sale să se stoarcă de un bănuţ 
pentru sculătorul de șerpi. Zgârie-brânză refuză bombănind, dar 
asta nu schimbă cu nimic situaţia pentru dresor. Din moment ce 
clientul oricum nu mai are niciun un dirham în buzunar... Ceea 
ce dovedește că egoismul se plătește, și iată un individ a cărui 
inimă, de uscată ce e, îi va întârzia cu câteva minute criza 
cardiacă. 

Mă scutur de un ban pentru dresor. 

Și apoi, ce să mai fac? Să mă-ntorc în Panama? Nemaiavând 
nimic de sperat, nici de la emir, nici de la Sirella, prezenţa mea 
în această sublimă conjunctură e, de aici înainte, fără obiect. 

Dar ceva mă sfătuiește să nu fac nimic. Cu atât mai mult cu 
cât... Auzi, îl vezi pe tipul ăla brunet, aproape de negustorul de 
bibelouri? Da, exact, ăla care are un pantalon albastru și o 
cămașă albă. Ei bine, am sentimentul că se interesează de 
mine. 

Se găsea în fața spitalului când am ieșit, și acum e aici, și-și 
freacă ciolanele cu flerul ăla fals inocent, pe care-l au toţi cei ce 
vor să treacă neobservaţi. Încât nu te uiţi decât la ei. 

Ajung în centrul Marrakech-ului și mă îndes în biroul de poștă. 
Un mic plonjon în anuarul telefonic, și apoi mă instalez imediat 
într-o cabină pentru a cere ambasada britanică din Rabat. Îl cer 
pe ambasador însuși. Foarte evident că sunt refuzat, și am 
dreptul doar la o secretară, pe nume Miss Benson. 

— Vorbiţi germana? o întreb în germană. 

Imi răspunde că un picuţ de tot. 

— Preveniţi-o pe Excelenţa Sa că în Marrakesh a avut loc un 
atentat împotriva ex-emirului din Kalbahr. Prinţul n-a fost rănit. 
Din contră. O tânără britanică ce se afla în compania sa a fost 
doborâtă. Se fac încercări disperate pentru salvarea ei. Precizaţi 


că e vorba de Mrs. Delameer. Mai adăugați că oficial soţul ei 
este mort, dar că se cunoaște perfect că e în viață. Aţi înţeles 
tot? Dacă da, rezumaţi ce v-am spus. 

Miss Benson rezumă perfect, cu o voce calmă. 

— Cine sunteţi? întreabă totuși. 

— Un turist german, răspund. 

Și închid. 

De ce acest telef? 

Mă cunoşti? Acţionez mai întâi, reflectez mai apoi. Să ai 
întotdeauna încredere în impulsuri. Un scriitor scrie spontan, pe 
urmă găsește grămezi de artificii pentru a explica ce-a vrut să 
zică. In viaţă există cei ce creează și cei ce analizează. ȘI 
oricum, nu e deloc de dorit să te apuci să autopisezi prunci noi 
născuți. 

Deci, mestecându-mi gestul, mă întorc la hotelul Mâ-Kach. În 
căutarea vântului, pentru a-l dobori. 

Mică nu mi-e mirarea, ajungând la palat, să-l văd pe Achille în 
hol, frumos ca o ștangă proaspătă, într-un costum cu carouri 
albe și albastre, cu o cămașă deschisă la gât, cu cipici de piele 
împletită, imaculați. 

Mă pândea, căci, văzându-mă, se precipită spre mine ca 
Robinson Crusoe spre o târfă din Soho, debarcând în Anglia 
după sejurul prelungit în Clubul Mediteraneean. 

— Ah! lată-te. Am o mie de lucruri să-ţi spun. 

Imi arunc cel mai frumos deget în faţa celor mai frumoase 
buze personale, pentru a-l face să tacă. Îl agăţ de un braţ și-l 
duc afară. 

Mă urmează surprins, dar tăcut. 

— Să mergem să dejunăm, într-un restaurant, să încercaţi 
cele mai bune specialităţi marocane, îi spun. 

— Nu sunt singur aici, mă contrazice Chelul. Am adus-o cu 
mine pe  domnișoara Suzette  Lasemande, noua mea 
colaboratoare. O persoană pe care trebuie s-o adaptez 
obiceiurilor mele. 

Mă aplec spre urechea Babacului: 

— In acest caz, mergeţi s-o căutaţi, dar nu spuneți nimic 
esenţial în incinta acestui hotel, riscaţi să fiţi înregistrat. 

— Nu știu dacă Suzette e gata, își desface bagajele... 

— Atunci, să vină să ne întâlnească în restaurantul El Seudha, 
orice taximetrist știe adresa. 


Se eclipsează un moment. În timp ce e absent, îmi caut 
presupusul urmăritor. Și-l observ într-adevăr la marginea 
parkingului. li adresez un semn vesel din mână. Nu-i vine să 
creadă că lui îi este adresat, și pare mirat. Și mă îndrept spre el 
cu pași mari. 

— Nu-ţi sparge căpșorul să înţelegi amice, îi zic, mă duc să 
halesc în restaurantul El Seudha, du-te tu mai întâi și reține-mi o 
masă lângă fereastră. 

Pare la fel de uimit ca un tip care a băut prea mult vin roșu, și 
a încercat să tragă o bășină pe furiș. 

— Și pentru ce clan lucrezi, ai? îl chestionez surăâzător în 
continuare. 

— Dar nu te cunosc, bâlbâie excelentul băieţaș. 

— la te uită, de fapt, nici eu, îi zic, ducând mâna spre un 
buzunar al său. 

In momentul în care-i pescuiesc portofelul, are o încercare de 
a mă împiedica. Numai că eu, fără a forţa, îi trag o lovitură 
scurtă de genunchi în punguţa cu doi bani, doar așa, plici, ca să 
mă exprim. Nu ca un lup, rău, ci doar așa, ca un avertisment. 
Scuipă o exclamaţie. Îi desfac por-hârțoagele (din piele roșie, 
puţintel cam vechi, cu motive aurii șterse). Vrea din nou să mi-l 
smulgă din lăboanţe, dar portofelul e deja în spatele meu, iar 
osul occiput mi-l plantez în dentiţia lui: „zbang”, stil „fii cuminte 
înainte de-a mă apuca să-ţi fac pe bune ochii violeţi”. 

Işi duce mâna spre gura fisurată, ca unul ce are spasme 
scârboase. 

Cotrobăi conţinutul terfeloagei cumpărate din souk. Gagiul se 
numește Rhade Gratys, supus sirian, născut în Damasc, în 
vârstă de treizeci și patru de rotații. Profesie: importator de ulei 
de nuci. 

— Faci parte din echipa care a vrut să-l doboare pe emirul 
Khonar, presupun? 

— Nu știu ce vreți să spuneţi, se plânge, folosindu-și cu greu 
buzele strivite de pielea mea păroasă. 

Fără niciun alt cuvânt, îi înapoiez bunurile. Apoi, aplecându- 
mă presto, îmi las să curgă mâinile de-a lungul picioarelor lui. La 
glezna dreaptă se află o umflătură caracteristică! Îi ridic 
nădragii, și scot la lumină un pistolet cu un silențios de 25 de 
centimetri. Îl vâr în buzunarul meu. 

Apoi, confidenţial: 


— Ascultă, fărâmă de om, voi fi generos și te voi lăsa să 
dispari. Dar să fie un adio definitiv. Dacă nu, îţi vărs conţinutul 
seringii tale în dulăpiorul pentru cuș-cuș. Nu crezi că gentileţea 
mea depășește deja limitele obișnuite? Și încă ceva: precizează 
amicilor tăi că nu sunt de aceeași parte cu emirul. Mă găsesc la 
el doar pentru a-i cere o informaţie, în legătură cu o veche 
afacere. Clar? Hai, ciao! 

Ne despărțim fără a mai adăuga cuvinte de prisos unei scene 
care este, de fapt, o capodoperă de concizie. 

e 

D-șoara Suzette Lasemande este o persoană care seamănă cu 
o secretară așa cum prințul Charles seamănă cu un gunoier sau 
un cărător de piane. E frumoasă, rece, cu nasul pe sus, cu o 
privire ce te survolează fără a se opri, și e atât de elegantă încât 
e clar că un salariu nu-i ajunge nici să-și plătească târlicii. 

Bătrânul reapare, ţinând-o de umăr cu acea mândrie generală 
a boșorogilor ieșind cu o tipă bine făcută. 

Prezentări. Tipa se abţine să-mi întindă mâna, ceea ce mă 
scutește de a i-o strânge. Ne căţărăm într-un landou tras de o 
gloabă împănglicată, și mână birjar! Mach restaurant El Seudhă! 

Pe drum vorbim puţin. Don'șoara privește orașul defilând, 
Bătrânul privește defilarea țâțelor don'șoarei, iar eu privesc 
lucrurile din faţă, cea ce mă face să mă uit puţin cruciș. 

Restul e la etaj. Desigur, maur, după dorinţă. Personal înţolit 
folcloric. Miroase bine și sunt pe cale să-mi refac moralul. 

— Aţi venit pentru mine? îl întreb pe Achille. 

— Într-adevăr, dragule. Cei de sus au decis să joace tare. 

— Adică? 

— lau lucrurile în mână. 

— Adică? 

— Îmi asum total ancheta. 

Sunt prea obișnuit cu hachițele Blegului, așa că nu-mi ies 
deloc din seninătatea mea. 

— Sunt deci demis din această misiune? 

— De loc, ești doar trecut sub ordinele mele, asta-i tot. Ca pe 
vremurile bune. Vezi, San Antonio, la noi ăștia, comuniștii, a fi 
eficace înseamnă a tăia pe viu. 

— Și ce veţi tăia, în prezenta situaţie, Patroane? 

— Situaţia. 


Oricât de scurt, răspunsul e destul de explicit. Încuviinţez, tot 
adulmecând parfumul drăguței Suzette. Bărzoaica folosește o 
chestie extra, care-ţi, supra-activează găurile nasului. La prețul 
care trebuie că-l are parfumul ăsta, tu, jinduitorule, ţi-ai putea 
cumpăra maioneză la tub până la sfârșitul ficatului tău! 

Risc o ocheadă apăsată spre mutriţa ei, dar e atât de 
categorică, încât ai obține mai multe reacţii de la o statuie de 
marmură, chiar de albastru. E una din tâmpitele care cred că e 
necesar să facă figuri, pentru a-și menţine un standing ridicat. 

Achille îi mângâie un genunchi, ca un proprietar ce se simte. 
Nu știu dacă don'șoara îl duce la plimbare prin grădina ei cu 
delicii, dar oricum Boșorogul ţine să-și apere teritoriul. 

Dăm comanda și mă pregătesc să încep cu Părosul o discuţie 
profesională, îmbogăţitoare. Deodată, o umbră imensă se 
proiectează pe a noastră masă. 

— Crez că to'ma aterizai la punct fix! se anunţă o voce 
familiară. 

Cea a lui Berurier. 

DI. Director e plantat în faţa mesei cu pricina, frumos de bese, 
într-un costum alb, maculat sobru de o singură urmă de vin 
roșu, rar, care merge de la reverul hainei până la șlițul 
pantalonilor. 

Temperatura exterioară i-a forţat tenul de vânătă coaptă. 
Fruntea îi șiroiește de sudoare și se tamponează cu o cârpă de 
călcat. Ochii îi scânteiază de mânie. 

— Comisare Santonio, dacă d'pă ce văz, mi-ai face nește copii 
la dosar? murmură. 

Ezită un pic, apoi degajă cel de-al patrulea scaun al mesei, cel 
din fața Suzettei, își scoate haina, o instalează pe spătar, își 
suflecă mânecile și se depune pe sediu. 

Bătrânul e palid. Ochii săi de culoarea banchizei submarine 
seamănă acum cu două găuri în acoperișul unei case grecești. 

— Clar, ricanez, deveniți inseparabili. 

— Sunteţi bun să nu folosiţi pluralul, fumegă Chelul, nu am 
nicio legătură cu această pubelă. 

Beru se dotează cu paharul stimabilei, la care chelnerul 
tocmai a terminat operaţiunea de umplere (a umplut paharul, 
nu dama) și-l golește rapid. 

Suzette e puţin sufocată de astfel de maniere mai mult decât 
dezinvolte. Dintr-o dată, masca ei de nepătruns se pătrunde, o 


lucire de interes apare în privire, și un rictus ce anunţă probabil 
râsul îi dezvelește deja dinţii. 

— Auzi, Achille, suspină Bérurier, o să-ţi zic ce-am să-ţi spun 
cum îţi vorbesc, sperând c-o să vrei a mănțelege. Să-ţi faci tu 
parte la tot, azi aici, mâine kolo-kolo, mie-mi ajunge. Că vrei să 
te joculești de-a soldăţoiu de plumb, șefoi în noile tale 
funcţionări de ruperi de cur, e treburile tale. Tam taram, 
mandenizațiile, mi le cam vâr eu direct în rect. Santonio lucră 
supt ordinele mele exclusive, clar! Și dacă te crezi c-ai șmenuri 
a-i comunica, tre' să treci mai întâi de prima dată prin 
canalizarea mea, te desfigurez să găsești pe oricine care să 
pretindă inversul. 

Cam aici ne aflăm, când ni se aduce o tavă cu animăluțe- 
aperitiv. Beru o înșfacă din labele chelnerului și varsă jumate în 
farfuria Suzettei, apoi o trage pe numita (tavă, nu Suzetta), spre 
el și începe marea plescăială. 

— Vino, inimioara mea! decretează brusc Țepoiu' sculându-se. 
Nu mai avem ce face aici, mă voi adresa celor în drept. 

— Asta e, adresează-ţi-o și pupă-i din partea mea pe ăia ai tăi. 
Care au dreptul la mucii mei, lansează Mastodontul. 

Suzette are o înclinare spre al meu prezent direct. 

— Oh, nu! îi spune lui Achille, te rog, e prea caraghios! 

Dar Fleșcăitu' e ca un fluviu revărsat. Beat de mânie, 
literalmente fuge, doborând scaune în trecere, fără a se mai 
ocupa măcar de secretara sa foarte particulară. 

Puștoaica a avut o oarecare dorinţă de a-l urma. Apoi, 
răzgândindu-se, rămâne pe loc. 

Beru îi face cu ochiul. 

— Ai dreptate, fătuca mea, îi spune el, tu, cel puţin, știi a-ți 
alege tribul. Cu noi n-o să ai rosături la picere, ci rosături de la 
ștangă, și haleală de n-o să mai știi unde să ţi-o vâri! Care ţi-e 
blazonul, păpușicaro? 

— Suzette, spune puștoaica cu o izbucnire de râs. 

— Ei bine Suzetta mea, acu’ c-ai scăpat de crustaceu’ ăla, o 
să ne putem expleca. Pentru începerea dintâi, nu-ţi mai face 
gura cur de găină. Dacă nu, n-o să-mi poţi niciodată degusta 
extraterestrul, având în viziune că eu unul mi-s model Napolo III 
ș-am văz't prostitârfe profesionale sufocându-și oralul cu 
mandrina mea. Dar înainte de-a ne gândiroza la inelul ce se 
atelează de sculă, tre' să port o conversă cu Santonio: treburii 


înainte de tot, fata mea. Că pentru problemele spadei 
nebunatece om avea toată noptăţica. 

Redevine grav, căci ni se aduce un cuș-cuș somptuos. 

— Ce vă aduce aici, domnule director? îl întreb în timp ce se 
servește în prioritate directorală. 

— Vestea atentatului ăla contra fakirului, bravul meu drag. 

— Vreţi să spuneţi contra emirului? 

— Fakir, emir, tot dracul ăla e, ce fundul meu. Dovadă e că 
rămează, demonstrează doctorul personaj. 

Servește. Șușu, nu-ți fie teamă de frică, dacă nu-i destul o să 
mai cerem, face, galant. Dar n-o stropi prea tare se îneacă... 

Z'ceam că după ce-am aflat de tentatu’ ăla mi-am zis: 
Antonioul, dacă-i acolo, e în plin caramel, tre’ să văz la faţada 
localului despre ce-i vorbele. 

Poftim, Bravul! - Totdeauna tandru, sub falsa strălucire de șef 
nepotrivit. 

Îi trasez povestea, cu detalii, cum un bun subordonat trebuie 
s-o facă în fața superiorului propriu. Mă ascultă cam stacojiu, 
căci halește ceva prea cald și prea condimentat, dar asta ţine 
deja de natura lui și ce-i poţi face? 

— De altfel, spun, am o veste tare, apropo de moartea lui 
Delameer: uciderea lui a fost falsă. I.S.-ul a profitat de prezenţa 
mea pentru a acredita moartea agentului propriu. Căci acești 
domni de treabă aveau probabil nevoie de un om-zero. 

— Adică ce - cum? întreabă Dolofanul. 

— Păi, domnule director, doar nu vă ocupați înaltele funcţii 
fără a ști ce este un om-zero? 

— Sigur că nu, rectifică Sublimul cu aplomb, dar don'șoara 
Susus, aci prezentată, nu prea are de unde să știe cum, și te rog 
a espleca: politețurile oblijează. 

Nu-mi rămâne decât să mă supun. 

— De câţiva ani, în universul foarte particular al serviciilor 
secrete s-au inventat oamenii-zero. Adică indivizi care nu mai au 
veritabila lor identitate. Pentru a face asta se declară mort un 
tip. Decesul său este omologat cu acte în regulă, inclusiv 
ștergerea din registrele de stare civilă. Astfel devine apt de a fi 
supus unui antrenament psihologic care-i va permite a-și crea o 
nouă personalitate, în întregime nouă, și-l va face să devină 
altcineva. 


D'șoara Susu, cum îi zice Béru, mă descoperă în cele din 
urmă, interesată cum pare de explicaţia mea. 

Obiectează: 

— Dar, după câte înțeleg, omul acesta era însurat? 

— Trebuie să credem că această unire nu era foarte solidă din 
moment ce soţia a consimţit la o separare definitivă. 

Bérurier înghite o lopată de tocătură, golește viril sticla, 
râgâie pe îndelete și, după ce a dispersat norul greu cu mâna, 
admite să întrebe: 

— Comisare, cum de ai afiliat chestiunea, te rogulesc? 

— Confidente la pat, îi răspund. 

Majestatea Sa Beotiană își clatină superba ţeastă, care n-are 
nevoie să-i aparţină lui Danton pentru a merita fie arătată 
poporului suveran. 

— Și tu zici c-o gagicuţă care are nervoșii să-ncaseze o 
văduvie așa de falsă o să pice pe spate în faţa primului mascul 
care o reglează convenabil? Asta-ţi pare ţie explauzimil? Dacă 
da, atunci j'decata ta o ia razna, dragul meu. De-ar fi suficient 
să săgetezi impecabil (loial, se întoarce către Suzette pentru a 
declara:) căci Santonio trage de nu s'poate, m'scuze pentru a 
obţine secreturi confidenţioase, de-ar fi destul să călărești până 
la epuizare o piţipoancă pentru a afla tot ce vrea mușchiu' tău, 
atunci cânt ţi s-ar scula ai putea juca tot Inteligentu ăla Servici 
pe dește. 

Agasat de siguranţa afirmației, strig: 

— Și atunci de ce naiba mi-ar fi dezvăluit Sirella Delameer 
chestiunea? Ca s-ajungem la ce, toată comedia asta? 

Luat astfel directorul își curăţă cariile cu ajutorul furculiței, 
căreia i-a îndoit dinţii exteriori. 

Suzette Lasemande este literalmente subjugată de personaj. 
Exilată în turnul ei de fildeș, ignoră c-ar putea exista astfel de 
specimene. E primul ei plonjon în plin Jerome Bosch, biata Pipiţă. 
Pe Van Acken nu-l știa. La bătrânii ei Fragonard trona pe toţi 
pereţii, alături de Watteau (Antoine), cu a sa „Îmbarcare pentru 
Cythere”. Frecventarea pensionului a făcut-o gâsculiță și 
distantă. Tampax de mare lux, ce mai! Chestiune de climat. 
Incât în cele din urmă nu mai apuci să râzi decât la imperfectul 
subjonctivului, e ceva fatal. Acum, enormitatea o fascinează. E 
atât de frumoasă exagerarea încât e totală, fără reţineri, francă 
și masivă. Chiar grandioasă. Fabuloasă ca un stejar. Pune alături 


un stejar și-un floc și spune-mi, ce impresionează mai tare? Hai, 
spune-o pe șleau? 

Găsind ceea ce căuta, înghesuit între un premolar și un molar, 
Bérurier trimite numita chestie să se plimbe, dintr-un bobârnac 
viguros, în farfuria unui turist german de la o masă apropiată. 

— Păi ce-ar eșua, comedia asta? reia. Da’ ce tocma' ziseși 
șmechere, dă în comedie, exactamente. Eşti dus dă nas, amice 
bătrân, englezoii ăștia te duce cu barca, că tot' stau ei în Royal 
Nevi. Că, până-n coadă, cam ce aflași despre subjectu' care te 
preocupă? Vrei să-ț zic io? Ai aflat o lae, drag pretin. Un popou, 
așa cum te văz și mi-l vezi, dom'le comisar. Diamantosul, chiar 
de s-ar fi dezincarnat, n-ar fi dus-o mai rău. De partea 
Delameer: zero. De partea Arăbosului: zero cu mot, și dac-adun, 
zero plus zero egal un ștoi, te fesezi bine că mă-nţelegi? 

— Permiteţi, domnule director. Totul ne conduce spre 
concluzia că piatra e în tabăra britanică. 

— Pen’ că ţi-a zis-o amărâtul de kalif? 

— Chiar a făcut ceva mai mult decât atât emirul, a lăsat să se 
înțeleagă că afacerea Regentului ar fi fost o invenţie a 
guvernamentalilor noștri de pe vremuri. 

Big-ul, tare foarte big boss, se răcește. 

— Pretinde asta pentru a ascundea rahatul pisicii, comisare. 
Nu te lăsa căpcănit de astă înșelătoare. Ce propaginează ele o 
insultană pentru ţara noastră. Dacă ţi-o mai repetă, nu ezita să-i 
muţi din loc mestecătoarea, fakir au ba, nu mai tolerez ca un tip 
să se jucărească cu onoarea noastră naţionabilă, ca cu 
zdroabele mele. 

Și acum, între noi doi, micuţo, concluzionează, întorcându-se 
spre divina noastră companioană. 

— Nu așa, repede, boss, intervin. Nu mi-ați spus cum de m-aţi 
găsit, cum aţi știut că sunt în acest restaurant? 

— Când visezi să-ţi treacă neobservată, nu ţi-o arăta într-o 
decapotabilă descoperită, din care te poate vedea tot 
Marrakesh-ul, ricanează Admirabilul. 

Avansează frumoasa sa mână cu unghii negre spre cea a 
Suzettei. 

— Nu simțești cum ardeiul ăsta ros și climatu' duc spre 
reverie, puicuţo? Dacă aș avea un sfat să-ți dau, ar fi ăla să-ți 
faci o ţâră de siestă după desert. Am un hogeac care-i răcoros 
ca fundul unui campion la box, te tentează? 


e SATAN MINTE CU MINTE 
DAR NU E CUMINTE 


Beru, ducându-și noua cucerire până în propria colibă, spre a 
o face să beneficieze de primele jigniri adevărate, mă lasă 
singur, ca pe un prost, ca mai devreme, în străzile populate ale 
acestui minunat oraș alb și auriu, pe care Alah mi se pare că l-a 
migălit special și pe care-l iubește, cred eu, Majestatea Sa 
Hassan II, monarh modern și isteţ. 

O umbră se proiectează pe actualul tablou. Mă întorc spre ea 
și-l descopăr pe urmăritorul meu de dimineață, sirianul Rade 
Gratys, devenit, după acel dejun copios, urmăritorul meu de 
după amiază. 

Mă postez pe propriile picioare, stil comandantul de pe 
Bounty controlând revolta de la bord. 

— Credeam că ţi-am zis ceva, amice! îi tun mai ceva ca la 
Brest, oraș special marcat de această manifestare a electricităţii 
celeste. 

Tipul e rușinat ca un copil certat. Dacă se expune astfel la 
furia mea, e clar că e împins de un motiv ţeapăn. 

Inclină capul, ca un herou deloc mândru de el. Tocmai el, un 
arab! Dar un Arab halește moluște, la urma urmei, nu? Și se 
poate să aibă și ceva verișori la fel de deștepţi ca și el. 

— Îţi cer iertare, face, cu o umilinţă care te atinge, puţin 
indicată în aceste locuri de-abia eliberate de colonialism. Ai fi 
amabil să-mi înapoiezi pistoletul? 

Sunt meduzat. 

— Așa deci, nu te-ai umflat cu gaz Laqc! De ce ţi-aș înapoia 
pistolul? 

— M-a costat foarte scump, înţelegi? E al naibii de tehnic. L- 
am plătit cinci sute dolari, în dolari! Dacă nu-l mai am, nu mai 
pot lucra... 

Disperarea, nu-i este trucată. Tipul îmi pare a avea un picior 
în disperare și altul într-un rahat de câine. 

— Nu aparții, deci nici unei bande organizate? 

— Nu, patroane, sunt detectiv particular. 

Mă pocnește o frumoasă surpriză, ca un concert de Hândel. 

— Stai, nu te mișca. Pretinzi că nu ești mână în mână cu tipii 
care au vrut să-l doboare pe emirul Kohnar? 

— Oh! Nu! clămpăne gus-manul, terorizat de afirmaţia mea. 
Nu i-am văzut niciodată. 


Și cred în sinceritatea lui. Frica repulsivă, refuzul lui 
blenoragic, zbierător delapidator cu acceste alb-albastre. 
Surpriza îi schimbă forma fricii. Acum se teme că l-am putut 
crede amestecat în asaltul acelui comando și nu înțelege de ce 
nu l-am pus deja în braţe sticleților. Trebuie să spun că și are de 
ce să-și facă un caz de conștiință. In fapt, dacă m-am comportat 
astfel, am făcut-o pentru că atentatul rămâne marginal în raport 
cu preocupările mele. Și pentru că nu ţineam să mă bag în 
ciorba altora. _ 

— Bun, ești detectiv particular. In cazul ăsta, te-a angajat 
cineva să mă urmărești? 

— Da. 

— Tu-mi spui cine, și eu îţi înapoiez pocnitoarea, corect? 

li trage o grimasă de o sută de franci pentru cine-mi aduce 
perechea. 

— Nu-ţi pot spune, nu știu cine e. 

— Nu-ţi cunoști clienţii? 

— Ba da, întotdeauna, dar de data asta nu. Ea nu și-a spus 
numele. 

— Deci, era o damă. 

— Da, frumoasă, foarte frumoasă. 

— Franțuzoaică? 

— Poate că nu, vorbea cam așa... (imita vag accentul englez). 
Dar tu, tu o cunoști, declară. leșea cu tine. 

Reacţionez sec. 

Sirella! Așteaptă și tu puţin, să încep măcar să înțeleg. E 
adevărat că la sosirea noastră în Marrakesh a pretins că se duce 
la coaforul hotelului. l-o descriu deci pe nefericita mea tovarășă 
de hâțâneli, și încuviinţează. 

— Da, da. Eae. 

— A venit ea să te vadă? 

— Nu, mi-a cerut să vin eu la Mâ-Kâch. Mi-a dat ceva bani și 
mi-a spus că trebuie să te urmăresc, să nu te pierd niciodată din 
ochi și să fiu gata să te protejez și că îmi va mai da alţi bani, mai 
mulți, când tu pleci, fără să ţi se fi întâmplat nimic. A adăugat că 
ea va fi deseori cu tine, și că nu trebuie să mă mire asta. Dar să 
deschid bine ochii, să fiu înarmat totdeauna cu ochii deschiși. 
Intotdeauna. Cred și eu că am căscat ochii. 

— Cum ai descoperit-o la hotel, dacă nu ţi-a spus care-i 
numele ei? 


— Mi-a spus că mă va aștepta la coaforul de damă de la hotel, 
și că n-aveam decât să mă prezint, înţelegi? 

— Da, da, înţeleg. Asta-i tot? 

— Ti-am spus, e tot. Și acum ce-o să fac? 

li întind discret superba lui pocnitoare de cinci sute de dolari. 

— Acum, îţi îndeplinești contractul, omulețule. Mă urmezi și 
caști ochii, OK? 

Trebuie să știi cum să triezi sămânţa bună de neghină, în 
toată valiza asta de scamator! Cine, ce vrea? Dacă mi-ai cere 
să-ți fac rezumatul, mai bine m-aș duce dracului, pe cuvânt! 
Incepând cu Adam care știa că urmează să mă introduc în 
universul lui și care și-a prevenit soțioara, înscenându-și 
moartea din ordinul superiorilor. Apoi maica Sirella, acum în 
agonie. Ea, sosind aici, cu toate afacerile urgente pe care le 
avea, s-a grăbit să-mi caute o gardă de corp. Să mă protejeze. 
Mai departe, serviciile secrete de ascultare ale emirului. 
Atentatul ratat graţie mie. Și duelul fără milă Beru-Achille. Ai 
deci toate motivele să te duci în vreun restaurant de coastă, să 
pescuiești somon gata afumat. În Scoţia, de preferinţă. Ce de 
încurcături! Și, în plus Măndelu, balotat ca un balot cu doi șefi în 
cârcă, ca doi păduchi pe pubis. Meserie! Circul sifiliticilor! 

Să luăm ce-i mai mare: Sirella. Acolo e misterul. Care e de 
fapt adevărata ei poziţie? Târâtură sau aliată? Mă iubea cu 
adevărat sau mă ducea cu barca fără rame? A jucat jocul meu 
sau cel al 1.S.-ului? 

Pentru că mi-a făcut această dezvăluire apropo de soțul ei, 
devenit om-zero, înseamnă că joacă de partea mea, nu? Mai 
puţin în cazul în care nu e adevărată chestiunea. Notă: ar fi 
interesant de aflat, și ar trebui mers să deschizi coșciugul lui 
Delameer, pentru a verifica dacă el conţine Enciclopedia 
Larousse în douăzeci de volume sau carcasa soțului. Numai că, 
într-o book precedentă, înfrigurat intitulată „Așteaptă-mă la 
morgă”, am exhumat deja un cadavru, nu merge să fac aceeași 
fază și în cărţulia asta, că se reped toți pe mine că Antonioul e 
repetabil, că urcă pe bucle, că scrie bolerouri ca Ravel, nu știi 
cum sunt ăștia? Dăunători cum nu se poate mai mult, cu flegma 
deja bine modulată sub limbă, gata să ţi-o scuipe în plină faţă a 
reputaţiunii. O ocazie să te mânjească n-o pot scăpa. Ai văzut tu 
vreodată o muscă albastră ignorând un căcat? Ai văzut? Și ei 
ăștia, miere sau excrement, totul e bun pentru ei. Sunt plini de 


radare bârfitoare, adulmecă. Plini de ordinatoare scârboase, de 
ecrane de control, de ochiometri chiorâși, de o extremă proastă 
rea-voință, față de care nici tu nu poți fi cu adevărat nici măcar 
un om de nimic. Pe mine m-au tâlhărit destul, nemernicii ăia 
fără suflet, m-au constrâns destul, m-au redus, m-au înlăcrimat 
destul, acești împroșcători cu vitriol salivar, negri, fără vlagă și 
băloși, demenţi, buboși, mlăștinoși. Nu-i ierta, Doamne, nu 
merită efortul! Sau să nu mântuie doar dacă întâmplarea va 
face să Te întâlnească pe scara de la Frossard! 

Și cum zicea, prins prostește în țesătura unei terfeloage 
precedente, m-am uitat deja printr-un cavou. Acum nu mai pot 
să mă holbez în groapa lui Adam, să văd dacă Delameer nu e 
pe-acolo. Mă voi lipsi de-această verificare, ca un autor curajos 
care nu ocolește, ci din contră, provoacă dificultăţile. 

Ceea ce mă incită la a crede în sinceritatea Sirellei este graba 
cu care poliţia a înghiţit falsa ucidere a grăsanului ei. la zi, tu ai 
auzit vreodată vorbindu-se de Curcănimea engleză? Una dintre 
cele mai bune In the World, cum se zice în Franța. 

Atunci, să admitem că drăguţa mea amantă a fost francă în 
ce mă privește. Să mai admitem și faptul că se temea de o mare 
primejdie ce mă ameninţa, atât de tare încât a făcut apel la 
acest unic detectiv particular achiziţionat la kil, care trebuie că- 
și câștigă cuș-cuș-ul filând de obicei europene cu coapse 
ușuratece. 

Oare de ce se temea pentru sănătatea mea? Și cum sirianul 
ăsta, care de abia își târâia labele, cum va ști să intervină în caz 
de forță majoră? Nu prea-mi vine a-l crede în stare să-și utilizeze 
panoplia de luptător de care a atât de mândru. 

Mă întorc la clinică cu un pas lent, forțându-mă să descopăr 
dacă, în afara lui Rhade Gratys, mă mai urmărește cineva. Dar 
într-o aglomeraţie atât de densă, ar trebui un periscop 
electronic pentru a delimita un alt înger păzitor. Mai puţin în 
cazul în care-și face treburile ca un amator, ca și sirianul. 

O încântătoare infirmieră maroconă, blondă, care ar necesita 
un control la slip pentru a fi sigur că blondul e original, reglează 
pic-picul perfuziei rănitei, atunci când apar. 

La întrebarea mea exprimată printr-o clătinare de cap, îmi 
răspunde printr-o mișcare aproape identică. Nu e o stare 
nemaipomenită cea prin care trece Sirella. 


Biata de ea e jalnică, respiră scurt, faţa îi e din ce în ce mai 
ridată: un elan de milă infinită mă face s-o iau de mână. Îi 
captez deci lăbuţa și o încălzesc între mâinile mele mari, ca și 
cum ar fi o păsărică ce a căzut din cuib. Imaginea asta, nu-mi 
aparţine. Ci lui Françoise Mauriac, și nu vreau să-i fur meritele. 
Aș da douăzeci de ani din viaţa reginei Victoria (pen'că nu mai 
are nevoie de ei) pentru ca Sirella să-și revină. Ah! De ce nu-i 
pot insufla propria-mi energie? Să-i transmit undele mele active, 
tonusul meu, substanţa mea profundă. 

— S-a prezentat cineva s-o vadă? o întreb pe drăguța 
infirmieră, care contemplă scena, vizibil emoţionată de aceste 
trei mâini îmbăârligate. 

— Nu, nimeni. 

— Ascultă, micuţo, cred că un vizitator va apărea după- 
amiază. In acest caz, fii drăguță, nu lăsa bolnava cu persoana în 
cauză și fă astfel încât să mă previi printr-o colegă de-a ta. Voi fi 
în salonul de așteptare. 

— Credeţi că vor mai încerca să-i facă rău? întreabă simpatica 
falsă blondă. 

In loc să-i răspund, evit întrebarea. 

— Care e prenumele tău? 

— Aicha. 

— Încântător. 

Odată aceste nerozioare debitate în trande ultrafine, pentru a 
fi degustate doar cu vârful limbii, mă îndrept spre salon, cu fata 
la intrare. O sală vastă, cu geamuri, decorată cu excelente poze 
ale Marrakesh-ului și mobilat cu fotolii tubulare, la fel de 
confortabile ca o șa de bicicletă fără piele. 

Mă dotez cu o revistă bătrână de optșpe luni de pe măsuţa 
joasă. Și aflu cum că regina de nu știu unde are mari probleme 
cu consortul (care n-are șort, drept pentru care se află în 
jenanta situaţie de a fi în fundul gol), și mă agăţ curajos de 
această lectură abruptă. In comparaţie, scrierile domnului Attali 
(a cărui viaţă este o himeră), sunt la fel de ușoare de citit ca un 
afiș de mobilizare generală. 

Curge timpul. Mă aflu în compania unui bătrânel tare bătrân, 
gălbui, strâns în niște ţoale și mai ofilite decât el. Somnolează, 
presând între picioare un baston cu măciulie de cauciuc, pe 
capătul căruia și-a agăţat pălăria cu borduri întoarse, panglică 
neagră și căptușeală groasă, nu tocmai potrivită în aceste 


ținuturi călduroase. Pielea gâtului îi face pliuri pe deasupra unui 
guler de un alb îndoielnic. Cravata e fixabilă printr-un sistem de 
elastic cu cârlig, fără să mai ai probleme cu făcutul și desfăcutul 
nodului. Bătrânul bonz are pleoapele grele ale unei broaște 
buboase, și atâtea puncte negre pe bârnă, încât nasul îi 
seamănă cu o smochină din Barbaria. 

Profit de faptul că-și ridică pleoapa dreaptă, pentru a-i surâde, 
dar el rămâne atât de indiferent, încât mă întreb dacă n-are 
felinarul cu pricina de sticlă. 

Mă întorc deci la lectura mea aridă. Sunt deja la momentul în 
care consortul își face plimbarea pe malul lacului Cutare, la 
brațul Reginei Zăpezii, demne de compătimit, Dama, Regină, 
dar Soţie, te rog să remarci. Și când își asumă destinul, apoi să 
te ţii bine, bătrâne. Asta este. Regii, Reginele, Prinții, vor să 
rămână demni întotdeauna. N-ai ce le face. Fac ei front în fața 
dușmăniei întregii lumi. Orice s-ar întâmpla cu ei, vor să se 
descurce. Că au de-a face cu o blenoragie sau cu un guvern 
socialist, ei, monarhii, nu se despart nicicând. Întotdeauna 
mândri! Un nebun intră în camera lor, puradelul li se joacă de-a 
arcașii, soțul are de obicei bibilica deranjată, dar n-are nicio 
importanţă: sângele e albastru, coroana e verde, ce-am iubit și 
ce se vede. 

Zău că încep să mă tâmpitizez de-a lungul acestui reportaj 
admirabil, ștergându-mi lacrimile cu podul palmei. Din când în 
când mă opresc pentru a-mi lăsa gândurile să se deznoade. Cât 
e de lung! Și de câtă răbdare dau dovadă! Eu, eternul grăbit, 
când e vorba de o acţiune. Eu, care sunt capabil să lâncezesc 
vreme de luștri sub ore sau vreme de ore sub lustre. Nimic nu 
mă obosește. 

In fotoliu, moșneguțul le soilește pe bune. Sforăitul lui e la fel 
cu un roi de bondari eliberaţi într-un Turn Babel. Începe să 
fluiere printre dinţi, pentru a încerca să-i tai circuitul de gaz, dar 
el se află în priză directă și nu pot face nimic. 

Dar ce naiba aștept? O manifestare a britanicoșilor? Bun, și 
apoi? Ar fi logică. O persoană aflată sub protecţia lor a fost 
plumbuită într-un atentat, autorităţile respectivei țări apar în 
goană, ce-i mai normal decât asta? Și dacă un funcţionar al 
consulatului (ce conul sculatului?) se prezintă pentru a obţine 
vești, pentru a-și asuma cheltuielile de reșapaj, astea sunt de la 
sine înţelese, nu? A întâlni un astfel de domn, a-i vorbi, nu m-ar 


duce la niciun rezultat. N-aș putea merge pe firul apei nici până- 
n chiuvetă, ar adăuga Grasul, pentru care tehnica unui cuvânt 
bine ales se descompune în maniera următoare: „Presupunem 
că te numești Eni Fund și te cheamă spitalul. Se va spune atunci 
despre tine că ești Spitalul Fund Eni”. Și totuși, speranța 
veghează-n mine, în străfundul meu, ca o lumânare sub gâtul 
unei sticle pe care o sigilezi. Nu concluziona din această 
metaforă puternică cum că aș face operă literară. De altfel, în 
ultimii zece ani au tot încercat ăștia și ăia să mă pisălogească, 
cu toţii, căutând să afle dacă aparţin sau nu literaturii. Incât îi 
rog în doi genunchi și cu testicolele rabatate să mă lase în pace. 
Un San A e un San A, nimic mai mult, dar nici nimic mai puţin. Îl 
cumperi, îl citești, îl împrumuţi, sau, și mai bine, îl revinzi. Sau 
chiar îl pui în budă. Mie oricum mi se rupe. Dar chiar mi se 
super-rupe. Și ar trebui să stopaţi pompatul aerului la care „am 
dreptul” să mă lăsaţi sub ambalajul meu original de spaghetti, 
nederanjat. Refuz să fiu inclus! Nu, nu este literatură, și nu va fi 
niciodată, din fericire! Nu-mi mai produceţi defecaţia, că altfel 
încep să scriu cu adevărat prost, ca să vă arăt, dacă mai 
trebuie, și asta, grămadă de îngrămădiţi! Para-sub-pseudo 
literatură! Nu, dar chiar că vă zboară păsărele prin tărtăcute, 
tipilor! Terminaţi odată cu frecatul și veniţi să vă dau câte o 
țigară din foi de piele la fiecare, ca să profităm toţi! Primul care 
mai zice că sunt para-literar, îi dau să-mi fumeze ţeava de 
eșapament a Meseriașului meu! Să mă mai descopăr printre 
clasaţii infra-literaturii, și vă promit că vă vor semăna fundurile 
cu un panou de sens interzis, mai puţin că dunga va fi verticală 
și neagră, în loc de orizontală și albă. 

Și apoi, bun, la capătul unui timp imemorial (de la Sfânta 
Elena început), iată o îngrijitoare de salon ce apare: o negresă 
destul de comestibilă, ca-n toate clinicile din lumea occidentală, 
în care medicul șef seamănă mai adesea a iaurt decât a 
ciocolată. 

Îmi face un „pâssst!” care ar face să colizioneze douăzeci de 
mașini în cazul în care s-ar produce în Piaţa Charles de Gaulle 
(care a fost steaua războiului cu microfonul). 

Cu un deget-croșeu, mă înhamă (contragere de la a înhaţă și 
a chema). 

Mă alătur ei (fără lături). 

— Aicha a spus că trebuie mergeţi vede, îmi declară. 


O bat ușurel pe obrazul proaspăt. 

— Mă văd să merg, îi răspund caritabil. 

Și chiar mă duc, efectiv. 

Frumoasa blondă cu păsărică neagră iese din camera Sirellei. 

— Se află acolo consulul Marii Britanii cu profesorul Mâd- 
Hoare, îmi spune. 

li fac cu ochiul. 

— Eşti sigură că e chiar consulul? 

Mă ia de braț și mă duce până la ferestrele ce dau spre 
parkingul clinicii. Un Rover negru, afișând un număr consular, e 
staționat. Un șofer în sacou bleu și cămașă albă e sprijinit pe 
aripa din faţă-stânga, dacă asta nu te deranjează prea tare. În 
caz contrar, poţi să-l muţi pe aripa din faţă-dreapta, n-o să-ţi fac 
un proces din asta. 

— Ce-i spune profesorului? 

— Că vrea să aducă un avion pentru a o repatria pe Miss 
Delameer la Londra. 

— Profesorul e de acord? 

— A răspuns că acest lucru e imposibil în starea în care se 
află rănita. 

— Așa credeam și eu. 

Pe aceste chestiuni, ușa se deschide deja, și un personaj, atât 
de englez după aspect, dacă ar fi să fim drepţi, iese, flancat de 
medicul șef. Faţă alungită elegantă, puţintel desuetă, privire 
care taie din scurt. 

Se desparte rapid de doftor și părăsește spitalul. Mâd-Hoare 
se evacuează și el, în direcţia opusă, fără a mă remarca. M-am 
grăbit și eu de altfel să-mi reînnod imaginarul șiret al unui 
mocasin super-real. 

— Mă întorc să aștept, îi spun Aichei. 

— Aveţi răbdare, notează drăguţa cu un surâs. 

— Având în vedere că și tu ai, n-am putea oare petrece seara 
împreună? Am cina la hotelul meu, apoi mă duci să vizitez 
Marrakesh by night, iar eu îţi voi arăta briceagul meu elveţian cu 
șaptezeci și două de lame. 

Râde. 

— Până la cât vreţi să așteptați aici? 

— Până va sosi persoana care sper să apară. 

— Și dacă nu vine? 

— La ce oră se închid ușile clinicii? 


— Ora nouă. 

— Și apoi? 

— Urgentele sună. 

— În acest caz, voi aștepta până la nouă. 

Aicha mă privește cu un aer grav. 

— Mi-ar face plăcere să știu ce plănuiţi. 

— Și mie. Deci e OK pentru diseară? Ora nouă și jumătate, la 
Mâ-Kâch? 

— Știţi, nu am toalete prea elegante. 

Mă abţin să-i răspund că nu mă interesează să fie îmbrăcată, 
ba chiar din contră. 

— Când ești frumoasă ca tine, un sac de ţinut cartofi cu trei 
găuri te transformă în Prinţesa din „1001 de nopţi”, Aicha, îi 
licitez fără rușine. 

Și mă întorc în salonul unde bătrânelul își continuă sforăiala. 

După ce, în fine, am terminat, cu viaţa fabuloasă a consortului 
acoperit de promoroaca anilor, și l-am lăsat în seama 
electroșocurilor și a castanelor glasate trimis de regina-soţie, 
renunţ la alte lecturi și mă arunc în reflecţii. Dar am pornit cu 
stângul. Și-mi dau seama de asta repede-repejor. Afacerile sunt 
de două feluri: ori fug în linie dreaptă, ca o rachetă americană, 
ori sunt fixate pe o buclă, precum o rachetă franceză. lar eu mă 
regăsesc foarte repede în pătrățelul de la început, bălăcindu-mă 
în mocirla misterului, până reușesc să mă năclăiesc complet. 

O siluetă familiară mă scoate din letargia mea. Para-infra-sub- 
pseudo luciditatea mea, ar spune exagerații, lasă loc stării de 
alertă. 

Chelul? 

Da, Achille, mai chel ca niciodată (și soarele de aici nu-l ajută 
cu nimic în sensul ăsta). Tocmai a trecut prin faţa salonului. 
Preocupat, cu un aer teribil de rău. 

Număr temeinic până la opt și jumătate, pentru a-i face o 
plăcere lui Fellini, și femeiușca de sală, negruța. Reface scena 
cu „psst”. Merg spre ea. 

— Spune-i Aichei că noul vizitator e un prieten, îi șoptesc. 

Îmi votează un surâs mare ca o tranșă de pepene verde cu 
sâmburi cu tot. Dispare. De ce Achille? 

A ţinut s-o viziteze pe maica Sirella, să se asigure de starea 
ei? Aștept să treacă înapoi pentru a-l aborda. Furia trebuie că-i 


produce spume. Cam ca Etna, dacă i s-ar arunca în crater tone 
de spumă de ras (în niciun caz de râs). 

San Antonio își abandonează scaunul moale, ca al unei 
macarale, pentru a ajunge în hol. 

Am împins ușa și-am ieșit, contrar acelei legi faimoase deja în 
literatură, care zice că „împinse ușa și intră”. 

Fac vreo zece pași, suprafața nepermițându-mi să fac o sută 
(și-mi pare rău că n-am putut să fac mai mulţi, căci îmi place 
mersul pe jos, acesta fiind de altfel un sport care îl atrage 
iremediabil pe om de la vârsta de un an). 

Un arab în alb, frumos ca un rege mag din Epinal, se prezintă 
la recepţia spitalului, îngreunat de un coș de flori, în spatele 
căruia a-i putea s-o regulezi liniștit pe bonă, fără ca nevasta să 
te vadă. 

Întreabă de camera damei rănite în atentatul de la Mâ-Kâch. 
Recepţionera, o frumusețe și rotundă și mustăcioasă, cu o 
etichetă gravată cu azuriu (de la care afli cum că se numește 
Murdharăitoată), recepţionera, reiau, îi spune că trebuie să-și 
care grădina botanică la serviciul „Chirurgie”. Acolo îl va înmâna 
infirmierei șefe, care va stabili dacă destinatarul e apt să 
adulmece aceste flori alese. 

Și bun, tipul se duce, urmărit de Măndelu', băiatul îndrăgit al 
Feliciei. 

În fine, livratorul o contactează pe don'șoara Aicha, care îl 
face să-și depună coșul pe o masă rulantă, apoi se retrage. 

Imediat, îl interceptez: 

— O clipă, amice: cine te-a trimis cu aceste flori? 

— Patronul meu. 

— Adică? 

Și-acum ascultă bine ce urmează, hal de maimuţoi! 

— Domnul Mohamed Ben Isaac, floristul hotelului Măâ-Kâch. 

— Cine a comandat coșul? 

— Nu știu, dom'le, dar e o carte de vizită. 

— OK, mulțam. 

Se îndepărtează. 

— Permiteţi? o întreb pe Aicha. De la serviciul de greutăţi și 
măsurători de urgenţă! 

Și, cu riscul de a produce pagube ansamblului floral, iată-l pe 
Super Antonio în postura de scotocitor de coșuri. Nu de alta, ci 
pentru a fi sigur că nu conţine nimic în plus, care ar putea la o 


adică să devină dăunător. Totul pare în regulă. Nu-mi mai 
rămâne decât să examinez etichetoiul, înăbușit de altfel într-un 
plic de celofan mal armat?. Mă rog, o hârtie frumoasă, pe care 
sunt gravate caractere arabe (foarte elegante, în general, pe o 
cutie de dero). Există și subtitrarea engleză: „Fantastic Majestty 
Joliman Kohnar”. 

„Drace, îmi spun în particular, Alteța Sa e la curent cu starea 
proastă a bietei Sirella”. 

În timp ce aranjez la loc florile, Bătrânul iese din salonul 
rănitei. Ai zice că e un magistrat care a venit să trezască un 
condamnat la moarte, la ora cinci fix. A îmbătrânit de la dejunul 
acela ratat. Nu mai pare deloc tinerel, Babacu', dar i-ai da cu cel 
puţin șase luni mai mult. 

Văzându-mă, se oprește brusc. 

— Accept, bâlbâie, uitându-se la flori. Vocea îi e pierdută, ca a 
unui individ care a luat grava hotărâre de a-și depune bilanţul 
financiar corect. 

— Ce, patroane? 

Face, doi pași, își strivește o lacrimă născută înainte de 
termen, își apasă frumoasa-i mână de velur pe umărul meu 
robust. 

— Aţi spus „patron”? Am auzit eu bine, scumpul meu băiat? 

— Păi da, patroane, am spus „patron” pentru că veţi rămâne 
întotdeauna pentru mine „patronul”. Am trăit atâtea lucruri fără 
sens împreună... 

Suspină. 

— San Antonio, dragul meu, pot să te sărut? 

Și fără să-mi mai aștepte aprobarea, îmi aplică un pupic mare 
pe obraz. 

— Astfel de cuvinte înseamnă viaţă, cu adevărat viață pe care 
o dai celui ce e în agonie, adică mie. 

— Le doresc tuturor agonizanţilor tonusul dumneavoastră, 
patroane. 

— Viaţa mea, odinioară atât de sclipitoare, aș spune chiar 
glorioasă, atât de nobil umplută, de ce să basculeze ea în abisul 
căcăniu al prezentului, micul meu lup? Aveam de toate: avere, 


3 Calambur obscur, care nu iese la iveală decât pentru literați. Să zicem că aici marele 
itfra-scriitor face aluzie la poetul Ștefan Mallarmé. A mai făcut-o, și chiar mai bine 
decât aici. Oricum, marele avantaj al sub-literaturilor este că n-ai nevoie să-ţi scoţi 
degetele din fund pentru a scrie. Jules. (n.a.). 


putere, onoruri, şarm, conversații, un sex în stare de 
funcționare. Decoraţiile și femeile se înghesuiau pe pieptul meu. 
Haleam caviarul cu polonicul și femeile cu lopata. Intimidam. Mi 
se întâmpla chiar să produc frică, da, da. Incununarea absolută 
a reușitei. Speriam fără să mă forțez, rămânând eu însumi. Și 
deodată, la orizont, apare furtuna. Antoine, am trăit scene din 
Wagner și Parsifal. Am fost înlăturat pentru a fi înlocuit de cel 
mai grotesc dintre subordonații mei, Umilirea supremă. Mi-au 
demonstrat că funcţiile mele pot fi de un tâmpit bășinoman. 

„Şi nu numai că această bășică plină de vin prost se așază în 
fotoliul meu! NU! In plus, mă și batjocorește, mă insultă și mai 
știi ce, dragule? Mă încornorează! Căci mi-a întors-o pe scumpa 
Suzette ca pe o clătită. Ştii oare că sunt Încuiați în camera lui, 
acest Hopa Mitică și delicata creatură, și că de trei ore, pe ceas, 
ea urlă de plăcere încât a excitat un hotel întreg, de la cel mai 
tânăr groom până la cea mai bătrână lenjereasă? Ştii? Nu-i ăsta 
un motiv ca să se schimbe întreaga situație? Nu este un motiv 
să mori de tristețe? „Orhideea și Godacul”. De basm! Basm al 
cărui batjocorit rămân eu.” 

„Ştii ce-mi mai rămâne, dragul meu iepuraș? Doar să rezolv 
această afacere. Eu! Eu singur! Voi reuși sau voi pieri?” 

Termină exclamaţiile de mai sus, pentru a cobori iar pe 
pământ și a-mi cuprinde mâinile: 

Le strânge. 

— San Antonio, unicul meu. Fidelul meu, preferatul meu, 
discipolul meu, bambinul meu, micul meu iepuraș de câmp, vrei 
să mă ajuţi să rezolv singur singurel această poveste? 

e 

Am bolborosit că da. 

Motiv pentru o nouă îmbrățișare. 

— la zi, s-a dus deci naibii dama asta! declară, arătând spre 
camera Sirellei. 

— Mă tem. 

— Păcat, era o bucată bună. Trebuie că te-ai desfătat cu ea? 

— Cum aș îndrăzni să neg? 

Bătrânul fumegă: 

— Și eu, când mă gândesc la scrofița pe cale de a-și deteriora 
fundamentul cu măgarul ăla în rut! 


— Ăsta-i visul tuturor femeilor oneste, patroane. Cu cât 
aparţin mai mult de înalta Societate, cu atât se bucură mai tare 
de neciopliţi. 

Înaltă din umeri. 

— În acest caz, nouă ne rămân fetele slujnicuţe prin hanuri, 
bietul meu amic. Ne vom orienta spre amazoanele fără sutien, 
spre damele care poartă doar chiloţi din bumbac. Vom viola 
strângătoarele de chiștoace. Vom seduce negustoresele de 
mărunţișuri, taxatoarele de la RATP, vivandierele, mamele 
Denisa, pensionarele cu vederi de extremă stânga. Mă crezi că 
pe Doamna Huguette Bouchardeau o visez mereu, iar doamna 
Ghandi îmi produce erecţia? Nu ţi-ar place și ţie să facă 
dragoste cu ea, cu doamna Ghandi, pe covoare de mătase, într- 
un miros de hârtie din Armenia consumată? 

„La naiba cu eleganța și distincţia frivolă, San Antonio! La 
naiba! La naiba! La naiba! Să se ducă toate elegantele să fie 
sodomizate de muncitorii de la terasamente, de gunoieri, de 
cerșetori. Noi nu ne vom băga coada de aici înainte decât în apă 
menajeră. Și dacă maica precupeaţță face mofturi să ne 
împrumute fesele ei, vom lua la rând caprele!” 

Și pleacă: 

Se oprește la ușă, clătinându-se: 

— Achtung! Trebuie să rezolv această poveste în mai puţin de 
48 de ore! Imi veţi aduce răspunsul în cel mai scurt timp! Mă 
găsiţi la hotel sau în cartea de telefon. 

Și dispare. 

Sonat! A cochetat dintotdeauna cu extravaganţa, Achille, dar 
de data asta și-a băgat până-n gât piciorul înăuntru. 

— Ce să fac cu florile astea? întreabă frumoasa Aicha. 

— Oferă-le bunicuţei tale, inimioară. 

— O să le pun în biroul infirmierelor, până atunci. 

— Cum vrei, dar nu uita de întâlnirea noastră de diseară. 

De-abia mi-am terminat ocheada giratorie cu dublu focar de 
intenţie, mod de a-mi afirma cucerirea, așteptând să-mi plantez 
drapelul pe Luna ei, că un nou personaj apare, vrând s-o viziteze 
pe Mrs. Delameer. 

Un tip grăsuț, cu părul grizonat, tăiat perie, cu o mustață 
zdravănă, puţin mai închisă la culoare decât moațele, un nas cu 
aripile dilatate, tenul galben de hepatic. Poartă ochelari enormi 
cu montură de baga. E îmbrăcat trist și târâie după el o mapă 


pleoștită ca un ficat de vacă. De altfel și are aceeași culoare. 
Chiar, tocmai voiam să-ţi spun că mi-e rușine de rasa 
omenească atunci când ne văd cum halim toate ororile de genul 
ăsta animalic. Mi-e rușine de apetitul nostru fără limite și visez 
să devin vegetarian. Am pierdut trenul, trebuia să aparţin 
regnului vegetal și nu celui animal, atât de dezgustător, plin de 
tâmpenii, rahaţi și menstruaţii, mucoase peste tot, greţoase și 
purulente, pestilenţiale de nu se poate. Totul pute la om, toate 
găurile. In fine, înțeleg tentaţia unora de a se incinera după ce 
se trage pentru ei perdeaua finală. De a lichida astfel tot, pentru 
a nu lăsa după ei decât un strop anonim de zgură. Dar eu, 
catolic roman (de la Decadenţă), în niciun caz n-o să fac așa, 
surioară! La noi, omul se descompune cu o bunătate prefăcută, 
supunându-ne canoanelor de la un capăt până la final, fără a ne 
îndepărta cu atâtica de la drumul deja bătut de alţii. Pentru că 
există o supunere completă pe care El o vrea de la noi. 
Indicaţiile Sale sunt sacre. Poţi să regreţi că nu ești prost ca un 
agent de circulaţie, dar trebuie să te supui religiei. Și așa, 
putrezirea noastră e deja hotărâtă. Așa să fie, dacă ea e 
expresia voinţei Sale. Amin. 

Deci, nou venit în orizontul nefericitei Sirella. 

O cheamă și el pe infirmiera șefoasă Aicha. Ea răspunde 
„prezent”. 

Arată un document al consulatului britanic. 

— Sunt doctorul MYES Homn și trebuie să vizitez rânita, 
declară ciudatul personaj. 

Aicha spune că-l va anunţa pe profesorul ȘT. Hoy (nu mai știu 
ce nume tâmp i-am pus și mi-e lene să-l caut). 

Frumoasa mea nouă viitoare cucerire blondă cu peri negri 
dispare până-n biroul ei. Telefonește. În timpul ăsta, doctorul 
inglez and me ne holbăm unul la altul, discret. El, gentlemen, 
deci infinit mai pudic, inclusiv cu privirea. Eu, sticlete, deci în 
același timp prudent și scrutător. Știţi stilul? Tipul ăsta, simt că- 
mi provoacă o plăcere destul de mare doar prin admirarea lui. 
Mă duce cu gândul la un comediant francez ce se joacă de-a 
grasul. Are și o părticică buburoasă de britanic acest monchuf. 
Se plantează în fața geamurilor, așteptând întoarcerea Aichăi, 
care se operează destul de rapid. 


+ Monchu = domn în jargonul dauphinois. Berlitz. (n.a.). 


— Puteţi intra, doctore, totul e în regulă. Profesorul a fost 
prevenit de vizita dumneavoastră de către consul. 

Vizitatorul încuviinţează și penetrează camera. Fac semn 
infirmierei să-l acompanieze. 

Apoi părăsesc spitalul. O mare pace interioară mă luminează 
pe dinăuntrul meu sănătos, cum soarele asfințind luminează 
recolta din Beauce, așa cum a scris Vărul lui Charles Peguy, ăla 
mai mare, care mai avea și o reţetă contra căderii părului sau 
slăbitului, nu-mi amintesc prea bine. Mă ascund în spatele unei 
tufe de cuș-cușieri pitici. Dulce ascunzătoare. In fine, ceea ce 
aşteptam fără a îndrăzni să sper prea tare, s-a produs. Vrei să-ţi 
spun? Dau pe dinafară de încântare. Și totuși, poţi să-mi 
recitești toată proza, mi se întâmplă mai degrabă rar una ca 
asta. Nu sunt un dat pe dinafară de încântare din naștere. Datul 
pe dinafară, te rog să mă crezi, nu e o exprimare frecventă. 

Cuș-cușierii pitici sunt în floare și miros bine. Continui să 
înțepenesc, dar cu nerăbdare de această dată, căci mă apropii 
de ţel, eu, cel care-mi vâr peste tot nasul. Deci, am flerat just! 
Deci, strămoșul meu maimuța a avut dreptate să se salte 
vertical pentru a-mi prepara un creier de cel puţin patru livre. Ai 
văzut cum își stimulează Antonio, drăguţul, meningele, puicuţo? 
Ai remarcat modul impecabil în care-și conduce barca acest 
gondolier al misterului, cum m-a botezat iubitul Jean Francois 
Revel într-o odă dedicată mie? 

De data asta, așteptarea mi-e scurtă, căci doctorul Myes 
Homn apare aproape imediat. Pare atins de reumatisme 
articulare ipsosate, după maniera în care se târ-Târ-târâie în 
deplasare gagiul ăsta, punând un picior ca pe o bârnă aflată la 
20 de metri de sol, stabilindu-și apoi echilibrul și mult mai târziu 
plasând celălalt lăboi în faţă. 

A urmări un bătrânicios pare floare la ureche. Ei bine, o să-ți 
mărturisesc o chestie: nu-i deloc așa, pentru că nu știi tu însuți 
cum să mergi, înţelegi? Tu ești acolo, clătinându-te, balotat, 
stângaci cu oasele tale cu tot, încercând să-ţi încurci ţurloaiele 
cu propria umbră. S-ar zice că urmez funeraliile unui demnitar 
sovietic. Pași alunecaţi. Marş funebru. Pam-pam-pam. Pam-pam- 
pam. Pam-pam-pam... 

O ia la dreapta, pe Bulevardul (—+%!, una dintre cele mai 
nobile artere ale orașului. 


Aştept să ia un pic de avans. Merge, bietul omuleț pe 
bulevard, balansându-și servieta cu capul în jos și cu coada 
probabil în aceeași poziţie, pot pune pariu. 

Imi ofer luxul de a privi taraba în aer liber a unui meșter 
cuprar, pe cale de a face brizbrizuri pe niște platouri cum avea 
regretata mea tanti Martha (bărbată-su fusese ofițer la nord- 
africani pe vremea în care francezii trăgeau șuturi în fund 
arabilor pentru că ăștia nu aveau nici petrol, nici puști). 

Și atunci, în timp ce priveam arabescând mâna magică a 
artizanului se aud două detonații. Pooc! Plici! 

Două împușcături cu sonorități diferite. 

Un glonţ tocmai s-a înfipt într-un ceainic de cupru cu gât de 
lebădă Saint-Saens, aflată la 23 de centimetri de mine. 

Neascultând decât de prezenţa mea de spirit și grijuliu să-mi 
conserv existenţa în Univers, mă arunc la pământ. 


e FORTUL INTERIOR AL MEU 
ORTUL, INTRE DOLAR ȘI 


LEU: 

La sfârșitul foarte agreabilului capitol precedent era vorba de 
un ceainic de cupru. Genul de recipient de care fraţii noștri 
musulmani se servesc pentru a-și spăla instrumentele după 
folosire. În toate aeroporturile Orientului Mijlociu (și la urma 
urmei de ce Orient „Mijlociu”, când e Orient Pur?) mi s-a 
întâmplat, și v-am mai spus-o, să văd domni ajungând pe 
tărâmul de îmbarcare cu această ustensilă în mână. Așa cum 
alții trambalează genţi diplomat. Efectul este unul dintre cele 
mai graţioase. 

Ceainicul a devenit inutilizabil din cauza micului glonte ce l-a 
perforat în mijloc. Mai bine ceainicul, decât pe mine. 

Aştept și alte detonații. Liniște. Ridic atunci capul. La mică 
distanță de mine observ o grămăjoară întunecată pe sol, și mai 
ce, poţi să ghicești? „Garda de corp” personală, sirianul Rhade 
Gratys, aplecat peste numita moviliţă. 

Puţintel rușinat de mișcarea mea de autoconservare, operez 
(cu bisturiul) o graţioasă restaurare, și mă apropii de sumbrul 
morman. Mirarea îmi capătă proporții exagerate recunoscându-l 
pe bătrânelul somnorici din sala de așteptare. 

Lângă el, Rhade Gratys se simte într-un rahat total. 

„La naiba! La naiba cu mă-sa, psalmodiază în franceză, în 
arabă și-n timp ce-și clănţăne dantura. A naibii de treabă, ce-am 
făcut! Voiam doar să-l sperii! Și al naibii de amortizor nu 
amortizează nimic! La naiba!” 

Privirea mea de vultur poliţist restabilește geneza dramei. 
Bătrânelul și-a desfăcut bastonul. Cu câteva mici modificări, 
devine o respectabilă carabină. Apoi a vrut să mă împuște pe 
șest, profitând de faptul că m-am oprit. Scumpetea de sirian (un 
fel de san-cyr-ian pentru mine), care tocmai observa zona, a 
intervenit. O fi prima dată când își folosește arma? Sau poate că 
a sughițat apăsând trăgaciul, because așa-zisa somaţie de 
speriat a traversat trupul paiaţei trăgătoare. Stimabilul își 
clănţăne acum, plin de energie, dinţișorii, în faţa victimei sale. 


5 Cititorul meu, graţie vastei sale inteligente care-i curge de peste tot, a remarcat 
probabil că aceste titluri de capitol sunt fără cea mai mică legătură cu acţiunea, așa 
cum acţiunea n-are nimic de-a face cu cartea, și invers. (N.A.). 


„La naiba! continuă, la naiba cu mă-sa! La naiba cu tot ce 
iubesc!” adaugă, pentru că l-a învăţat pe Péguy în școala francă. 

Trecătorii încep să ne înconjoare, dar la distanţă. 

— Șterge-o, amice, înainte de a apare trupa de sticleţi, îi 
împărtășesc. 

Mă privește, dârdâind tot. 

Dar întinde-ţi-o odată, înainte de a bolborosi cu adevărat în 
rahat! ` 

De data asta l-am convins. Işi pune scumpa sa scuipătoare în 
teacă și dispare. 

Rețin că poartă ochelari mari de soare, și asta va face 
identificarea greoaie. Cu atât mai mult cu cât am de gând să 
dau despre el semnalmente greșite. Probabil că amărâtul mi-a 
salvat viața, și atunci e drept să-i păstrez și eu nasul curat. Să 
nu-l bag la apă, ce mai. Așteptând să ponteze în zonă confrații 
mei marocani, pipăi mortul. Degeaba. Buzunarele sale sunt tot 
ce poate fi mai gol. Nici cea mai mică hârtie. Câteva bancnote. 
Punct și de la capăt. 

Bătrânelul ăsta dezarticulat avea așadar ceva cu persoana 
mea? Curios ucigaș cu simbrie. Intr-o treabă atât de delicată n- 
am mai văzut un pușcaș venerabil, ca ăsta. Oare pentru cine 
opera? 

Adulmec în direcția doctorului Myes Homn. Dispărut. S-a 
volatilizat. Serios, n-am baftă! 

Nu de alta, dar grasul machiat, așa bonom cum părea, 
târându-și labele, nu era altul decât Mr. Adam Delameer. Venit, 
în ciuda tuturor riscurilor, să-și vadă soţia agonizantă. 

e 

Petrec restul zilei în compania omologilor mei locali. Îi 
îmbrobodesc bine de tot. Și nici ei nu mă șicanează, doar sunt 
aureolat de prestigiu de când cu atentatul de la Mâ-Kach, contra 
Alteţei Sale Splendidissime ex-emirul Kohnar. Bun: e probabil o 
răzbunare a tipilor care puseseră la cale lovitura: Le-am lăsat pe 
cap și grija de a străpunge identitatea moșulețului. Dar cine l-a 
doborât pe acesta din urmă? Declar că am întrezărit un individ 
burtos cu părul grizonat. Și, după părerea mea e vorba de un 
agent secret intercalat în afacere. Poate chiar era în legătură cu 
bătrânul. Și l-a ucis pe micul demodat ca urmare a unei 
manevre greșite. Restul e rutină... Mai pălăvrăgim de una, de 
alta: „Și ce mai face al tău Președinte de Republică? Mulţumesc 


binișor, trandafiriu în orice clipă, uneori chiar mai zâmbitor. Și 
tu, regele tău, cum o mai duce? Din ce în ce mai frumos bărbat, 
vârsta i se potrivește”. Pe scurt, facem schimb de informaţii de 
ultimă oră, în timp ce golim cești de ceai cu mentă, 
acompaniate de prăjiturele migdalate, pudrate cu glazură de 
zahăr. 

Când ne despărțim, exact sună orele opt în clopotniţa „Notre 
Fathma de Marrakesh”, principala lor moschee. În ce mă 
privește, pe când discutam cu ai mei confrăţiori, mi s-a depus în 
țeastă o idee mai mult decât luminoasă. Atât de strălucitoare, 
încât aș vrea s-o ofer cadou localităţii Ouessant, pentru cazurile 
când li se defectează farul. 

Moșul lâncezea în spital în ideea de a mă trece direct în 
neființă. Aștepta, clar, să ies, pentru a mă combina cu plumb. În 
plină stradă, trebuia deci să acţioneze foarte repede. Bun, și 
after? Rhade Gratys a fost grăuntele care i-a împiedicat planul. 
Dar ia să vedem ce-ar fi urmat? Venerabilul îmi stinge felinarul. 
Apoi, profită de stupoarea generală pentru a se cărăbăni 
repede-repejor, nu? Pentru asta trebuie că avea la dispoziţie în 
apropiere un vehicul. Dintre cele două chestii ale mele vom 
alege una singură: ori vehiculul în chestiune era pilotat de un 
complice care-l aștepta, ori nu. Și în acest al doilea caz se mai 
găsește încă la locul în care moșulică l-a parcat. Bătrânul crab a 
petrecut mai multe ore în spital, cu bastonul lui surpriză cu tot. 
Poţi crede că un partener l-a așteptat atâta la volanul unei târlii? 
Vânzătorii ambulanți ar fi sărit pe el din cinci în cinci minute, iar 
polițaii ar fi aflat imediat cum arată. 

Concluzie: o mașină aparţinând misterului Șchiopârlea își mai 
așteaptă și acum driverul în apropierea locului atentatului. 
Punem pariu? 

Deci, înapoi spre izvor. 

Puștiule, cred că începem să ieșim din ceaţă. 

Deja știu că Sirella nu m-a minţit: Bătrânul ei mai trăiește. Tot 
ea știa și că mi se vrea răul. Și m-a protejat angajând un sticlete 
particular, cumpărat la kil, care s-a dovedit în final demn de cei 
mai tari supermani. 

Și acum nu te grăbi tu cu concluziile, că nici eu nu cred că mai 
știu cum să ies din sforile avântului recapitulativ. 

Totul pare că nu începe cu surle și nici cu trâmbițe, ci doar cu 
emirul Kohnar. E în Elveţia, depus pe tronul său ca un pachet 


abandonat în gară. O jună jurnalistă îl ia la întrebări. El declară 
că s-a săturat până-n gât de ce i s-a pus în spate în legătură cu 
afacerea Fernal. Că marele vizir n-a ordonat niciodată să fie ucis 
mesagerul. Că vice-consulul britiș din acele vremuri, Onorabilul 
Adam Delameer este vârât până buric în chestiune. Regentul, 
diamantul nostru naţional, dispare în problemă. Sunt însărcinat 
să anchetez în intimitatea lui Delameer, pentru a afla mai multe 
despre englezoii ăştia băgăcioși. 

Apar în Eggs-To-The-Cook, gata de o manevră casanovească 
rapidă, pentru a forța ușa familiei cu pricina. Drumul meu trece 
prin drăguţii chiloţi roz ai doamnei. Exact când mă aflu pe 
punctul de a opera, se știe totul despre mine și despre intenţiile 
mele. Sirella primește consemn să intre în joc. Chestia 
funcţionează, îmi devine amantă (o bunătate de amantă!), și 
atunci serviciile secrete de vecini se folosesc de Mandea pentru 
a simula uciderea lui Delameer. El devine un om-zero, bravo lui. 
Eu o iau pe deloc trista lui Mimișor și, ca s-o fac să-și uite falsa 
văduvie, o aduc în Marrakesh. În intenţia de a discuta serios și 
fără perdea cu emirul. 

Pot să mai continui sau te-ai plictisit și te-ai apucat de regulat 
propria-ţi păpușică? Zici că mai aștepți? Bine. 

De-abia debarcaţi în Mâ-Kach, un cretin, cunoscut de-al meu, 
îmi face o bucată de primă mână, dezvăluind identitatea mea 
Sirellei. Asta e de fapt un detonator: ea spune tot ce știa. „Bizar, 
bizar”, îmi comentez pentru uz propriu. Dar nu-i nimic, om trăi și 
om vedea, nu? 

Vorbim de moș Kohnar la masă. Mai utilat decât FBl-ul, tipul 
captează conversa noastră. Suntem invitaţi în apartamentul 
regal. Un comando intervine chiar atunci pentru a-l pune la un 
punct final pe emir. Destinul, care m-a plasat în aceeași 
încăpere, îmi permite să deviez puţin lucrurile. Biata Sirella 
degustă și ea ce poate. 

E condusă la clinică, operată. Mă rog pentru ea și previn 
autorităţile britișe. Consulul se deplasează. La finele zilei, soțul 
mort (care va supravieţui probabil dulcineii sale), apare. Fardat, 
ca pentru a-l interpreta pe Ibsen într-o trupă de teatru amatori. 

li filez. Sirella, deși credeam ca-mi spusese tot, n-a crezut de 
cuviință să-mi vorbească și de detectorul privat pe care l-a 
angajat să mă protejeze. Acesta mă scoate basma curată, 


doborând un căpos bătrânel, taman când încerca să mă 
plombeze. 

Am omis ceva important? Dacă da, adună chestia la tine în 
batistă, ca să nu-ţi lași amprentele pe, și pune-o în sertarul de 
sus al slipului meu (cel de jos e deja plin). 

Deci (știu că mă repet, dar zău că e necesar cu unul ca tine, 
care nu e multiplicabil decât cu zero tăiat în patru), deci, Sirella 
știa că oarecine are ceva cu existenţa mea. lar-deci, soțiorul ei 
n-a terminat-o cu ea, din moment ce s-a precipitat astfel la 
căpătâiul ei. Asta ar însemna că era un om zero doar provizoriu, 
nu? Și toate astea se petrec în unul dintre cele mai primitoare 
orașe din lume. Plin de plăceri, de soare, palmieri, culori, cer 
albastru taman bun pentru cărți poștale. Oraș cu șerpi sculători, 
cu muște nebune, cu sifilitici (Beru-Achille), care-și dispută aprig 
cârma anchetei. Atât de aprig încât riscă să scufunde nava, de 
n-aș fi și eu de faţă. 

Merg, împingându-mi umbra întunecată de-a lungul unui zid 
ocru. Las câmp liber uimirii mele. (Știi și tu lesele alea 
extensibile cu rulou. Apeși pe un căcărez nichelat, și potaia ta se 
poate duce să adulmece răhăței la douăj de metri de tine. Apeși 
altul, și lesa se strânge, obligând animalul să se întoarcă.) Ce 
mă surprinde, raţionând, e următoarea chestie: „De ce afacerea 
Alan Fernal reapare după atâţia ani? Dacă faimosul nostru 
pietroi a dispărut într-adevăr în aventură, există vreo speranţă 
că s-ar putea recupera?” 

Ce cazan cu smoală! 

Am chef să-mi cumpăr o pădure și să mă spânzur. 

lată-mă din nou în faţa clinicii. Inima mi se strânge la gândul 
că Sirella zace aici, sărmană sirenă dezarticulată, a cărei viaţă 
nu mai ţine decât de injecții cu produse chimice. 

Ce voiam eu? Ah! Da: să cercetez dacă moșul trăgător era 
înmașinat și, în caz că da, să-i găsesc târlia. 

Merg de-a lungul clinicii, până în intersecţie și, cu pași leneși, 
refac drumul, examinând mașinile staționate. La această oră de 
început al serii sunt destul de puţine. De fapt de la răscruce și 
până la următoarea răspântie nu sunt decât patru, stopate de-a 
lungul clinicii. Le privesc cu atenție numerele de înmatriculare, 
dar toate sunt marocane. Una dintre ele fiind dotată cu un strat 
de jeg specific timpului, mă străduiesc să-i dau o faţă 
comercială. 


— De-a dreptul uimitor! declară o voce băgăreaţă și spartă. 

Mă stânga-împrejmuiesc. Pentru a mă trezi plantat în faţa 
unui cuplu. El, gras, roșu, tâmp, cu un calabalăc întreg foto, pe 
coaste, cu o cămașă galbenă. De fapt, gălbejitul ăsta și mecla 
lui îţi reconstituie drapelul spaniol. E flancat de o zuză gen 
mătură deshidratată și, cum voi spune mai încolo, chircită, 
veștedă, concepută pentru a naște necazul sau a-l aduce altora. 

— O duci mai bine cu supărările? insistă boul. L-am 
recunoscut pe Eloi Dutalion, gafeur-ul. Cel care a declanșat 
totul, de fapt. 

Amic de treabă, pare că nu ţine supărare pe faptul că l-am dat 
afară din camera mea. 

Îi presez mâna de vechi campion la tir. Îi tremură. Firma 
Parkinson, la atac! Acum n-ar mai fi în stare să trimită nici săgeți 
cu ventuze în șuncile lui Beru, săracul meu ex-monitor. 

— Îți cer scuze pentru ieșirea mea, îi spun, dar eram într-o 
misiune ultra-delicată și mi-ai fript toată acoperirea, dezvăluind 
cui nu trebuie că sunt sticlete. 

— Nu mă miră din partea lui, scârțâie a lui giruetă ruginită. N- 
a ratat niciodată ocazia! 

Perfectă înțelegere! Frumos atelaj, băieți! Căruţa fiind viața, 
iar boul - bietul Dutalion. Missi Doamna manevrează cu cinste 
țepușa. 

Pălăvrăgim un pic. El îmi explică cum a câștigat acest voiaj 
printr-un joc radiofonic al lui Pierre Bellemare. Opt zile ca 
baștanii, hotel de lux, cheltuieli plătite. Li s-a pus chiar un „cinci 
cai” la dispoziţie. Atunci s-au pus pe vagabondat: Taroudan, 
Vezi-l-G-Auraf, crescătoriile de palmieri, toată trambalarea. Un 
pur voiaj de nuntă! 

În timp ce Eloi îi dă din gură, mi-l imaginez căţărându-se pe 
gângania lui, sfărâmând-o pe această călugăriță (Manta 
religioasă) sub masa lui de grăsime tremurătoare. Voiaj de 
nuntă! Simţi nevoia să-l deshami un pic, să plece și el în 
hoinăreală, înainte de a crăpa: să zică ziua bună târfelor, să 
sugă ceva alcooluri, să nu facă dracului nimic acolo unde stă. 
Dar ea, cotoroanţa, îl va îngropa, ţine minte. E deja înscris în 
calende. Deja văduvă, s-ar zice. N-o să mai fie decât o simplă 
formalitate. 

lar el continuă să povestească, ignorându-și destinul. 


6 Cenzură a editorului, care detestă procesele. (nota ed. fr.). 


Concluzionez că, din tot ce-l încântă cel mai tare din voiaj nu-i 
Marocul, ci mașina care i-au dat-o pe deasupra. În Franţa circula 
cu un 2CV. Cu atât mai mult, 5CV-ul, „le car”, îl dă pe spate de 
încântare. Face ce face și aduce mereu vorba spre mașină. 
Performanţe, habitabilitate, reprize de viteză fulgerătoare, și 
toate micile tâmpenii ale tabloului de bord, care se aprind pe 
rând, de ai crede că pilotezi un Boeing. 

— Jos pălăria pentru Compania Treflei, adăugă, trebuie să vezi 
ce bine e întreţinută târlia. la uite la rabla aia pe dreapta, și ea e 
închiriată de la Compania Treflei, vezi vreo zgârietură? Un 
parașoc îndoit? Și totuși, e o...”, care în general ruginește pe 
cataloage. E chiar mediocră, târlia asta! Priveşte-o de aproape, 
Antonio, e banală, îmi poţi răspunde cinstit? 

Nu-l mai ascult. Adulmec automobilul arătat. Pe aripa din față- 
dreapta a fost pictat un trifoi cu patru foi, de un verde pal, 
îmbogățit cu alb: emblema companiei. 

Mă apropii de Dutalion și-l sărut. 

lar el amutește, consternat. 

— Dar, ce... deci? clipocește trăgătorul, tremurător. 

— Tocmai ţi-ai reparat tâmpenia din ziua trecută, Eloi, îi 
certific aiuritului. 

— Dar, cum? 

— Datorită acestei trefle prin fața căreia exact treceam, fără 
să o culeg. 

Apoi întorcându-mă spre a sa văduvă de nobilă viţă, i-l arăt pe 
individ: 

— Ah, Doamnă! ce soţ aveţi! Aveţi grijă de el, în orice caz. 
Dacă tușește, daţi-i sirop pectoral, faceţi-i cataplasme din făină 
de inișor cu mult muștar, după caz. Atenţie la curent. Și să știți 
că un pic de lapte de pasăre, în sezonul rece, este salutar 
pentru a înfrunta intemperiile. Dar n-aș ști cum să vă rețin mai 
mult. Vă mulțumesc pentru devotamentul vostru, nu voi uita 
niciodată ce-aţi făcut pentru mine. 

Acestea fiind spuse, deschid portiera mașinii și mă instalez la 
volan, fără a mă mai ocupa de consternarea lor. Scurtă inspecţie 
a cutiei de bord, care nu conţine decât hârțoagele rablei. 


7 Prietenul lui Sana trebuie că vorbește de Ourzazat (nota ed. franceze). Joc de 
cuvinte, Voir-sa-Chatte și Ourzazat având cu aproximaţie, aceeași pronunțare. (nota 
tr.). 


Explorare mai adâncă în torpedo. Praful de pe tobă. Nimic nici 
pe bancheta din spate. _ 

Acum e rândul portbagajului. incuiat. Cedez locul micului meu 
sesam! Cric. Cric, croc și crac! Multam, dom'le! 

Portbagajul e goluț. 

Bun, atunci? 

Fir-aș prost! 

Mă întorc la volan, redeschid cutia cu critici și mă agăţ de 
hârțoage. Contractul de închiriere a fost stabilit pe numele de 
Flavius Tedetechitu, supus englez de origine română, născut în 
București, 1903, domiciliat 120 Grattefor Street, London, și care 
a tras la hotel El Rangha din Marrakech... 

Poc! Notat. 

O șterg din tu-tu. Jumătatea orelor opt sună pe cadranul 
Piaget-ului meu. Apropo de jumătăţi, aș avea o nevoie teribilă să 
beau ceva. 

Hai puștiule, la drum spre hotel! 

Împachetat ca nou, în tonuri pastel, cu dungulițe albăstrii și 
albe, cămașă galbenă, fular artistic, târlici de piele bleu, ce mai, 
Brumell!, mă înfăţișez în salonul mare al Măâ-Kâch-ului. Pentru a 
o aștepta pe splendida, atât de blonda brunetă Aicha. 

Unele spirite săcâitoare mi-ar putea reproșa, cred, că amo 
memorie scurtă în privinţa sexului (tocmai a lui, care nu-i deloc 
scurt). Și că am uitat-o pe frumoasa Sirella în beneficiul acestei 
infirmiere. O să obiectez că și existența e zilnică, impunând 
necesităţi cotidiene, unele dezagreabile, altele delicioase. Să ne 
înțelegem atunci ca tu să faci faţă, să dai din fese, fără prea 
multe mofturi, căci orele sunt zgârcit numărate. lar masculul 
care tratează chestiunea cu dosul va descoperi că și-a 
întrebuințat prost timpul. Eu unul aparţin categoriei cu Făuritori, 
Dumnezeu fie lăudat pentru toată durata reprezentaţiilor! 
Acţionez, ochesc, fac, deci gândesc! Și gândesc că am dreptate 
în cele din urmă. 

Orele nouă sosesc cu pași mărunței. Apoi nouă și un sfert, 
urmate de alte minute neiertătoare. Pauză de Aicha. Poftim, 
miroase a ţeapă. Fie! Știu și eu să mă resemnez. Poţi oricând să 
încerci și tu, cu condiţia să fii în stare să ierți ploaia, timpul care 
trece, Tampax-ul, întâlnirile pierdute, greva măturătorilor și 
sărutul făţarnicului. 


Îmi permit o portie de răbdare până la zece fără un sfert. O 
femeie, mai ales când este tânără, frumoasă și infirmieră șefă 
pe deasupra, poate avea o mie de motive să întârzie. Visez 
languros, tolănit pe niște perne. Care ar fi prielnice unor coituri 
întâmplătoare, desfășurate pe vreme de furtună, în faţa focului 
aprins în șemineu, în timp ce combina te Fifi sughiță muzică 
molatecă. 

Văd sosind un echipaj dubios. Imaginează-ţi-l pe Bătrânul, 
Beru și puștoaica Suzette. În cea mai bună formă a fiecăruia și 
per total. Șoricica s-a plasat între cei doi motani, fiecare ținând- 
o de ce poate. Alexandre-Benoit își poartă mâna stângă pe buca 
tipei, iar Achille dreapta la baza sânului ei drept. i 

Cum, când și unde s-a operat acest armistițiu? Mister. In orice 
caz, concordia domină (doar bietul Concorde nu mai domină). 
Par veseli în echipă, chiar afumaţi un pic, și râd „în gaura mare”, 
cum zice Grasul. 

Las să treacă extratereștrii (OZN să fie cel ce judecă strâmb), 
fără a le atrage atenția. O pace în trei, atât de rară, trebuie 
respectată. 

Se îndreaptă spre sala de mese, râzând într-una. 

— Păreţi cam singur, prietene fidel! Îmi spune atunci o voce 
mai suavă decât adierea crepusculului pe pubisul unei fetișcane, 
în cursul unei masturbări molatece. 

Îl descopăr pe emirul Kohnar, aproape de mine, cu mâinile 
cast încrucișate la înălțimea augustului său penis. Mă scol, 
pentru o reverență stil Secolul de Catifea. 

— Respectele mele, Majestatea Voastră Inimaginabilă. 

— Poftiţi să rupem pâinea și sarea împreună, cum se spune în 
tara dumneavoastră? 

Ezit. Dar cum să refuzi o asemenea invitaţie? 

— Va fi o onoare, Majestatea Voastră Strălucitoare. 

— În acest caz să mergem să gustăm noul caviar, cel pe care 
mi l-a trimis bunul Khomeiny, cu care am avut întotdeauna 
relaţii cordiale. 

Urmati de secretarul său particular, ajungem într-un mic salon 
adiacent sălii de haleală, în care vesela de argint aurit e 
cățărată pe o faţă de masă brodată cu aur. 

Emirul îmi indică scaunul de vizavi de al său. Și jaful începe. 
Puțin cam prea pretenţios. Emirul mănâncă din caviar cu 


degetele, dar cu o asemenea măreție că abia îmi vine să 
folosesc tacâmurile, într-atât îmi par de derizorii aste scule. 

— Ancheta dumneavoastră progresează, prieten fidel? mă 
întreabă Gloriosul, după ce a redus la zero descendența unei 
nisetre-mamă. 

— Foarte puţin, ca să nu spun deloc, Majestatea Voastră 
Denegândit. Doar un posedat care a încercat să mă doboare, 
dar Dumnezeu și un băiat de treabă erau de veghe, așa încât 
răuvoitorul a trecut din viaţă în neființă. 

Bătrânul monarh (a cărui coardă o fac să vibreze), ridică spre 
persoana mea încă prezentă o privire surprinsă: 

— Cine se leagă de viaţa dumneavoastră? 

— Niște personaje. Care cred că sunt informat în chestiuni ce 
ar fi fost de preferat să le ignor, Majestatea Voastră 
Miarobolantă. Din timpurile cele mai vechi astfel de acţiuni au 
fost îndreptate asupra celor ce știau prea multe, cum se spune 
la noi în Franţa. 

Emirul îmi trage o râgâială de forța patru pe scara Roquefort. 
Amintindu-mi că politeţea cere să i-o înapoiez, găsesc metoda 
să-i prezint un muget asemănător produs, ca în „Getuţa, fata 
junglei”. 

Majestatea sa Spectaculară își clatină augustul cap. 

— Dacă acei indivizi gândesc astfel despre dumneavoastră, 
presupunerile lor se întemeiază pe elemente valabile, meditează 
bătrânul rahat lacom. 

— Aceasta este și părerea mea, Majestatea  Voastră 
Preaputernică. Ceea ce mă conduce la raţionamentul următor: 
„Tu nu știi nimic, dar se crede că știi. Ce-i poate face să creadă 
că știi?” 

— Și? insistă supremissimul meu vecin de masă. 

— Ei bine, am concluzionat că MRS. Delameer trebuie că 
deţine un secret de care ei se tem să nu mi-l fi divulgat, ceea ce 
nu e cazul. 

Un servitor al emirului apare, ţinând un walkie-talkie pe un 
platou de aur. Povestește o chestie în arabă. Moșul ia atunci 
aparatul, care e dotat cu un difuzor minuscul, pe care ţi-l 
introduci în ureche. Ceea ce îţi permite să intri în contact cu 
interlocutorul fără ca persoanele prezente să audă cât de puţin. 
Bâţâie un comutator. Ascultă, ca și cum mesajul i-ar produce o 
căcare urgentă. Apoi aruncă un cuvânt, unul singur, pe care nu-l 


înțeleg.  Oprește comunicarea și-i  înapoiază  mașinăria 
servitorului. 

— Bursa din New York nu-i deloc favorabilă azi, suspină 
potenţatul, dezamăgit. 

— Ne îndreptăm spre alte timpuri, Majestatea Voastră 
Impenetrabilă, îl asigur, în cunoștință de cauză. Omul a comis 
nebunia de a prolifera, într-atât încât vechiul echilibru s-a rupt. 
Va trebui ori să repunem contorul la zero, ori să gasim soluţii 
adecvate. Timpul săracilor s-a revoluţionat, deci și al bogaţilor. 
Folclorul se pierde, morala se câștigă. Cât despre libertate, ea 
va înceta în curând de tot, și sub toate formele. A trăi va 
depinde de o ascultare absolută a unor dispoziţii riguroase, pe 
care nu va mai fi posibil să le fentezi. Pasagerul unui avion nu 
este liber, pasagerii vieţii viitoare vor fi și mai puţin liberi decât 
el. Işi vor petrece viața legaţi de scaunele lor, consumând rații 
studiate și cântărite la fix. Am supravieţuit ca specie datorită 
ejaculărilor noastre, din cauza lor vom pieri. Mai puţin în cazul în 
care luăm măsurile care se impun. Mergem spre castrarea 
obligatorie, Scumpa și Frumoasa Voastră Majestate. Privilegiații 
viitorului vor fi purtătorii de testicule. Adevărata bogăţie își va 
avea lăcașul în slip, punguta cu doi bani va înlocui Bursa. 

— Fără îndoială, admite emiriapodul. 

Și adăugă, cu un aer dur, cu vocea șoptită: 

— Dar toate astea sunt pentru mâine, ori noi trăim azi, 
prietenul meu foarte drag. 

(J 

În această clipă chiar, uşa cabinetului nostru particular se 
deschide, în spatele meu. O voce familiară mugește: 

— M'scuz, credeam că's budele! 

Mă întorc: Béru! 

Se miră: 

— Tu "ici! Cu fakirul! Bârfind ca guguștiucele! 

Spunând acestea, dom'noul direct se apropie, cu laba întinsă, 
cu excesiv tupeu. 

— Bu'ziua, dom'le fakir, Bérurier Alexandre Benoit, d'rector al 
poliţiei franceze, 'cântat dă cunoștință. Văz că s'teţi pă cale de-a 
vă pune burțile la calea ferată, voi doi, cu gamelele pline dă 
caviar, în timp ce hindușei mici să scaldă-n mizerii. Păi bină, mă, 
nu v-ar fi rușine! Plus că caviarul, eu unul nu mă-nnebunesc 
după el. Prefer 'areng în ulei. Permiteţi? 


Fără rușine, dar cu forţă, plantează un jilţ la masa noastră și 
se instalează. 

— O știi p'aiai nouă, Tonio? Am fumat calumetu' păcii, io și 
Boșorogul. Gagica Suzetă a arânjit ploile. Apropo de ploi, cum 
mai curge petrolul, dom'le fakir? Tre' să ne faceţi nouă, Franţei, 
o favoare la preţuri. Să nu faceţi ca algerienii, care ne vând 
nouă mai scump supt pretexte că noi le-am enstalat 
sugătoarele. Ce-ţ z'ceam, Tonio? Suzeta, o reală afacere, amice. 
Vrei să ţi-o zic în trei cuvinte? Tur-ba-tă! Cât e de mare, 
devorantă. Păi cu don'șoara, d-abi te-ai ridicat de la masa de 
lucru, tre’ să te așezi din nou, la fel de țeapăn! După întâiași 
mea primă benevolă am fost a-l căuta pe Ahille ca să 
îngropăcim secureaua răzmeriţe'. La-nceput, a fost o ţâră 
nedomilit, știi doar ce gură proastă are! Dar tipesa naibii i-a 
arătat doar jartelele și el a venit în limbă după ea. Și ele un 
mascul ca noi aștialalţi,-i nebun după cauciucuri. Am dat-o pă 
șampă, p'ormă am trecut la flirturi. Dup'aia, puștoaica ne-a 
momit și totul s-a termenat c-o partidă monstră de jamboane. Ei 
bine, că's fiu dreptaci, Bătrânu', în privinţa sculii, își are loc 
rezervat. Nu-i rău utilat la stropitoare, monseniorul. Și are niște 
compuneri de nu se mai termină! Ș-o viteză de crazieră de nu-ți 
vine să crezi, la vârsta lui. Păi e un animal ce ţine la călătorii de 
distanță. Pă scurtuț, norii noștri s-au disciplinat, iar calitatea 
vieţii s-a regăsit la frumos fisc. 

A ridicat paharul meu de vodcă și, tot vorbind întruna l-a golit 
elegant și integral, iar acum își clămpăne mestecătoarea. _ 

— Ș'pă partea trebii, se mișcă, puș'tule? interoghează. Il 
puneai pă fakir să-și scuipe ideile, bătrânu' nost sultan? 

Complet beat, misionarul. 

— Domnule director, îi spun. Poate că am putea reveni mai 
târziu la acest gen de discuţie, Majestatea Sa Autentică nu e 
interesată de conversațiile noastre de vagabonzi. 

Privirea-mi, neagră, plus cuvintele, îl readuc pe valurile 
austere ale conștiinței profesionale. 

— Bun, desigur e sigur căă... se... sub în ţel Egee, dragul meu 
comis lon ar, bâlbâie Infamul. 

Aici se intercalează o puternică râgâială, la care emirul 
răspunde prompt și în forţă, cu aceeași monedă. 

Bérurier se ridică, clătinându-se. Re-mark șlițul de la nădragii 
lui, deschis ca ieșirea din sala Olimpya, după un recital cu 


Aznavour. Tușesc pentru a-i mobiliza atenţia, dar e prea criță ca 
să mai răspundă unei atari solicitări. 

— Bun, nu mai știu d'ce venisem ca să văd, behăie. 

— Cred că am înțeles că erați în căutarea toaletei, domnule 
director. 

Infamul își duce mâna la decolteul sud. 

— A, da, e exactic. 

Indreaptă situaţia. 

— Crez că nu mai e nevoie să o găsesc. Dac’ aţi vre’ a mă 
iertă, dom'le fakir, tre'c-am urinat supt masă, pă timp ce 
discutam. Dar nu vă faceţi griji, așa covoare e mai bune chiar 
decât tampoanele Pampers cu cute protectoare. 

Și domnul director se evacuează. 

Pe când mă pregăteam să vărs trei tone de scuze la picioarele 
gazdei mele, un valet al Mă-Kâch-ului vine să mă informeze că 
sunt chemat de urgenţă la recepție. 

Cu un gest, Majestatea Sa Consternată mă invită să onorez 
acest apel. 

Ce se va mai întâmpla de aici, ai putea să-ți sapi ţeasta cu 
furculita de melci, timp de doișpe ani, n-ai reuși să ghicești. 

Dar cum nu sunt vacă, te informez eu. Urmează-mă! 


e LINIȘTEA MENAJULUI 


MANEJUL NELINIȘTII 

Minunătează-te, căci, la recepţie, pe cine găsesc? Nu-ţi ofer o 
mie de soluţii, ci doar una. 

Femeia de serviciu de la spital, știi doar, mica grăsună. Și-a 
contrabanditat bluza profesională pentru o rochie imprimată în 
tonuri viguroase. Reprezintă flori exotice, amestecate cu liane 
acvatice și, pentru, a încununa dorinţa de frumos, unici pești 
presăraţi ici și colo și un papagal mare și galben-verziu, în 
avanscenă. 

Drăguţa faţă balonată (pentru că e balonată), pare a fi într-o 
oarecare stare de supra excitare. li depeșez prin curier special 
cel mai bun surâs al meu. 

— Ei bine, șarmanta mea, îi spun tandru, pari emoţionată? 

Spunând aceasta, îmi bate în diblă alarma. „Doamne îmi 
spun, o fi decedat Sirella, și poate că asta a venit să mă anunţe 
tânăra fecioară cioară de la Olida-Dakar. 

— D'șoara Aicha, spune. 

— Ce, d'șoara Aicha? strig ca într-o piesă de amatori, ca să 
dau mai multă greutate replicii care va urma. 

— M-a strigat pe fereastră, pen'că locuim în aceeași casă. 

— Și? urmez cu forță, ca dl. Salvator când îl interpretează pe 
Zorro. 

— M-a strigat să vin s-o văd. Am fost... 


— Șiiiiii? 
— Mama ei era tare bolnavă, și ea la fel, dar mai puţin. 
— Șiiiii? 


— Am cerut ajutor. Au dus mama la spital și Aicha a rămas în 
camera ei. Mi-a cerut să vă anunţ și să vă zic că ar vrea să vă 
vadă. 

— Intoarce-te la ea, bot mic de ceară. Și liniștește-o, că vin. 
Care e adresa? 

— E un imobil mare, nou, în spatele palmieroșilor, la capătul 
Bulevardului Santz Derizee, etajul patru, mamzelle Aicha 
Varzacră. 

Mesajul fiind în fine eliberat, puștoaica se retrage presto. 

Mă reîntorc la ilustra masă, pentru a-mi depune modestul cur 
pe scaunul care-mi fusese propus. Prea Frecăreaţa Sa Majestate 
continuă să halească din vârful deștelor, buzelor, gingiilor. 

Mă scufund în scuze rasate. 


— Un mesaj important, Prea Odorantă Majestate. Și care mă 
determină să părăsesc această a dracului de fabuloasă masă. 
Cu aurita voastră augustissimă permissiune pe margine, bun 
înţeles, salut! 

Monarhul, debusolat, îmi adresează un gest care, dacă ar fi 
fost arhiepiscop în loc de emir, ar fi putut să-l iei drept o 
binecuvântare fără restricţii de categorie. li ţuc lăboiul din piele 
de șopârlă, mă prosternez de șaișpe ori în direcţia Meccăi, de 
douășpe ori în direcţia Meclei și o tai scurt. 

e 

Într-o sală de mese alăturată, veselul trio dezlănţuit, a ajuns 
la „Saltelarii”. Berurier vociferează cupletele, în timp ce Achille 
și amazoana lor comună reiau cu tărie la refren, frumoasă 
ambianţă, pe care n-aş ști s-o tulbur. Așa că mă lipsesc delicat. 

Femeia de serviciu, negresa, e deja acolo. Ea-mi deschide 
ușa. Lacrimi grase, frumoase, strălucitoare, curg pe faţa ei 
închisă. 

— Nu merge? mă neliniștesc. 

— Și-a pierdut cunoștința. Voi telefona la spital să vină s-o ia 
și pe ea. 

Fata își pune scumpa mână dreaptă pe admirabilul meu 
antebraţ, zis braţul de onoare. 

— Și pe mine m-a cuprins de când am sosit. 

— Ce ţi se întâmplă, gazela mea albastră? 

— În capul meu face „bing, bingo”, ca și cum mi-ar înfunda 
cineva o furculiţă în creier. 

Mă gândesc, in petto, (căci ea nu înţelege italiana, mulţumesc 
fain lui Dumnezeu), că ar trebui ca dinţii numitei furculițe să fie 
ai naibii de fini și ascuţiţi pentru a reuși să se planteze într-o 
chestie atât de măruntă precum creierul ei. 

Dar timpul miștocărelilor nu a venit încă. Trăim o dramă, e 
mai bine să ne ocupăm de ea. 

— Unde-i Aicha? 

— În camera ei. 

— Și unde-i camera ei? 

— În living. 

— Du-te să respiri aer curat, copilă. 

De ce am decis astfel? 

Pentru că instinctul meu nu mă înșală niciodată. Sau rareori, 
și în caz de eroare am dreptul să fac apel la toţi. San-Antonio, ca 


un armăsar sălbatic, se precipită în locuinţă. Strâmtuţă dar 
cochetă, ea se compune dintr-o încăpere vastă, prevăzută cu 
două nișe, servind de camere, o baie, o intrare, o chicinetă. 
Esenţialul. 

Puștoaica Aicha zace pe o canapea joasă. Suflul îi este 
încărcat de horcăituri. Are ochii ieșiţi din orbite. 

„Doamne, îmi spun, căci mă interpelez cu plăcere în cazurile 
de urgență. Există ceva în acest apartament care te trimite 
dracului. Am zece secunde pentru a descoperi!” 

Piruetez pe un singur călcâi, admirabil pivot în jurul căruia 
persoana mea îndeplinește trei sute șaizeci de grade fără escală 
și fără probleme. 

Clar! E acolo, e frumos, e enorm. 

Mă precipit spre copilă, o iau în braţele mele caracatiţești, ies 
pe palier. La capătul culoarului; ascensorul: O cobor pe 
frumoasa Aicha în holul unde câteva plante, magnific de grase, 
par ireale. O banchetă din ramuri de palmieri. O depun. Pulsul i- 
a luat-o razna de tot. Tipi apar, se înghesuie, cu femeiușca de 
serviciu în frunte. Care spune că ea se simte deja mai bine, ca 
probă: nasul îi funcţionează. A alertat spitalul, și va apărea în 
curând o ambulanţă. 

Măndelu', fiul unic mai în vârstă și preferat al Féliciei, face 
spumiţe. Reurc în apartament, având mare grijă, când ajung, să 
stabilesc un curent de aer. Şi-mi păstrez batista în faţa căilor 
respiratorii. În două atentate - trei mișcări de mulţime, am găsit 
ce căutam. Bravo, San Antonio! 

les în nemaipomenita noapte marocană, presărată de atât de 
multe stele, cum se scria în book-urile din secolul nouășpe. 
Aerul călduț miroase a iasomie și a picioare nespălate, a flori de 
portocal. 

Cu ce continui? 

Mental, recapitulez multiplele peripeții ale zilei. Singura 
problemă e să alegi, amice. Poftim, dacă mi-aș oferi o plimbare 
prin El Rangha, așa, de-o chestie? 

e 

Hotelul El Rangha, îţi amintești? Apărea pe hârțoagele de 
închiriere a mașinii venerabilului meu ucigaș. Numele lui? Cel 
puţin, numele lui operaţional, ţi-l amintești? Era român. Flavius 
Tedetechitu. Născut în București (strada Culmea Bolţii). 
Domiciliat în London, 120 Grattefor Street. Are tot ce trebuie în 


tărtacuță, San Antonio ăsta. Mușchi și memorie de elefant, 
acestea sunt atuurile lui majore pentru a înfrunta Asia Minoră. 

Mă trezesc în fața unui stabiliment ultramodern, care se 
inspiră vag din stilul marocan. Dar interpretat din sticlă și beton. 
Portarul, în spatele biutifolei sale tejghele (în formă de trandafir 
al nisipurilor, desigur stilizat), pare a interpreta, de unul singur, 
o feerie pentru dimineața de Crăciun. Din cauza uniformei bleu, 
punctată cu aur cu o gușă galben-pal, cu păr gri spumos și o 
tărtăcuţă de vechi boxer arab, convertit în hotelărie. 

l-I cer pe Tedetechitu. 

Aruncă un ochi pe tabloul de marș. 

— Camera 41, dar nu s-a întors, mă avertizează (sau 
nefertizează, dacă se întâmplă să fie egiptean). 

După asta lasă să-i cadă nasul în formă de tubercul stilizat 
între hârțoage. 

Mă fac că aștept un pic, apoi dispar, pentru a ajunge în fine 
pe culoarul cu camere, căci acest hotel este pus pe burtă, nu în 
picioare, și descrie un dublu „v”, într-o crescătorie de palmieri, 
bogată în trandafiri și iasomie. 

4l-unul pare că nu așteaptă nimic altceva decât sesamul 
meu. Am tulit-o drăguţ (nu sunt ce credeți voi pentru a o tuli 
drăguţ), căci în noile hoteluri de lux, ușile se deschid cu ajutorul 
cărților magnetice. lar orice borfaș își poate băga piciorul până 
la gât, că tot nu le deschide. 

O cameră veselă, de un lux limitat la funcţional, sclipicios. 
Ceva mobilier, desigur, frigider, televizor, radio încorporat, 
postere sublime reprezentând sudul marocan. 

Mă îndrept spre dressinge, un fel de sas între cameră și baie. 
Și înţepenesc, aiurit. 

Intotdeauna se produce un efect de zile mari când te trezești 
nas în nas cu tine însuţi. 

Căci mă văd aici, mărime naturală, piunezat pe perete. 
Fotografia, în picioare, a fost luată în faţa hotelului Mâ-Kâch. 
Recunosc ecusonul palatului pe fundalul flou. De fapt, sunt două 
imagini ale mele: cea care mă reprezintă „portret trei sferturi”, 
și o alta arătându-mi doar capul, dar considerabil mărit. Graţie 
acestui procedeu, nimic nu s-a pierdut din armonia feţei mele, 
nici din inteligenţa care se întrevede (sau se întresimte, la 
alegere). Lucru curios, fixam din plin obiectivul, dacă pot spune 


așa. Dar nu l-am văzut, ceea ce înseamnă că fotograful 
clandestin folosea scamatorii calificate. 

— Ah, dumneata erai! exclamă o voce pe cât de feminină, pe 
atât de britanică. 

Volt-fatez. 

Pentru a descoperi o creatură minionă de un metru și 
cincizeci, blondă, cu o privire neagră, îmbrăcată cu o rochie 
roșie despicată pe o parte ca o castană la cuptor. E mai puţin 
tânără decât o lasă să se presupună mica și graţioasa ei talie. 

Prezenţa mea nu o derutează peste măsură. Imi surâde cu un 
aer șmecheros, vezi? Doar cu un colț de gură. Am o idee că 
acest spiriduș, când începe a-ţi escalada catargul, îţi piere tot 
cheful de a face călătorii solitare. E maimuţica dragostei, astă 
doamnă. Ticăloasă minionă. Macheta unei devoratoare. O cațări 
pe ștanga ta și obţii o giruetă. Și se mai învârte și perfect, după 
capriciile tale: Est-Vest, cu numai o mânuţă pe bucișoare, 
vzoummmm! Valsul țâțelor! Ți-o scutură cotcodăcind. Și când 
auzi soneria, asta înseamnă c-a ajuns la capăt. 

— Cine ești? o întreb. 

— Vera Tedetechitu. Tatăl meu e în baie? 

— Mmm, nu, nu cred. Mă cunoaștetți, deci? 

Pufnește și-mi arată cele două portrete imense. 

— Ar fi culmea. 

— De ce stau aici fotografiile astea? 

— Daddy face așa întotdeauna înainte de a intra în contact cu 
persoana pe care trebuie s-o intervieveze. 

Hei! Hei! la ziceţi, prieteni, am impresia că suspansele 
parașutei înțelegerii mele s-au agăţat de ramurile unei căpșuni. 
Cântăresc micul bibelou cu ochi negri și mari, de mironosiță. 

— Ce lucrează deci tatăl tău? 

— Muncește pentru „Corner”, o revistă literară britanică. Scrie 
interviuri lungi despre cele mai diverse personaje. Să nu-mi 
spuneți că nu știaţi! 

— Pe onoarea mea, mărturisesc. 

— Trebuia să vă întâlniți azi? 

— Hmmm... ei bine, da. Am avut o încurcătură... 

— Dar atunci, el unde e? 

— Nu știu, mint. 

— Și dumneata de ce ai venit aici? 


— Pentru că am găsit un mesaj la hotelul meu, care mă ruga, 
din partea lui, să trec pe aici. 

— Și ușa camerei era deschisă... 

— Da, și de asta mi-am permis să intru. 

— În acest caz, dacă va sosi, e sigur pe aici pe undeva. 

Bun, sacul de noduri păstrate în gât nu se agravează pentru 
moment. Am timp să răsuflu. 

— Spuneaţi că tatăl dumneavoastră are obiceiul de a 
contempla pozele... clienţilor săi, înainte de a-i contacta? 

— Asta-i metoda lui. Așa le captează personalitatea, și apoi 
întrevederea devine ușoară, pretinde tata. 

— ÎI însoţiţi întotdeauna în deplasările lui? 

— În străinătate, da. Îmbătrânește... M-a avut târziu și mă 
adoră. Formăm un fel de cuplu, înțelegeți? 

— Foarte bine, mărturisesc sincer, aruncând un gând tandru 
spre Felicia mea, pe deasupra Mediteranei. 

Cazul e uluitor, nu? Bătrânul ucigaș, septuagenar de-a 
binelea, care-și îndeplinește contractele metodic, în compania 
fetitei sale, apărută în crepusculul unei vieți. Ea-l așteaptă la 
hotel, îl îngrijește, îl răsfaţă. El, mergând să-și înfăptuiască 
interviurile, ca un bătrân domn, puţin prea sobru și prea preţios. 
Bastonul trucat: poc! Apoi dispare. Martorii povestesc că au 
văzut un tip „deghizat” în bătrân. Mișto! Superb! Îţi place și ţie? 
Ți-o ofer! 

— Nu sunteţi căsătorită, dacă înțeleg bine. 

— Nu, poate într-o zi, când tata mă va fi părăsit. Părerea mea 
e că va putea să se recăsătorească, tare curând. 

— Și... hm, singurătatea nu vă apasă, miss Tedetechitu? 

Surâsul ei șmecher îi reapare pe buze. Ochii i se luminează ca 
o sabie fluorescentă. 

— Am avut o grămadă de întâlniri interesante, dar fără viitor. 
Pentru moment, sunt mulțumită. 

— Ce numiţi „întâlnire interesantă”? 

Își plantează privirea îndrăzneață în ochii mei, ce încep a se 
umbri. 

— Vreţi să vă spun? Un bărbat frumos trece pe aici, ca 
dumneata acum. Îmi place, îl fac să înţeleagă asta. Dacă și eu îi 
plac, îmi dă de înțeles. Totul merge repede, cu cât mai repede 
cu atât mai bine. Urăsc fandoselile! Cea mai mare parte dintre 
indivizi se cred obligaţi să joace o întreagă comedie înainte de a 


ajunge la același rezultat. E dezonorant, nu găsiţi? lpocrizia 
batjocorește actul amorului, care este nobil și franc. 

— Exact, îi spun, prinzând-o de umeri. 

Încântătoarele ei mânuţe de pianistă pe matarângi îmi 
aleargă direct spre sediul amorului... propriu. Sesamul meu, 
sunt încuietorile. Cătușele ei, șliţurile. Ce tehnică! Rapiditate, 
precizie, fără timpi morţi, acroșaje, mișcări greșite (pentru 
moment). Clar și ireproșabil. 

Mi-l trece vama pe Popaul, în porto-franco, cam în tot atât 
timp cât îi trebuie bunicuţei tale diabetice să-și îndulcească picul 
de cafea. Strigă de încântare în faţa unui așa bebe dolofan, bine 
făcut, care se ţine drept ca un bâtlan dotat cu un ditai gâtul, pe 
o namilă de pungă cu marafeți. Deja în plină creștere și 
excreștere, viguros, bătând ritmul turmei, bâțâind ca mecla unei 
țestoase articulate. Oh! Ce bibelou drăguţ pentru această 
femeie-copil. Cum o să se mai joace ea de-a mama cu 
încântătoarea păpușă de celuli-dur. li dă pupici umezi pe 
obrăjorii bucălați. li susură chestii drăguțe, promisiuni și aproape 
jurăminte. 

— Lasă-mă, lasa-mă, mă roagă drăgutța. 

Ținându-mi tovarășul Sfredel de gât, mă duce până la cel mai 
apropiat scaun. Ingenunchează, ca și cum ar vrea să-și înalțe 
sufletul. Dar nu, e vorba doar de delicatul ei poponeţ rotunjor, 
căci trebuie un început la toate. Câţi n-au început prin a se 
ocupa de ale lui forme, pentru ca apoi să-și poată satisface 
sufletul cu chiloțeii scoși? Existenţa în sine o ia pe cele mai rele 
căi, care, vrei nu vrei, duc la Roma (Saône-et-Loire). 

Aici, deci, mica mea păsărică clipocindă, se cațără în echilibru 
instabil, dar ea e atât de suplă și de ușoară... 

Cu crăcișorii parantezaţi, își plonjează mânuţa sub arcul de 
triumf, și mă culege pentru a mă planta în ochiul migdalat, să 
mă atragă irezistibil în grădina ei proprie, mai ceva decât 
Edenul. Urmaţi ghidul! Nu trebuie decât să te fofilezi. O mișcare 
plutitoare, ca să zic așa, de recunoaștere a locurilor. Impecabile. 
Părerea mea e că sejurului pe aici nu-i va lipsi șarmul. Știe să ți- 
o prindă, extraterestra, stil „spărgătorul de nuci”, viguroasa! O 
bucată stil sabot de Denvers (calvados). Işi asigură priza 
închizându-și ermetic sas-ul. Bun, sunt din ce în ce mai de 
acord, vin și mă duc. Un spiriduș al amorului de felul ăsta, zău 
că poţi spera orice de la el. Poţi face totul cu el. E fericirea în 


stilul bananei, cum le spun amicilor mei din Bourgoin-Jallieu 
(Isere). Fericirea-banană e atunci când tot potenţialul tău de 
energie, toate perspectivele momentului, toată devenirea ta 
nealterată rezidă în acel mușchi delicat pe care Domnul ni l-a 
acordat, nouă ăstora, masculi de specie divină, pentru a-l vâri 
când în dreapta, când în stânga, și în special în centru. 

Pișpirica bătrânului jurnalist ucigaș știe ce vrea, cere și obţine. 
Despre mine, mă cunoști cum stau cu problema? Ei bine, 
niciodată încă nu fusesem partenerul unui număr de asemenea 
înalt voltaj, mă crezi? Jură-mi că mă crezi, dacă nu, nu-ţi mai 
spun nimic, pen' că nu vreau să mă apuc de scenarii pentru 
scepticii irecuperabili, care întotdeauna fac mișto de întreg ca și 
de rest, care-și flutură incredulitatea ca și cum ar fi o flamură 
glorioasă, plutind deasupra tâmpeniei lor pentru a o muta într-o 
inteligenţă de crâșmă. 

Bun, dacă zici că-mi dai cuvântul tău, (nu cuvântul de onoare, 
că nu știi ce-i ăla), dacă ești în stare să consideri ca autentice 
faptele ce urmează, ţi le voi împărtăși. Sperând că vă veți 
înțelege, ele și cu tine, și că veți avea numeroși copchii... 

Când sunt tocmai bine instalat în antreul don'șoarei, Miez de 
Varză... chiar vrei să știi tot? Își înnoadă gambele de talia mea, 
apoi, temerară peste poate, împinge naibii scaunul. 

Ai citit bine, Gică? Nu mai are alt punct de sprijin în afară de 
mine. Atlas sunt! Atlas în fața Atlasului! Demn de-o frescă! 

— Învârte-te! Învârte-te, strigă. 

Circ, ce-ţi spuneam? Barnum! 

Docil, îndeplinesc un arc de cerc. 

— Mai repede, mai repede! 

Accelerez! Forța centrisculă își ia și ea partea. Urmează un 
fenomen  împingo-contracto-coito-bășinard, care o face pe 
puștoaică să tremure ca sunetul unui boa în fundul corpului lui 
Albert (nu Capriciosul, celălalt, Marele Vânător). 

Îngrijindu-mă de perfecţiune și vrând s-o mai și ajut, o iau de 
mâini. Arcuit, încep o mișcare de giruetă: Marele Tremurici! 
Nebunia Tronului! Vzoouuummmm! Vzoouuummmm! Circul 
emoţiilor mele e curba moatelor tale, cum zicea drăguţul de 
Constantin. Valsează, maimuţoiule! Un, doi, trei, un, doi, trei! 
Încă! Invers, acum! 

— Yes! Oh! Yes, again! scandează piticania. Bun, dacă o 
amuză, de ce nu? 


Și mai zice: 

— Atenţie, o să dau drumul la picioare! 

Și asta e. Uite-o că-și deznoadă fluierele din jurul meu. Le 
aduce în poziţia foetusului (e femeia foetală, fatală). Din ce în ce 
mai copchilandră, puștoaica. 

— Atenţie, mă voi învârti eu, mă re-anunţă. 

Degetele i se desprind din ale mele. Nu, visez! Mergem spre 
imposibil, amicilor! Din fericire, prezenţa mea de spirit mă 
însoțește. Imprim cu mâinile mele o rotaţie, exercitând pe 
drăguțele ei fese o împingere de la stânga la dreapta, egală eu 
greutatea lichidului deplasat. Și intrăm atunci din plin, cu curul 
înainte, în sistemul solar, bunul meu prieten. Mimi, știi ce? 
Exclamaţia lui Galileu. Întemniţat pentru că a știut cel dintâi (nu- 
i nimic mai de condamnat, aici, jos, pe pământ), îmi urcă în 
creier: „Și totuși, se-nvârte!” 

Da, această delicată ființă, această mititică sprinţară, care la 
dimensiuni ceva mai mici era pitică, acest obiect de artă viu, 
ticăloasă de mare nivel, mi se învârtea în jurul catargului cu 
ampenaj scabros (de unde atâta penaj, ce ampenaj, care masaj, 
unde alt mesaj?). Nebunie, nu? Da, meserie! 

Ți-am spus că-ţi trebuie o încredere, oarbă și convingere 
profundă în Sana al tău pentru a crede o astfel de tâmpenie. 

Dar atunci, dar acolo, Mirciulică de Măciulică, de fier sau de 
carton, dar atunci, ei bine, atunci!... ajungem la sublim, la 
hipersuper, la Mitterandism absolut, la Giscardism total, la 
Chiraquism de vârf. Bun, în toată istoria umanităţii, ce-am făcut 
mai de soi? Roata, focul, fierul penicilina, Coca-Cola și, vrei să-ţi 
mai scuip și Marele Cuvânt? și ASTA. Da, asta, ţi-o scriu cu toate 
literele, întristat că bietul cuvânt n-are mai multe pentru a-l 
afirma mai copios. Asta, acest vârtej, această realizare, această 
năuceală sexuală, o debordare intensivă. Asta: ea, eu, curul ei, 
ștoiul meu, noi patru, ei doi, și legile fizice pe care Arhimede, să 
mă slobod pe popoul lui, imediat după ce-mi voi recupera 
materialul de periculoasă micţiune, provizoriu adaptat pentru 
ceva mai nobil. Mai in-fer-nal, iată cele trei cuvinte pe care le 
căutam. Satan conduce balul, boiul, holul. Îl simt rânjind, îl aud! 

Nu, e soneria telefonului. 

Ce contează? Să ţârâie, să clănţăne, să vibreze. Refuz 
telefonul, îl sodomizez pe Graham Bell. 


Mai trece ceva timp. Apoi e liniște. Puștoaica mai face pe 
elicea un pic. Dar imensul strigăt pe care-l eliberează îmi dă de 
gândit că ameţeala ce va urma nu va fi decât o migrenă. Atunci 
degajez aerofrânele. 

Hopa! Ușor! Încetișor! Frumos! Hai, hai... Drăguţ. Hop! 
Terminat! 

Galant, de la un capăt la celălalt, o depun pe Miss pe 
canapea, pentru a-și reveni. Nu brutal, totul în stil suav. Mă 
gândesc la Regina Angliei. Mă întreb cum aș proceda, de ar fi 
vorba de Ea, cea glorioasă? Atunci, e normal, lucrăm finuţ. 
Mulţumesc de aprecieri. Merge. Satisfăcută? Un pic de scotch 
pentru a vă reveni la un puls normal? Două degete? În ce sens? 
Ca de obicei? Și a fost convenabil, draga mea? Exact cum îţi 
place? La limita prodigiosului, cu un plus de țepuială? Bravo! 

Și, aproape imediat după această memorabilă demonstraţie 
patronată de Moulinex, bigofonul o reia cu ţărâiala. 

— Răspunde, please! cere căprița dărâmată. 

Ridic. 

— Alo? îmi zice o voce, apoi portarul. O puteți informa pe Miss 
Tedetechitu că doi polițiști se află în hol, dorind să-i vorbească? 

— Miss Tedetechitu e pe cale de a-și răcori dodoloțul, nea 
portare, îi răspund. Mai întârzie-i câteva minute, fi amabil și 
condu-i la bar, că va apărea, după o ultimă tură de prosop în 
regiunile sus-menționate. 

Și închid, îngrijorat acum, de-a o face să vorbească pe micuța 
spiridușă. 

E întinsă pe canapea, cu pisicuța încă la aer, delicată, 
apucătoare ca o mână umană sau o coadă de maimuţă, mai 
puţin în cazul în care e invers... 

— Ce era? suspină vaporoasa. 

— Nişte tipi care voiau să-ți vorbească. 

— Poate din partea lui tata? 

— Foarte posibil. Dar spune-mi, rafinata mea, nu te întâlnești 
niciodată cu tipii pe care bătrânul tău tată e însărcinat să-i 
intervieveze? 

— Oh, nu. Habar n-am despre cine e vorba în general. Despre 
dumneata, de exemplu, daddy mi-a spus că aparţii literaturii 
franceze și că ești unul dintre primii cinci scriitori ai secolului. 

— Care ar fi ceilalţi patru? nu pot să mă abţin să nu mormăi, 
deja în alertă. 


Tu ne cunoști, pe noi ăștia, literatorii: totdeauna geloparzi pe 
laurii altuia, grijulii să nu ne lăsăm închiși în orice tabernacol. 
Gloria, de acord, dar fără a o împărţi. Sau măcar ceri hârțoagele 
ălorlalţi, să știi dacă-s de calitate. 

— Daddy n-a precizat. 

— A vrut să vorbească despre Proust, Celine, Dutourd și 
Cohen, am concluzionat, chiar dacă Proust ăsta, hm? Piața 
Madeleine, știi doar cum începe... Deci, în realitate, tu nu 
cunoşti comportamentul profesional al tatălui tău? 

— Nu-l știu decât la nivelul pregătirilor. 

— Călătoriţi mult? 

— În lumea întreagă. 

— Citești articolele lui din „Corner”? 

— „Corner” e o revistă literară vândută doar prin abonament, 
iar tatăl meu, care e modestia întruchipată, refuză să o 
primească. 

De loc curioasă, fetița. Nimfomană, dar lăsându-i pe ceilalți în 
voia lor. Femeia-jucărie, femeia-iubire. Titirezul sforăitor, OK, D- 
le Amant! Viaţa de hotel, banco! În rest, se bazează pe tăticu. 
Poftim, se va trezi în pom acum când e orfelină. 

Gentil cuplu, Moșu' și tânăra-i fiică. Sic, stil pur britanicos. 
Flanelă de calitate, întreținere, carabină trucată. Ceai la five 
o'clock. D'șoara se lasă umplută din timp în timp, când alei 
father își îndeplinește contractele. Viața e nemaipomenită. 

Și apoi, crac! Grăuntele de nisip! Un mucios de pseudo- 
detectiv privat, care nu știe să-și folosească scuipătoarea, și 
totul se duce dracului! Puștoaica Vera va plonja cu capul înainte 
în nefericire. Va regăsi într-o clipă penibila realitate. 

— Bun, trebuie să cobori în salon, să-i întâlneşti pe polițiștii 
ăia... 

Face ochii mari. 

— Poliţiști? 

— Se pare! 

— Dumnezeule, s-o fi întâmplat ceva tatălui meu! 

Privesc în altă parte. La ce bun s-o reconfortez, din moment 
ce necazul e deja la ușă? La numai câţiva metri de ea? Işi pune 
un pic de ordine în ţinută (și e exact cuvântul pe care l-aș fi 
folosit dacă nu mi s-ar fi impus singur), în timp ce eu mă 
grăbesc să-mi despionez portretul trup și faţă de pe pereţi. Le 
rulez, pentru a le duce fără să atrag atenţia. 


Vera se aruncă afară din baie. Și din cameră. Aștept să ia 
ceva avans și mă cărăbănesc la rându-mi. 

Dar cum mă pregăteam să trec pragul, telefonul ţipă pentru a 
treia oară. Ezitarea e de scurtă durată. Din trei pași, sunt călare 
pe aparat și ridic receptorul. 

— Ascult. 

— Flavius? întreabă o voce joasă și engleză. 

— Yes, mint scurt. 

— Unde am ajuns? 

Nu-mi pierd timpul să compun un text drăguţ claudelian. 

— It's alright! suspin. 

— No problem? 

— Never (pentru francezi, Nievre). 

Și risc, coborând tonul: 

— Ar fi necesar să ne vedem. 

— Mai bine nu. 

— E capital, nu pot vorbi la telefon. 

— Bun, în cazul ăsta știi unde mă găsești. 

Și tipul închide. 

In the babe, cum zic patiseriile londoneze. 

Dezgrop pălăvrăgitorul și formez numărul centralei. O voce 
drăguță foc, tânără, brună și cu o aluniţă pe obrazul stâng și o 
alta pe coapsa dreaptă mă întreabă ce doresc. 

— Aici apartamentul 41, tocmai am primit un telefon și aș 
vrea să-i aflu proveniența. 

Tânăra centralistă cu rochie verde piuie: 

— Camerele sunt echipate cu linii directe, domnule. Nu e 
posibil să determinăm originea apelurilor. 

— Mulţumesc, frumoasa mea. 

Toate astea fiind zise, mă apuc de explorat șifonierul 
bătrânului, și apoi valizoiul. În buzunarul suflangiului descopăr o 
mașinărie de ras electrică, ce se poate transforma în pistolet, 
dacă ai chef. În rest, nimic special de semnalat. 

Îmi masez ceafa, perplex. 

Telefonul ăsta? Probabil un complice al bătrânului? Sau chiar 
comendatarul? Crede că contractul a fost îndeplinit. Crede că 
sunt terminat, iar moșulică proiectează încă să devină centenar. 
La dracu'! Dacă aș putea să aflu cel puţin unde se află 
nenorocitul. Închid felinarele și rebobinez banda, pentru a 
reasculta vocea, din memorie. 


Să facem autopsia ei, ești de acord? Dacă nu ești de acord, 
du-te și cumpără-ţi căpşuni, poate c-a mai rămas ceva zahăr 
pudră în dulap. 

Primo: voce britanică, indiscutabil. 

Deuxio: voce placidă, a cuiva care nu se emoţionează în nicio 
situaţie. 

Tertio: voce un pic graseiată. Proprietarul ei este ori un bărbat 
răcit, ori un bărbat puternic. 

Bun, și asta unde ne duce? Ai vreo idee? Cu dibla ta, și totuși 
ai fost bun la școală, nu? 

Ei bine, îngerașul meu, ei da: nu pot să mă împiedic să mă 
gândesc la Adam Delameer, acest fals mort gras, aproape 
văduv, devenit om zero sub identitatea provizorie a doctorului 
Myes Homn. 

Atunci, natural, și perfect, în loc să mă car (sau să plec, în caz 
că nu-mi înţelegi bilubistrucizările), mă instalez în fotoliu, cu 
țărâitorul pe genunchi, cu anuarul Marrakesh-ului deschis pe 
masa joasă din sticlă afumată. 

Rubrica Hoteluri. Peste tot, atac în aceeași manieră incisivă, 
canină și aproape morală: 

— Doctorul Myes Homn, vă rog! 

Cu un ton atât de abrupt, încât chiar dacă nu-i acolo, bietul 
doc, trebuie să-l am la capătul firului, altfel sparg totul. 

Și totuși, peste tot e la feliuţă: 

— Cum spuneaţi? Myes Homn. Așteptaţi, să verific... 

Un meschin moment, pentru mine plin de suspense, apoi 
vocea corespondentului: 

— Nu avem niciun client cu acest nume, regret. 

Și eu! Unde dracu’ l-au vârât tipii din Marrakesh pe falsul 
doctor Myes Homn, poţi să-mi spui? 

lau la rând hotelurile, în ordine alfabetică, și apoi 
stabilimentele) înscrise la „Rezidenţă”, și celelalte, marcate 
„Club-House”. Și încă o groază de alte drăcovenii, ce lasă loc 
confuziilor: O LAE! Nu-mi merge deloc în seara asta, curajoșii 
mei. Să știi că grăsanul Lope de Adam își așteaptă defunctul 
unchiaș pușcangiu la câţiva pași, și tu să turbezi, ghicind unde 
ar putea fi! Rahat! 

După ce am trecut totul în vedere, mă las să cad cu brațele în 
cruce, cu gâtul uscat ca tălpile unui tip ce tocmai a traversat 
Sahara în gheare. Sunt buimac. O strângere de inimă. Plus una 


morală. Toată astă mișculație, toţi tipii ăștia cramponați de un 
mister, care ucid, trișează, se ceartă, se împacă, pentru a se 
certa imediat mai bine. Ucigași, vicebătrânituri, o lume neagră și 
umflată ca un enorm nor de furtună. Umplut cu rahat și cu 
electricitate, destul de feroce, gata să declanșeze cataclisme, să 
semene fulger și teroare. Totul pe timpul oribil al unei nopți 
profunde... 

Nu cumva îţi bagi și tu deștele în ochi, Tonio, crezând că 
Adam Delameer a tras la un hotel? Și, dacă a făcut-o, îți 
imaginezi că și-a păstrat numele sub care s-a anunţat la spital, 
pentru a-și vizita crâșmărița? Doctorul Myes Homn, supus 
irlandezoi, poate că ţine la beretele verzi, dar calcă în străchini. 
Și after, redevenind simplu cetățean, o să-și tot trambaleze astă 
falsă identitate. S-o spui lu’ mutu’! Amicul, amărâtule, e într-un 
hotelaș foarte particular, cu cine știe ce nume necunoscut. 
Poate că e adăpostit chiar de consulul Marii Britanii? 

Mă gândesc la bătrânul criminal. Poate că moșulică își avea 
cazurile sale. Nu era ucigaș plătit, românașul. Era un specialist, 
un tehnician, ca acordorii de orgi. Trebuie că-și rezerva știința 
doar Casei IS, Londra. Nu făcea decât delicatese. Un maniac al 
detaliului. Faza cu fotografiile întregi demonstrează o natură 
meticuloasă, un maestru al trăgaciului. 

Gândul meu fluturează, întorcându-se spre Aicha și a ei 
mother. Erau gata să dea colțul, și într-un mod mai puțin 
obișnuit, pe degeaba, pentru că d'șoara Aicha e o fiinţă 
îndrăgită. Ai vrea să știi, dar o să-ți povestesc mai încolo, dacă 
Dumnezeu mă mai ţine în viață până atunci. 

Fiecare trandafir în câmpul său, fiecare lucru la vremea lui, 
zicea bunul francez Mitterand pe timpul când era președinte al 
Republicii?. 

Ușa, brutal izbită, pleacă să întâlnească peretele cu clanţa de 
alamă. 

Vera stă în cadrul ușii, tragică. Ai crede-o o mică lupoaică 
turbata. Nu mai are buze, doar colţi ascuţiţi, carnivoră și nimic 
mai mult. Pomeţii îi sunt exact ca și cei de lup. Și privirea ar 
face-o să tremure pe Scufita Roșie, cât și pe bătrâna ei focă, 
fără a-l uita pe paznicul forestier. Foc! Două dâre de foc! Așa, 


8 | se întâmplă lui San Antonio să opereze proiecţii în viitor și, conștient cum este de 

singur, nu-i decât un gag trecător. (nota ed. fr.). 


mă aștept chiar la un urlet. Și apoi să se precipite spre mine, ca 
să mă devoreze, începând cu bucățile mai joase, cum o fac cea 
mai mare parte dintre fiare. 

— Știaţi! murmură într-un suflu. 

Există situaţii în care cel mai bun, cel mai deștept, nu e în 
stare să-și pună lacăt gurii. 

— Da, spun, știam. 

— Ticălos, ticălos murdar, și mi-ai pus-o în loc să-mi spui! 

— Tu ai sărit pe mine, amintește-ţi! 

— Era acolo? 

In această clipă, citesc pe mutriţa ei că la naiba cu faimosul 
reporter și articolele lui literare. Interviuri luate celor două surori 
din Slipul meu? Jurnalistica și curul meu! E perfect pusă la punct 
cu ce manevra al ei moș. Poate că el îi spunea povești, iar ea se 
făcea că-l crede, dar știa. 

— Încercând să mă lichideze, a fost doborât. Mi-ar plăcea să-ţi 
spun că regret, dar dacă s-ar fi întâmplat altfel, n-aș mai fi aici 
ca să-ți pot povesti. In ciuda durerii tale, te asigur că, spre 
deosebire de mine, el avea și vârsta unui mort obișnuit. Astea 
sunt riscurile meseriei sale dure. 

Cinismul meu nu-i crește recea turbare. Un paroxism, deja 
atins. Numai poate fi înfuriată, pentru că e prin definiţie „la 
limită”. 

— Cine l-a ucis? 

— Un alt ucigaș. 

— Altceva? 

— Ai auzit de Machiavelli (1469-1527)? Pentru ăla, țelul prima 
în fața moralei. 

Gândul ei întortocheat îmi suflă un răspuns bizar. 

— Un tip gras, cu păr grizonat, cu ochelari circulari, ramă de 
baga, și o mustață mare. La volanul unei mașini, și-a tras spre 
dragul tău tătic. Eu mă aruncasem deja la pământ. 

Și poftim salata, amice. Mi-am semanat seminţele, recolta 
trebuie lăsată să germineze. Mai puţin în cazul în care n-a folosit 
seminţe bune, și nu mai răsare nimic. 

Ce-am declarat lupoaicei, cu cel mai spontan ton al meu, cu 
cel mai convingător glas, pare să intre în căpșorul ei, făcând un 
mare ocol. Marchează un break, clatină din cap, și murmură: 

— Ba nu, nu, e imposibil. 

— Ce e imposibil, micuţo? Tu chiar mai crezi în imposibil? 


— Dar ar fi... ilogic. 

— Și chiar mai crezi în logică? Găsești că oamenii și ale lor 
acte concordă, că-și aliniază viața după propriile cuvinte? Pe 
scurt, că sunt ce pretind a fi? 

— Dar... dar de ce l-au făcut să vină aici? De ce? 

Plasez, inocent, cizmulița mea secretă (și, ca și pisica, mă 
descurc în cizme!). 

— Planurile IS au ceva comun cu Providența, faptul că sunt 
impenetrabile, Vera. Într-un oarecare mediu, limitele nu mai 
există, și noi devenim cu toții daltoniști orbi, cum a scris marele 
nostru Shakespeare. 

— Cum se face că l-ai văzut pe acel bărbat? chestionează 
Miss Elice ca obiecţie supremă. 

— Când un tip iese pe jumătate pe o portieră de mașină, cu 
un tun stil pistol pe brațul îndoit, și-l îndreaptă spre o ţintă, ai 
tendinţa să-l privești, nu? 

— Ai vorbit de IS. Îl cunoști deci pe acel bărbat? 

Moralmente, îmi mușc buzele, și chiar dinţii, ceea ce este de 
altfel mai delicat. Vorbești, vorbești, Antoine. Prea mult! Vorbele 
devin scumpe. 

Prompto, mă întorc la joc. 

— Zi, micuţo, de la crimă, n-am rămas cu ambele picioare în 
același sabot. Dacă serviciile britanice nu sunt ciunge, serviciile 
franceze nu-s nici ele funduri de străchini. Am aruncat câteva 
telefoane care valorează cât preţul comunicării. 

Mica lupoaică scoate un fel de geamăt ciudat. Trece în a ei 
cameră, ia un sac de brâu și-l pune. 

— Vino! 

— Unde, inima mea? 

Își desface sacul și-mi arată o flintă total bizară, plată și gri, 
cu un fel de celulă erotico-senzuală încastrată. 

— Privește, canalie, îmi spune. 

îndreaptă chestia aia spre un abajur. Un miros neplăcut se 
răspândește, și abajurul devine gras ca două feliuțe de cartofi 
pai calcinați. 

— Ai înţeles, dacă nu m-asculţi, canalie? 

— Draga mea micuță, bâlbâi, puţin palid pe laterale, admir 
tehnica de vârf, dar îmi dai voie să-ţi amintesc că-n toată astă 
poveste eu nu sunt decât o victimă uluită? Imi face rău felul în 
care mă tratezi drept canalie. 


Privirea de jar pe care mi-o plasează în plin cadru e aproape 
la fel de fumegătoare ca și pușcociul ei cu unde puturoase. 

— Înainte, canalie! Vei rămâne tot timpul cu doi pași înaintea 
mea. E inutil să încerci o fentă ca la cinema, ca de exemplu să- 
mi arunci un scaun sau altceva în faţă. Cred că știi cât de suplă 
sunt! 

— Erai chiar feeric de suplă, îi spun. 


e INTRARE ÎN DEMISOL 
INTRE RE, MI ȘI SOL 


Contra oricărei previziuni din viziunea vulpii (nu aia cu găinile, 
cealaltă, cu strugurii acri), nu mergem prea departe. 

Vezi grădina hotelului, cu palmierii ei și cu tufele acrișoare cu 
mustăţi? Pe stânga există un drum delicat, înconjurat de 
infarctus roșii cu flori persistente. O luăm pe aici. Romantică 
cărăruie. Duce la o serie scurtă de bungalouri, în stil maur. Cam 
o jumătate de duzină, în roi în jurul unei camere de apă 
gâlgâitoare. Mici spoturi judicios repartizate adaugă calitate 
decorului. Te-ai crede într-o super-producție de-a vechiului 
Hollywood. 

— Patrul, mă anunţă urmăritoarea. 

Fiecare construcție prezintă un număr, pe o placă emailată, 
scrisă cu flori îmbrățișate. 

— Sună! 

Ascultăresc. 

— Ei bine, s-ar zice că mult ţi-a mai trebuit, mârâie o voce în 
timp ce una din mâinile aparținând deţinătorului mai sus numit, 
cum ar scrie niște ridicoli ai penei pe care-i știu eu bine, se 
ocupă cu desfăcutul porții. 

Falsul doctor Homn e aici, masiv în penumbră. Cu toate că e 
englez, agent secret și tot tam-taramul, imperturbabilitatea sa 
are relaș când mă vede pe pragul lui. 

— Să intrăm! ordonă șmecherița. 

Și-și punctează ordinul, împingându-mă în rinichi cu jucăria ei. 

Dominat de situaţie, grasul se dă într-o parte pentru a ne lăsa 
să-l invadăm. Nu prinde deloc scena, îngerașul. 

Vera închide ușa și se sprijină de ea. 

— Așezaţi-vă pe fotoliile alea două. Ne ordonă (ordonat). 

Căsuţa se compune dintr-un mini-salon și o cameră cu grup 
sanitar. Două fotolii de piele încadrează o masă joasă, pe care 
un flacon de „Chivas Regal” și un pahar primul pe jumătate gol, 
(al doilea pe jumătate plin), povestesc dezamăgirile morală a 
aproape-văduvului. 

Ce e bine cu Rosbifii, în orice caz cu englezii profesioniști ca 
Adam, e auto-turnul lor de control. El, îţi închipui tu, va exclama 
despre asta, aia, să reclame explicaţii, să zică tralalalala și 
restul? Canci! Ascultă calm și demn, așteptând urmarea of the 
evenimente, fără a părea îngrijorat de ce mocnește. 


Vera ne privește cu ochii ei nebuni de furioasă. Mai lupoaică 
decât oricând altcândva, puștoaica. Tăierea de la porţie a 
tăticului a transformat-o într-o fiară rănită. Și, ca orice fiară 
suferindă, devine feroce. 

Murmură spre Myes Homn, alias Adam Delameer: 

— Pretinde că l-ai omorât pe tata. 

Grasul e perfect de calm. 

— Pot să vă întreb dacă-l credeți, Miss Tedetechitu? 

În ce termeni eleganţi a fost zisă chestia asta! Al naibii de 
iscusit, dolofanul! 

Îl revăd, cavalcând în treningul ăla roșu, în landul lui, ca și 
când ar fi avut întâlnire cu lupul cel rău. Ai fi zis că e unul dintre 
caii ăia grași de odinioară, trăgând căruțele comisionarilor. Cai 
ce păreau mai degrabă că aleargă pentru a scăpa de muștele de 
la curul lor mare, decât pentru a forța alura. El, în trening roșu, 
ca o vacă. În timp ce cântăreaţa Sirella îmi tutuia ștanga. 

Vera-helicoitala (și nu helicoidală, aveți grijă la imprimerie, nu 
uitaţi niciodată în ce hal e de stârnit Tonio al vostru!) răspunde, 
dur: 

— Tatăl meu e mort, n-am ce altceva să cred. 

— Ridicol, face nea Adam. L-am angajat deci să vină ca să-l 
doboare tocmai aici? 

Înaltă din umeri. 

Bun, eu unul găsesc că începe să se facă târziu. Detest 
momentele în care o tipesă supra-voltată de ură conduce 
acţiunile, înarmată cu un neutralizator de soiul ăsta. 

— L-ai ucis, pur și simplu, Mister Delameer, declar dur. Și pot 
s-o dovedesc. 

— Mi-ar plăcea! spune el. 

— Ușor. Renunţi, Vera? 

Aici își joacă marele atu dragul Antoine. Riscă marele șmen. 
Își plasează toţi piaștrii pe zero: La ce bun să joci, dacă nu-i un 
număr plin? Restul... nu-s decât combinaţii scârboase, riscuri pe 
sub mână, fente de crai de mahala. Asta e, franc și masiv. 

— Ridică-te, Adam! 

— Regret, nu se poate pune problema să-ți ascult capriciile 
ridicole, ripostează omul-zero. 

Mă întorc spre fată. 

— lei notă de refuzul lui, Vera? 

Își crispează și mai tare maxilarul. 


— Fă ce-ţi cere! spune falsului doctor Homn. 

— Ridică mâinile! îi zic. 

O privește, vrea să obiecteze, dar în faţa privirii demenţiale cu 
care Miss s-a dotat, s-a prins că riscă să cheme finala fiesta. 
Moș-grasul se smulge din fotoliu bombănind. 

Mă ridic la rândul meu, cel mai natural din world. 

O nouă ezitare. Termină prin a consimţi să-și salte labele de 
arhiepiscop. 

Rândul tău, Antoine! Fii degajat și precis! Calmos! Calmos! 
Nervișorii îs pericoioși. Presupune că ai fi în maieu de baie peo 
plajă de aur, încredințându-ţi pielea soarelui blond, pentru o 
repriză de  giugiuleală. Total relaxat, nu? Imagineazăcţi 
rumoarea liniștitoare a apei, mirosurile, strigătele de bucurie. 
Nimic nu te presează, ceea ce trebuie este deconcentrarea, 
istețule! 

Scena se prezintă în maniera urmăritoare: Vera stă la doi 
metri, cu ștergătorul ei de creștini, Adam e în faţa fotoliului său. 
Merg spre el. În acest moment mă interpun între puștoaică și 
grăsun. Îmi ofer deliberat spinarea razei fatale. Îndepărtez 
piepţii sacoului misterului Delameer. Dacă am ghicit prost, am 
luat-o pe coajă. Dacă nu, n-am câștigat încă. Cea ce vrea să 
spună că sunt cu un picior în rahat și cu celălalt într-un 
excrement, nu risc să-mi pierd contactul cu fecala?. Dreapta 
mea se îndreaptă spre locul ales de creier. 

Primul punct pozitiv: am văzut corect. Adam Delameer nu e 
un agent secret care să se plimbe fără mica lui suzetă. Lângă 
coastele din stânga se află o tolbiţă de piele, în care e vârât un 
extra-plat, un pic mai gros decât o pudrieră, și care trebuie să 
scuipă boabe tușind împrăștiat. Mă agăţ imediat de obiect. 

— Uite proba pe care o avansez, Vera! 

Și mă întorc spre ea, ţinând pistolul orizontal în mână, dar 
totuși, cu degetul pe trăgaci. 

Neîncrezătoare, se dă înapoi cu un pas. Arma îi freamătă în 
pumnul micuţ. E gata să tragă. 

— Nu te mișca! urlă. 

Dar e prea târziu pentru a mă amuţi, căci, om al deciziilor 
prompte (instinctul mă înlocuiește în cazuri de urgenţă), deja 
am acţionat taxatorul amicului Adam. Fără a viza propriu-zis, 


9 „Fecală” se scrie de obicei la plural, dar eu sunt un bărbat atât de singular, că-mi 
permit să regulez un „e” când mi se scoală. (nota autorului). 


deci la noroc. Totuși, o norocesc bine, pentru că puștoaica 
oprește boaba cu antebraţul. Eu sunt deja pe jos, într-o serie de 
răsuciri care i-ar impresiona pe luptătorii consumaţi cu lingurița 
la Mondiale. Ceea ce urmează e mai puţin bine decât în Mozart, 
dar rămâne la fel de bine în sine (chiar în vopsea de sineală). Se 
percepe lesne o hăpăială, dar una sănătoasă, monstru, amice! 
Cât să răzui geamurile, pătrățelele emailate de la pișătoare, și 
să faci să se spargă de râs bătrânei rulaţi în miere și plonjaţi în 
furnicar. Delameer a scos sunetul, și scoate și un bis, ca un 
mare tenor de operă. Are în comun cu unul veritabil dacă nu 
organul, măcar conformaţia șuncilor. 

Ce-ti povesteam: Miss Vera, rănită deci în braţ din grija mea, 
dacă pot îndrăzni să mă exprim astfel, a acţionat seringa perfidă 
pentru a mă tăia în două, urmând linia punctată. Dar cum, în 
același timp cu trasul spre ea, eu m-am aruncat la pământ, 
amărâtul, de Delameer a înhăţat raza fatală. Și știi unde? Ce dai 
să afli, Madam? Limba? Hmmm, e bună! Da, dragostea mea: 
exact pe coasta din faţă, cea nepereche. Tot sub-stoma-cul i-a 
dispărut instantaneu. Adio, fericiri! Plecate în fum și fără a lăsa 
adresa. Pixul? La pixărie! E un adevărat Berezina pentru 
amărâtul ăsta. Omul zero a devenit „dublu zero”. Ce zic eu, 
triplu-zero, stil Eunuc format mare! O gaură în locul problemei. 
Și știi, o gaură nu ţine mult loc. El, care tocmai voia să 
slăbească, îngeraș roz, uite-l scăpat de o livră bună de 
măruntaie. Incetează cu clănţănitul suferinţei și leșină. 

Puștoaica, copleșită de opera ei nefastă, rămâne uimită. 
Sângele îi curge gârlă din braţ. 

Subsemnatul știi ce face? Da, băiete, ai câștigat! O șterg bine- 
mersi, cu picioarele legate de gât (cât mă ţin), sărind în 
prealabil prin fereastra deschisă. Tăierea în stil mare. Poţi să-ţi 
zgârii coccisul cu răzătoare de brânză, ca să găsești acţiune ca 
asta în Jamesbondul ăla! Deliciosul Antonio se topește în ploi 
proaspete. 

Se aud ciripind liliecii și brizele nocturne duc miresme de crini 
de pădure. Of! Ce bine e să trăiești! 

Bietul Adam Delameer! Decoit pe totdeauna! O să i se grefeze 
o ţeavă în loc de ștoi, punem pariu? Au probabil dreptul la o 
pensiune de mare-invalid de war. În așa cazuri, ar cam trebui și 
la ei, în Rosbiferia, nu? Să-ţi pierzi panoplia cu trei piese cu tot 
în serviciu comandat, asta aduce o sumedenie de puncte bonus 


în calcularea pensiei, sper. Tot ce știu clar e că, de acum 
înainte, va purta slipi feminini Marele Blond. Mă arcuiesc lent pe 
străzile suprapopulate. Copiii mă asaltează pentru a căpăta un 
bănuţ. Le surâd, fără să mă scutur de nimic, căci dacă începi să 
le scuipi carburant, tot orașul plus mahalalele vin să-ţi cerșească 
după aia. 

— Hei! Tonio! 

Mă întortochez. 

Puși pe trotuar, iată-i pe inevitabilul Eloi Dutalion și 
zgârcioaba lui uscată. Nu mai e înţolit în drapel spaniol, ci a 
îmbrăcat pentru seară o cămașă ecosez și o vestă de lână 
albastră, căci s-a săturat de roșu. Cotoroanţa de lângă el e în 
rochie gri și o jachetă neagră, cu o camee de la Leon pe post de 
închizător la guler. Vasta geantă din crocozaur sintetic o poartă 
agăţată de-o aripă. 

— Domnul comisar a ieșit la agăţat? ricanează Dutalion. 

— Ce zici tu, am școală! 

— Lumea e mică, se crede dator să remarce fostul meu 
monitor. 

— Mai repede centrul Marrakesh-ului e mai mic decât cel al 
New Yorkului, rectific. 

Eloi încearcă să scoată o ţigară dintr-un etui, dar cu 
Parkinsonul său, nu reușește nici măcar să-l deschidă. 

— Nu, ai fumat suficient! gâlgâie bătrâna, ca un scrâșnet de 
patimă pe gheață. 

— Ultima, ca să sărbătorim întâlnirea noastră! pledează 
Dutalion. 

— Ne tot întâlnim la fiecare kilometru, ripostează vrăjitoarea, 
ascunzând cuiele într-un străfund de gentoi. 

Eloi surâde jenat. 

— Ai văzut cum păpușica mea veghează la sănătatea 
bărbăţelului ei? jubilează. 

— O zână! îi spun, convins, gândindu-mă foarte sigur la 
numita Carabosse. 

— Apropo de întâlniri, continuă vechiul meu prof, știi pe cine 
am întrezărit la tejgheaua unui bar, chiar pe strada asta, acolo 
pe stânga? 

— Spune-mi. 

— L-ai cunoscut pe Cotoi Mișto? Baștanul din Pigalle, căruia i 
se mai zicea și Mondenul. Și-a părăsit stabilimentul ca urmare a 


unei povești supărătoare cu una dintre lucrătoarele lui, pe care 
o pedepsise un pic prea tare. Adică tipa a mierlit-o. Lipsă de 
baftă, un șofer de taxi asistase la scenă și Cotoi Mișto a trebuit 
s-o întindă, lăsând baltă afacerile. Nimeni nu mai știe ce-a ajuns. 

Gândesc. 

— Da, trebuie c-am înțeles povestea, încuviințez, dar asta e 
deja o istorie veche, nu? 

— Vreo cinșpe borne. Eu unul l-am cunoscut înainte de a 
deveni monitor de tir, în epoca în care lucram la Comisariatul 
din strada Entremaque. Șmecherul e aici, patron, e ceva, nu? 

— Are prescripţie pentru chestia aia, suspin. Fiecare cu bafta 
sa, Eloi. Fiecare își aranjează bătrâneţea, care tot apare cu pași 
de calic. 

— Vii, sau îţi povestești viața? melodiază dama Dutalion. 

Îi strâng lăboiul. 

— Pe foarte curând, glumesc, suntem făcuţi să ne tot 
întâlnim. 

Cuplul își reia plimbarea dezarticulată prin populaţia indigenă. 
Eloi își suge până la os cele zece degete, cu noduri cu tot. 
Bubulina își strânge puternic valizoiul, lipindu-l de coastele ei 
costelive. Atelajul își reia marșul bleg în direcţia gropii. Trebuie 
să lași timpul, el e singurul care se ocupă de noi. N-ai decât să-l 
urmărești cum curge, privind vitrinele. În fond, e practic, găsesc 
eu. 

e 

Ambianţa e groasă ca mânușile cu un deget ale unui epilator 
de peri curoși groenlandez, lucrând în aer liber. Nu prea multă 
populaţie, dar toţi clienţii sunt triaţi la mare artă. Niciunul care 
să n-aibă un cazier judiciar mai scurt decât un rulou de hârtie 
igienică, ca micul cretin de la teve care-și caută femela la 
celălalt capăt al apartamentului pentru a-și șterge popoul. Nu-s 
toți franciizotopi, desigur, există Nordanezi, Ritali, Espanguini, 
Grecotei și alte sărături venite și mai de departe. Dar toți fac 
parte din Marea $mechereală Mediteraneeană. 

Ce fantezie m-a făcut să vin aici, să trag o dușcă în acest local 
semnalat de Sfântul Eloi Tremurătorul? De ce această nevoie 
bruscă, de a căuta un sfert de ceas de liniște în raza unui pește 
pigalez expatriat? Mi-a aruncat în braţe pisica, Dutalion, cu 
povestea lui cu Cotoi Mișto. Sunt fizice, astfel de chestii. Ajunge 
un pic de muzică, să ai chef de revedere a locului unde te-ai 


născut unui astfel de tip ca Mondenul. Vânătoarea de senzaţii, 
ce aventură! Mirosul unei clipe! Calitatea unui zgomot! O 
oarecare lumină tremurată, de-abia întrezărită. Contactul 
neașteptat cu un obiect! Și iată-ne, cu spiritul în escaladă, cu 
sufletul emoţionat! Poezia curge pe toate găurile aducerii 
aminte, și nostalgia își pune jos gâtul odată pentru totdeauna. 

Mă simt deodată bine, în acest bar interlop, în largul meu 
printre șmecherii ce frecventează locul. Regăsesc ambianța 
secretă, puţin forţată, a unor filme din anii treizeci în care actorii 
încercau să reconstituie, forțând, viaţa gangsterilor. Dar o 
făceau prost, jucând fals, forțând nota, crezând că sunt naturali. 
Aici însă e adevărată reprezentaţie. Domnii masculi din 
Marrakesh fac mutre fără încetare. Își compun mecle supărate, 
expresii rele, atitudini hiperdegajate, ale naibii de greu de ţinut. 
Și toate astea plac. Pute a decor de studio din epoca regizorului 
Berthomieu. Parcă nici aerul nu e real. Aștepţi să ţipe careva 
„Tăiaţi” și apoi să urmeze Marea Destindere, descrâncenarea 
imediată, iar mașiniștii, electroniștii și ceilalţi tehnicieni să 
invadeze platoul spre a pregăti planul următor. 

Cotoi Mișto e în raza portului. Șaizeci de carate, părul gri- 
albăstrui, frizat. Capul alungit, ochi grei de toate subiînţelesurile. 
Și-a păstrat linia, Mondenul, și continuă să se înţolească precum 
un Mylord. Costum negru antracit, cu dungute argintii, cămașă 
roz pal, cravată bordo. Buzunare ciufulite, de aceeași culoare. 
Aș paria pentru târlici, că sunt de crocozaur pur aligator, și 
șosete de mătase. 

Asistat de un valet marocan, se instalează în spatele 
tejghelei, servindu-și clienţii preferaţi, schimbând glume cu unul 
și cu altul, schimbând palme pe spinări pentru a-și consolida 
suveranitatea. 

Mă lipsesc de colțul tejghelei, acolo unde există un No man’s 
land! cum se zice în Franţa. 

— O cupă de râgâicioasă! lansez barmanului. 

— Alb sau roze? 

— Dacă rozeul e bun, sunt amator. 

Mondenului nu-i trebuie mult să mă găbjească. Privirea lui 
scotocitoare se lovește de mecla mea ca o muscă mare și verde 
de un găinaț proaspăt. Încearcă să mă localizeze. Mutră 
necunoscută, se ferește deci Cotoiul. Oi aparţine ticăloșilor sau 


10 No man’s land (în engl. în original) - ţara nimănui, teritoriu neutru (nota tr.). 


sticleților? Mai puţin cazul în care nu sunt un turist trăsnit, dar e 
clar că nu e de astă părere. 

Gâtuiesc cupa de șampă. Bine frapată, puţintel trezită, dar se 
scurge pe gât fără mari pagube. 

Cum or fi aranjat urmarea poveștii, cei doi englezoi răniți? 
Crezi tu că Adam va scăpa cu viaţă după această pierdere 
ireparabilă? Puțin probabil. Și nu am niciun chef să se apuce de 
făcut scandal prin Marrakesh. Fără îndoială, vor alerta 
consulatul. lar domnii rosbifi vor da avizul pentru încheierea 
glumei. 

— Încă una! cer barmanului. 

Conversaţiile se fac mai puţin călduroase în jurul meu. 
Prezenţa lui Măndelu' rupe șarmul iniţial. Când barmanul umple 
paharul îi murmur: 

— Pot să-i zic două vorbe șefului? 

Nu răspunde, dar îl văd șușotind la urechea Mondenului. Cotoi 
Mișto nu se grăbeşte, ca să-mi ofere o dovadă că e singurul 
stăpân la bord, și că se pișă pe oricine. Își mai permite două-trei 
bancuri cu un traficant ciupit de vărsat, care seamănă cu faţa 
cunoscută a lumii, gen „Marea Fericirii”... În fine, după ce și-a 
turnat un scotch-grenadier cu lămâie, se lasă să eșueze în 
fundul golfului, lângă mine, cu paharul în labă. Pune un cot în 
palma deschisă și întreabă: 

— Ne cunoaștem? 

Arătând prin astă întrebare că e convins de contrariu și că, de 
la început, consideră că ar cam trebui să mă duc pachet la greci. 

— Eu unul îţi cunosc reputaţia, îi spun cu un surâs gentil, atât 
de loial că ar putea fi angajat repede la Barnum pentru a servi 
de partener unui clown alb. 

Adaug: 

— Eram proaspăt comisar, tânăr, când ai dat lovitura cu gala 
de adio la Rita-Frumușica, ceea ce te-a constrâns să-ţi iei zborul. 

Imi trage o ocheadă veninoasă, cu câteva picături de 
angustura. 

— Te-a trimis „Ici-Paris”? 

— Acum un sfert de oră nici nu bănuiam că te-ai stabilit aici. 

Subjonctivul meu stilat cu polizorul nu are asupra lui mai mult 
efect decât mămica primei sale salariate. 

— Și? 


— Lucrez în contul guvernului francez, cu tipi suspuși și aș 
avea nevoie de o mână de ajutor oculată. N-am zis un picior în 
cur. Pentru a-mi face acest serviciu, sunt necesare două condiţii: 
să fii francez și să nu fii prea călare pe... conveniențe. Dacă n-ar 
fi de îndeplinit, decât prima condiţie, m-aș putea adresa 
consulatului nostru. Numai că există și cea de-a doua, asta-i 
problema de o mie de puncte, și nu se înghesuie nimeni să 
răspundă „prezent”. Pe scurt, îmi trebuie bărbaţi adevărați. 
Putem vorbi, sau îmi plătesc consumaţia și plec? 

Luat așa, Mondenul miroase lovitura. 

— Îți pot vedea hârțoagele? întreabă. 

— Desigur, dar nu crezi că dacă aș scoate la iveală portretul 
meu cu cuvântul acela deasupra meclei, clienţii tăi cu ochi 
alunecoși ar putea produce dizenteria secolului? 

Cotoi Mișto admite tacit argumentul. 

— Mergi și așteaptă-mă în faţa budei, eu trec prin imobilul 
vecin și-ţi deschid ușa „privată”. 

e 

Un rău cu cravata galben-pai părăsește pișătoarea, 
repunându-și-o pe Cocuţa în scrinul personal. Civilizat, merge 
să-și spele labele în lavabo, și dă cu un pieptene prin frumoasa-i 
coamă, la care a atentat cu ulei de măsline. Ușa marcată 
„privat” se deschide. Cotoi Mișto mă invită. Penetrez într-un 
vestibul înfășat în bleu regal. Răul cu cravata galbenă intră 
autoritar după mine. După privirea pe care o schimbă cu 
Mondenul înţeleg că totul e prevăzut. Corect. Cotoi Mișto e un 
tip plin de precauţii, ceea ce i-a permis să treacă de 60 de ani 
fără prea multe probleme. Și să spere că va dubla capul a 
optzeci de carate, care sunt în geografia umană ceea ce este 
Capul Bunei Speranţe pentru Magellan. 

Pisicanul ne conduce până într-un salon pretenţțios, realizat de 
un decorator pentru așa zise ansambluri de standing înalt. 
Prostul gust nu atinge calitatea kitchaului din lipsa profunzimii. E 
rahitic de sobru, dar trebuie că-i impresionează pe o grămadă 
de borfași. 

— Actele! cere Cotoi Mișto cu autoritatea seacă a unui vameș. 

Îi întind portofelul meu. Se așază, pentru a-l putea explora 
conştiincios. Carte profesională, permis de conducere, hârțoagă 
de identitate, legitimaţie de Secu, totul e în regulă. 


— Bun, pot să-mi cânt aria, sau mai așteptăm auditoriu? 
întreb. 

— Dă-i drumul, dar începi cu mine. 

— Adică? 

— De ce-ai venit taman la mine? 

— Ocazia, hazardul, o să te prinzi imediat. 

Și le povestesc pe scurt conținutul capitolelor precedente, 
fără a omite intervențiile lui Eloi Dutalion. Ast nume smulge un 
vag surâs lui Cotoi Mișto. 

— L-am cunoscut, se juca de-a Zorro în Pigalle, înainte de a-și 
primi plicul. 

Nu subliniez această gravă atentare la onorabilitatea lui Eloi- 
Palavragiul, știind în ce hal oamenii sunt slabi și distruși în fața 
tentaţiilor. 

O mișcare ușoară se operează în fundul salonului, în sânul 
unui fotoliu adânc, îmbrăcat în mătase de moar, în tonuri bleu- 
pastel veștejite. O clipă cred în prezenţa unui câine, dar, privind 
mai atent, descopăr o bătrânică, cel puţin nonegenară, ascunsă 
între perne ca o curmală uscată, pe fundul unui pachet. Are 
aproape și culoarea mențţionatei, părul rar, alb, alcătuind 
mucegaiul ce nu putea să lipsească. Işi numără mătăniile cu 
boabe mari, lăsându-și privirile spălăcite să rătăcească într-un 
infinit ceţos. 

— Doamna mama dumitale? îl întreb pe Cotoi Mișto. 

— Mama-mare, rectifică. 

Deci, persoana asta se învecinează cu secolul. 

— Complimente, îi spun, sincer emoţionat. 

E frumos, nu, acest bătrân pește fezandat, cu bunică-sa? 
Umanitatea își păstrează întotdeauna drepturile. Cea mai mare 
canalie își păstrează o insulă unde rămâne el însuși. 

Revin la oile mele. 

— Având în vedere circumstanţele, ai accepta să-mi dai o 
mână de ajutor? Franța ţi-o cere! 

— În ce ar consta mâna asta de ajutor? 

— Doi sau trei tipi zdraveni, pentru a lua pe sus pe un individ, 
și un loc liniștit pentru a-l adăposti pe numitul. Cât să putem 
discuta cu el în liniște. 

Mondenul înalţă din umeri. 

— Multe mai vrei! Marocul e o naţiune independentă, și chiar 
o naţiune de vârf în Maghreb, cu un rege modern în frunte. 


— De acord, spun, asta dă bine într-o notiță a pliantului 
turistic, dar pentru șmenurile mele, la ce mă ajută? 

— Nu ne aflăm în Lyâutey, comisare. lar străinii, printre care 
mă număr și eu, au interesul să stea liniștiți. 

— Adică să-i îngrijești ca o mămică pe ticăloșii cei buni în a ta 
crâșmă? mă enervez. Puţină închiriere de femei, ceva jocuri 
clandestine, plus micuțele pacheţele vândute cu discernământ? 
Tată de familie, ce mai! Clar, îţi lipsește măsura, Cotoi Mișto! 
Aici te-a luat valul „Club Mediteraneean”. Chiar dacă nu te-am 
cunoscut pe vremuri, te preferam pe timpul când o corijai pe 
Rita-Frumușica. 

Mă privește, foarte palid, cu felinarele precum ale unui pește 
mort de mult timp. 

— Bun, cre' că s-a spus tot ce era de spus, comisare, 
articulează rece. 

— OK, ne-am spus totul, și eu ţi-am spus chiar prea multe. 

Îi zvârl un surâs melancoist. 

— Vezi, poţi să fii sticlete, și-n același timp să-ţi faci vise 
poetice, amice. Să crezi în duri cu inima mare, gata să alerge în 
ajutorul patriei, toate astea... 

Și mă îndrept spre ușa pe care cravata galbenă mi-o ţine 
deschisă. 

În acel moment, o voce ascuţită iese din fotoliu: 

— Finfin! 

— Da, mamă-mare? 

— Finfin, mi-e rușine de tine! Nu mai ești decât un sac de nuci 
în apă. Dac-ar fi fost aici bunică-tu, ti-ar fi tras una în botul tău 
gras, tâmpit mic! 

— Dar, mamă mare! 

— Gura! stridentează venerabila maică. Ah! cum am ajuns, 
descendenţii lui Ludovic cel Mare! Un bărbat care cade cu arma 
în mână, în faţa unei Agenţii a Creditului Lyonez, și care-și 
aprinde o ţigară pe trotuar în așteptarea ambulanţei! Cretinule, 
dacă te-ar vedea, de acolo de sus, bărbată-miu, trebuie că 
regretă că s-a reprodus, ce rahat! Pentru ca tu să ajungi un 
fătălău! Și totuși, eu nu te-am crescut așa, ia spune, Finfin! Erai 
un puști, încă n-aveai opt ani și eu te învăţam deja să tragi în 
rafale. La cinșpe, știai să speli cecuri, să spargi un seif, să 
ametțești orice târfă, să plasezi trei gloanțe într-un as de treflă la 
cinșpe metri! 


Nu pleca, tinere! Dacă impotentul ăsta nu te ajută, voi apela 
eu la un vechi prieten al familiei, Ambroise Sergentu'. A trecut 
de șaptezeci de ani și-i lipsește o mână, dar o va pune pe 
cealaltă în serviciul tău dacă i-o cer eu. Secolul ăsta se termină 
rău, e clar! E timpul oamenilor de paie, al marionetelor. Pe 
patrie se pun cu curul, și curajul lor înseamnă să riște un miar 
pe o gloabă, duminica, la curse. Noroc c-o să crăp și n-o să mai 
văd mizeria asta! 

Și se smulge dintre perne. Nu măsoară niciun metru jumate, 
regina mamă. Un capăt de femeie, dar plină de energie. Oarbă, 
îmi dau acum seama, când stă în faţa mea. 

Cotoi Mișto e total șifonat. Îmi evită privirea. 

— Trebuie să exagereze ea întotdeauna, mamaie, mormăie. 
Are păsărelele ei. Nu vreau să facă o criză. Bun, luaţi loc. 
Calmează-te mamă-mare, o să-l ajutăm pe sticletele tău. Cine ar 
fi crezut că într-o zi îmi vei cere să sar în ajutorul curcanilor! 
Tocmai tu, care m-ai învățat să dispar de sub nasul lor! Și 
poftim, vrei să mă-nsor c-un sticlete! 

Bătrâna îl punctează sec: 

— Nu un sticlete îţi cer să ajuţi, ci un francez cu nasul în 
rahat, micuţule. Fratele meu s-a lăsat ucis în fața Verdunului, cu 
toate că îl apucau năbădăile doar când întrezărea o uniformă. 
Patriotismul nu se discută, fie că ești gunoier, fie baron. M-ai 
înțeles? 

— Da, mamă-mare. 


e PRIMARUL GALEZILOR 


PRIMUL RUG AL IEZILOR 

Are toate atuurile, Achille. Nădragi de flanelă albă, bleizer 
bleu, cămășoi cu gulerul deschis, fular Hermes, târlici din 
antilopă extra-suplă, ca pielea de boașe. Trebuie să-l vezi ieșit la 
paradă în holul Mă-Kâch-ului, cu dreapta vârâtă în buzunarul 
exterior, cu degetul mare în afară, cum se stătea în filmele 
mondene de dinainte de război. Cântă pe nas, apostolește, o 
foarte frumoasă melodie: Tan tari la la lalala, că-ţi face piele de 
găină în timpane, într-atât e de suav, într-atât te langurează pe 
suflet. 

— Păreţi fericit, domnule ministru, îi zic cu slugărnicia după 
care se înnebunește, stil De Funès, josnic, flatator. 

Prins în flagrant delict de bucurie internă, mă privește 
gânditor și murmură: 

— Glandele, băiatul meu. Doar pacea glandulară aduce 
oamenilor momente de perfectă fericire. Când funcţionează bine 
și se simte pe deplin disponibil, individul se grăbește spre 
fericire. 

Revenind la preocupările profesionale, întreabă neglijent: 

— Munca? 

— Mergem spre deznodământ, patroane. 

Babacul reacționează. 

— Ei, nu se poate! Serios? 

— Cred. 

— Povestește-mi tot. În amănunt. Am timp. Suzette mai 
doarme încă, și îi trebuie două ore pentru a se pregăti. 

— Prefer să vă livrez totul în bloc, ripostez. 

Venerabilul mă agaţă de braţ. 

— Bineînţeles, niciun cuvânt lui Berurier, nu-i așa? Ar fi orz 
stricat pe gâște. Ține minte că trebuie să-l cunoști. Acest om are 
și părţi pozitive. Puţine, dar are: Chiar dacă singurele ar fi sexul 
lui extravagant și maniera hotărâtă în care-l utilizează. Există, 
de asemenea, la acest bărbat, un simţ al vieţii care se exprimă 
cu forţă. Dar aceste calităţi admise nu mă vor împiedica 
niciodată să mă întristeze postul pe care-l ocupă. Are un simţ al 
mercenariatului în el. Subordonat prin vocaţie profundă, nu va 
ști niciodată să se arate șef. Înțelegeţi? Spre deosebire de mine, 
care nu știu decât să comand, și pentru care supunerea e o 
noţiune abstractă. 


Teoreticul își reînnoadă fularul, ceea ce nu era chiar necesar. 

— Deci, îl vei lăsa în afara anchetei, scumpul meu copil, 
promiţi? Juri? O să-i dezvălui doar eu însumi ceea ce va fi 
absolut necesar să știe. 

Achille își îndepărtează mâna dreaptă de la ochi, ca și cum ar 
vrea să-și facă unghiile să strălucească în soare. 

— Sincer, nu vreţi să-mi spuneți încă nimic? 

— Nu, dar vă solicit participarea, domnule director. 

— la te uită! Deci, ai nevoie de fratele mai mare, dragul meu 
obrăznicel? lată un lucru care nu mă surprinde. Și în ce mod ai 
dori să se exercite participarea mea? 

— Mi-ar plăcea să uzaţi de gigantica dumneavoastră influenţă 
pentru ca reprezentanții oficiali ai Franţei să-l invite pe emirul 
Kohnar la dineu, în această seară. Ar putea s-o facă printr-un 
mesager special, pe carton gravat, anunțând prealabil 
chestiunea prin telefon, la secretariatul prinţului. 

Chelu' gândește. 

— Şi-n mintea ta, ce ar trebui să iasă din cina asta? 

— Un răspuns la multe întrebări, domnule... 

Tac. Achille mă sărută: 

— Era s-o zică! ţipă. Era să-mi spună „domnule director” 
băiatul ăsta mare! Poftim, îi mai dau un pupic pentru grija lui! 

Și am dreptul la un secund smack. 

— Ceea ce solicit de la dumneavoastră, acest gest de înaltă și 
inaccesibilă bunăvoință... e posibil? insist. 

— Dar bineînţeles, de înțeles! Fug la Consulat, în timp ce 
Suzette se împopoţonează. 

Apoi, confidenţial: 

— Știţi, surpriza... ai aflat? JARTELE! Adevărate, roz! Poartă 
jartele! Ah! Senzaţie de neînlocuit! Cauciucul să fie binecuvântat 
până la consumarea secolelor și a mileniilor. Bun, am șters-o. 

— Incă un lucru, domnule... 

Achille se întoarce spre mine pentru a-mi flata obrazul 
proaspăt roz: 

— Dar spune-o, spune-mi când suntem singuri, pramatie 
mică! Intre patru ochi e permis! Rămân al tău „domnule 
director”! 

— Ei bine, domnule director, iertaţi-mi îndrăzneala, dar pentru 
reușita proiectului meu, e indispensabil să fiu și eu invitat. 

Țepușul mă ciupește de ureche. 


— Ticălosul! Vrea să frecventeze lumea bună! Ei bine, fie! Veţi 
fi invitat! Fiţi drăguţ și spuneţi-mi „mulţumesc, domnule 
director”! 

e 

Curvo! Dacă m-ai vedea în smokingul meu bleu-noapte - și- 
ceață, eșarfă bleu-pal, nod papionic, bordo (viile Chateau Lafite, 
recolta 1947), degajând o goodă apă de colonie Cedrat de la 
amicii mei Guerlain (pic! pic!), ai cădea pe spate (în patu-mi), 
fetiță scumpă! Ilmediatmente, (pentru ca să nu zic ţac-pac!) ai 
vrea să suprim majoritatea becurilor, pentru a nu păstra decât 
haloul unui abajur oranj, propice șușotelilor, mângăierilor 
măsurate,  uguiturilor adecvate, înaintea  călăririi finale. 
Vagabondez în promiscuitatea apropiatoare a ascensoarelor, cu 
un scop bine stabilit. Și nu scap ocazia. Una dintre cele trei 
cabine conchide prin a-l arunca în hol pe emir, pe secretarul său 
și o gardă de corp, clădită ca un robot. 

Mă precipit în faţa suveranului, dezamăgit și des amăgit, 
chipurile să-mi prezint respectele de seară. 

Observându-mă, faţa i se luminează cu un surâs palid de 
mumie scoasă la soare. 

— Complimente pentru eleganța dumneavoastră, prieten 
comisar, îmi spune, presându-mi pe furiș, livra și jumătate de 
carne pe care unii o numesc mână. leșiţi în oraș? 

— Sunt invitat la Consulatul Franței, Majestatea Voastră prea 
Salubră. 

— Și eu, mă anunţă emiraculosul, voi avea deci o dublă 
petrecere. 

Mă înclin atât de profund, că tu, în locul meu, ţi-ai rupe 
dracului a cincea vertebră lombară (de Beethoven). 

— lar pentru mine va fi atunci o dublă onoare, adaug repede- 
repejor, cu un pic de frișcă pe deasupra, cu garnitură. 

— Aşteptaţi pe cineva? se informeaza Majestatea Sa 
Cotermală. : 

— Un taxi, Eterna Voastră Majestate. In seara asta e o serie 
neagră, și aceşti bravi conducători sunt într-o proastă 
coordonare. Portarul, căruia i-am promis credite speciale, se 
ocupă de afacere. 

— Trimite-| dracului și vino cu mine, prieten comisar. 

— Adevărat, Simulanta Voastră Majestate? 


— Rolls-ul meu e destul de vast pentru a ne duce pe amândoi 
la consulat, replică Mada”. 

Îi urmez deci papucii, primind în trecere partea mea de spinări 
arcuite. 

Emiradorul se cațără în Camargue-ul său negru, cu mânere și 
bară de protecţie din aur, al cărui ilustru bușon de radiator a 
fost tăiat dintr-un smarald. Un geam separă, desigur, partea din 
faţă de habitaclul pasagerilor. 

Nu-ţi mai descriu acaju-ul, pernele de mătase, covoarele 
persane și tot bordelul interior. 

Instalat în coasta Contagioasei Sale Majestăţi, mă dau drept 
Marele Vizir. Aștept, sperând că și cel mai mic gest pe care l-am 
făcut înainte de a urca își va arăta roadele. Indoiala-mi vine de 
la faptul că geamul de lângă șofer este coborât, în ciuda aerului 
condiționat din târlie. 

— lertat să fiu, Majestatea Voastră Intuitivă, spun, geamurile 
minunatului Rolls sunt garantate antiglont, din câte înţeleg? 

— Bineînţeles, la fel cum caroseria este blindată, pneurile de 
nespart, și o mitralieră automată a fost montată pe ţevile de 
eșapament... 

— Foarte bine. Pârâitoarea Voastră Majestate. Cum se face 
atunci că șoferul merge cu geamul coborât, expunându-se astfel 
oricărui agresor care ar vrea să profite de o scădere a vitezei? 
Amintiţi-vă Linia Maginot, franceză, în '39! Era inexpugnabilă, 
dar incompletă! Era un zid de incintă căruia îi lipseau câţiva 
kilometri... 

— Pe Allah! Ai dreptate! tună monarhul demonarhat. 

la aparatul acustic și începe a vocifera. Tot în arabă, ţin să-ţi 
precizez. 

Driverul se grăbește să-și ridice geamul. Dar prinţul continuă 
să vocifereze împotriva nefericitului. 

— Poftim, face, întrerupând contactul. Știe ce-l așteaptă acum 
pentru că a comis această imprudenţă. 

— Nu doream moartea păcătosului, spun, era o simplă 
observație, Generoasa Voastră Majestate. Deci m-ar întrista să 
fiu la baza unor consecinţe supărătoare pentru acest flăcău. 

— Liniștiţi-vă, mă domolește Emirul, nu degeaba, printre alte 
porecle care mi-au fost atribuite de poporul meu, figura și 
Mărinimosul: Abdouli Abdouliu, șoferul meu, nu va fi pedepsit 


11 Singura parte tristă a lui Sana, sunt anagramele. Fabiolla, Coine (nota aut.). 


decât de treizeci de lovituri de bici, de oprirea pe un ana 
câștigurilor și de introducerea unui vătrai înroșit în fundament. 
Dacă ar fi avut de-a face cu tatăl meu, ar fi dat colţul cum se 
spune pe la voi! 

Camargue-ul se deplasează silențios prin aglomeraţie. O ia pe 
Bulevardul M'Homeala Lătrăthorului, și accelerează un pic alura. 
Rezidenţa consulului se găsește în inima părţii elective a 
minunatului oraș. 

Și iată că, dintr-o dată (neoficială), Rolls-ul începe să 
zigzagheze pe șosea. Percutează o mașină ce staţiona, saltă, 
traversează drumul și fuge să se lipească în forţă de un zid de 
cărămidă. Primăvăratica zidărie, căci se dărâmă. Prin breșa 
făcută se distinge o peluză bine întreţinută, cu fântâni arteziene. 
În fund, o locuinţă europeană, pe jumătate maurească, strălucit 
iluminată. 

Şoferul şi secretarul sunt imobili, ca niște obiecte 
neînsufleţite. 

Emirul, neatins, dar furios, turuie în rafale în jargonul lui, 
promițând o mie de cazne tâmpitului de șofer. Care nu-l mai 
poate auzi, pe motiv că pastila de gaz pe care i-am aruncat-o în 
habitaclu, înainte de a mă urca în spate, l-a scos din circulaţie 
pentru o vreme destul de mare. 

— Nu sunteţi rănit, Miraculoasa Voastră Majestate? 

— Nu, dar dumneavoastră? 

— Nici eu, robusteţea mașinii este miracul prodigioasă. Nu vă 
mișcaţi, merg să caut ajutoare. 

O tulesc din târlie. Emirul, în ciuda sfatului meu, face la fel. O 
mașină tocmai a sosit lângă noi, gen Land Rover sau mai știu eu 
ce. Trei tipi mascaţi, cu cagule pe mecle, răsar. Unul dintre ei se 
precipită spre prinţ și-i plasează un tampon de cloroform pe 
bârnă. Bătrânelul mai gesticulează un pic, apoi voinţa lui e luată 
de val. Agresorul îl leagă din două mișcări de labă cu o eșarfă de 
mătase (Domnul fie lăudat, iar onoarea-i de spălat!), și-l cară în 
vehiculul lor. 

— Hei, amigos, le șoptesc, vă semnalez că bușonul 
radiatorului e un smarald sculptat, iar barele de protecţie din 
aur masiv. 

Inutil să le mai fac și-o schemă. Dacă i-ai vedea, ca niște 
drăguți mecanici, zorind în penumbră. Pentru partea mea, nu-mi 
fac griji. Mie-mi ajunge să mă alătur Majestății sale Impăpucite, 


deja aflat în căruţa de plecare. Nu de alta, dar sunt prea puţin 
interesat de-a mă asocia unui furt ordinar. 
e 

Sforăi prelung, cu o grămadă de încurcături respiratorii, 
because tamponul de leucoplast de pe nasul meu. 

— Mă auzi, prietene comisar? spune Emir Pleoștitul, cu vocea 
lui căruntă și placidă. 

Nu răspund. Mai trece ceva timp. În unele momente. 
Majestatea sa încearcă să intre în vorbă cu mine. În cele din 
urmă, mă joc de-a tipul adormizat, care se forţează să iasă din 
aburii drogului. Îi trag un teatru artistic. Trebuie făcut tot circul, 
ca să nu-i trezesc neîncrederea bătrânului vulpoi. 

— Sunteţi mai bolnav ca mine, remarcă, fără îndoială că au 
forțat doza de somnifer, pentru că sunteți tânăr și mai viguros. 

— Durere de cap... bâlbâi. 

— Și eu, suspină. Nu credeam că pot fi răpit tocmai în 
Marrakesh. Cele două gărzi de corp au fost total depășite. Dacă 
Allah ne va permite să ieșim din această situaţie stânjenitoare, o 
să-i trag în ţeapă. Numai că ţeapa va fi frecată cu ardei iute de 
Cayenne. 

— Ar fi un lucru bun, îi recomand. 

Și gata, mă chinui să-mi revin puţin, deși nu mi-ar strica să-mi 
rețuică... 

— De mult Didactila Voastră Majestate și-a recăpătat 
fabuloasele spirite? îl întreb. 

— Cam de-o jumătate de oră, zice. 

Nu-mi spune nimic nou, căci știu mai bine ca el de cât timp, 
căci eu unul n-am pierdut nimic. 

— N-aţi avut încă niciun contact cu răpitorii? 

— Nu, dar nu vor întârzia. lată ceva ce miroase a 
răscumpărare. 

— Majestatea Voastră Malthusianistă!? crede că acest fapt 
incalificabil are vreo legătură cu odioasa agresiune pe care aţi 
suferit-o în venerabilele voastre apartamente? 

Emir Aculatul își clatină neuitatul său cap. 

— Probabil că nu, prieten comisar. Atunci am avut de-a face 
cu teroriști, care doreau doar să mă doboare. De data asta, m- 
au răpit într-un moment în care era mai simplu să-mi golească 
un încărcător în piept. 


12 Care restrânge voluntar nașterile. 


Meditez. 

Bun, e timpul că duc cursa la finiş. Simt că mama mă 
așteaptă acasă cu rulade din carne de vacă (secretul se află 
întotdeauna înăuntru!). Și nu vreau s-o fac să aștepte. 

Mă ridic, de bine de rău, în ciuda legăturilor, ţopăi până la ușă 
și încep s-o lovesc cu fruntea. 

— O să vă spargeți craniul! se neliniștește amarul emir. 

Cu toate astea, un dublu pas se face auzit, și poarta se 
deschide, lăsând să apară doi malaci mascaţi. 

— Care-i tâmpitul care face atâta gălăgie? mârâie unul dintre 
ei. Ce-ai vrea să fac pentru tine, Țonţonel? 

— Majestatea sa și cu mine am dori să ne lămurești un pic, 
răspund sec. 

— Stai să vezi cum te-oi lămuri, ia, paștele mă-tii! 

Și gagiul îmi frige una în dovleac. Cad în marea premieră 
mondială... 

Celălalt declară: 

— In fond, ăsta e în plus. N-avem nevoie de el. Să-i tragem o 
boabă în bilă. Dede, una mai drăguță, de 9: fii amabil și trage-i-o 
în ureche, ca să scapi de toată gălăgia! Apoi îi trimiţi pe Ali și 
Moktar să-l îngroape sub palmieri. Tre' să se cinstească și 
furnicile roșii, ce naiba! 

— Da, ce naiba! încuviințează Dede. 

Mă agaţă de mâini și mă târăște afară din cameră. 

Apoi domnii reînchid ușoiul, îmi scot legăturile care erau mai 
slăbite decât un torţionar de copii, și-și scot măștile. 

li regăsesc pe Riton Belgianu' și Ciupitu', doi amici de-ai lui 
Cotoi Mișto, șmecheri aflați la vârsta andropauzei, ai naibii 
marcați de absent. Cei doi, pe care Mondenul mi i-a propus ca 
asociaţi pentru mica mea combinaţie vicleană. 

Ne îndepărtăm silențioși, trecem într-un salon fără ferestre, 
garnisit cu perne mari, cu un plafon numai din oglinzi. Cotoi 
Mișto e aici, cu bunică-sa. li salut cu voce joasă. Bătrâna 
doamnă e pasionată de aventură, care-i amintește de timpurile 
bune ale tinereții ei hoţomane, pe când punea la cale asalturi 
eroice cu Marele Louis, soţul ei, mort pe câmpul de onoare al 
marilor răufăcători. 

Cotoi Mișto este pe cale de a examina prada adunată de 
coechipierii săi. 


— la zi, îmi face, e serioasă chestia: fruct pur, optșpe carate, 
masiv, nu plăcuţă aurită. Am pus șmenul pe un cântar de 
persoane, acul a sărit cu puţin de douășase de kile. La cursul de 
schimb, e tare! Comisare, ce-ţi oprești din asta? 

— Liniştea, suspin. Eu nici nu știu că aţi dezmembrat Rolls-ul. 
Altfel spus, asta reprezintă cheltuielile voastre pentru 
manoperă. Orice strădanie merită a fi plătită, ori, în calitatea 
mea de funcţionar, n-aș fi avut cu ce să vă ofer o vacanţă în 
Bahamas. 

Bunicuţa decretează cu timbrul ei spart: 

— Jos pălăria! E fain, gagiul! De fapt îl încadrasem deja, după 
voce. Vocea nu te înșală niciodată. Poţi să-ți compui mutra, dar 
vocea, niciodată! 

— Bun face Mondenul, tare încântat să încaseze atâta aur, 
plus bijuteria ce-ar fi făcut să saliveze pe chiar Șahul persan și 
piersica șahiţă. De-acum înainte, de-a ce ne jucăm cu moșulică? 
În zona arăboilor va fi mare vânzoleală, la aflarea răpirii... 

— Aţi lăsat mesajul în Rolls, cum că operaţiunea e revendicată 
de vechii martiri din Kalbahr? 

— Naturlich. 

— Și mașina care a fost folosită la răpire? 

— Șutită de Belgianu', de la niște turiști olandezi. 

— Atunci, totul e alb-albastru, amicii mei. Trebuie să ne 
înhămăm la treabă. De fapt, ce-i ascunzătoarea asta? 

— Un vechi bordel, care aparținea bunicii, spune Mondenul. 

Bătrâna reacționează: 

— Au fost aici afaceri tari cu mii de buci, în astă creșă, micuţii 
mei! Trebuie să vă spun că șeptelul era super-ales: doar tinerele 
bine educate, ticăloase din toate punctele de vedere. 
Franţuzoaice, ca element de bază, of course. Dar și suedeze, 
până la muieruști luate din leagăn, și vândute înainte de-a le 
apare primul flocișor. Mă ocupam eu însămi de asta, cu doamna 
Fernande. Îți amintești, puștiule, de doamna Fernande? Aia 
grasă din Anvers, care a mierlit-o dintr-o ciroză? 

— Da, mamă-mare. 

— Aici, reia mamița, suntem în salonul de alegere. Toate 
don'șoarele mele stăteau în diverse poziţii pe aste perne. 
Clientul cel baștan n-avea decât o greutate: să aleagă. Pentru a- 
| tortura pe prăpăditul ăla eu îţi recomand camera strigătelor, pe 
care o botezasem așa pentru că e atât de capitonată încât și 


cele mai zgomotoase dom'șoare se puteau lăsa în voia poftelor, 
fără a-și deranja vecinii. Are și avantajul că posedă o oglindă 
falsă, ceea ce va permite pușştiului sticlete să urmărească toate 
mișculaţiile fără să se arate. In plus, mai are și un releu acustic, 
pentru ca să nu ratezi marele delir al domnilor în dezmăţ ce se 
produceau înăuntru. Chestia merge cu căști. În unele seri era 
mai ceva ca-n Radio Paris. Mi-amintesc de colonelul Prendu, un 
maniac. Păsărica lui era să-și pună o cămașă de noapte de 
damă și să se lase biciuit și înjurat. Dacă i-aţi fi auzit deliradele, 
oameni buni, le-aţi fi înregistrat. Și remarcaţi că pe atunci nu 
exista magnetofon, și ne trebuia un utilaj gen Pathefon Marconi 
pentru a pune la rece sunetele. Ah, pe toți zeii! Să fi auzit voi 
vocea maestrului, mai ceva ca Brahms! 

Râde înţepător, drăguţa de ea. E tare fericită să-și 
rememoreze frumoșii ani ai tinereții. 

— Mamaie are dreptate, decretează Cotoi Mișto, o să-l 
instalăm pe Mustafa ăsta în camera ţipetelor. Amicii mei vor 
avea grijă de el, în timp ce noi ne vom muta cartierul general în 
camera alăturată. Să-i păstrăm în orice caz ochii legaţi, să nu 
poată mai apoi să povestească peisajul. 

— Și dacă nu spune? întreabă Ciupitu”. 

— Faceţi-l să scuipe tot, răspund placid. 

— Până unde putem merge? se interesează Belgianu'. 

— Până la capăt, mielușeii mei. Și dacă ăl capăt nu-i de ajuns, 
mai puneţi de la voi. 

Riton se strâmbă. 

— Ştii, comisare, eu unul îs poate un violent, dar n-am 
obiceiul de a brusca bătrânei. 

— Bătrânelul ăla e cea mai mare viperă de pe Pământ, 
prietene, un vicios cum n-o să mai întâlneşti niciodată. Ca să-ţi 
faci o idee, trimitea bolnavilor flori otrăvite, ca să-i termine. 

— Bun, pe locuri pentru cadril! cotcodăcește bunica lui Cotoi 
Mișto. 

Chiar dacă-i cvasi-centenară, își păstrează forma. 

e 

În spatele oglinzii trucate a bordelului dezafectat, urmărim ca 
la teatru peripeţiile interogatoriului. Cotoi Mișto ne furnizează de 
la începutul jocului pronosticul său: 


— N-o să zică nimic, emirul dumitale, Comisare, nici dacă-l vor 
decupa în rondele. Stoic până la moarte, așa sunt ăștia. 
Încasează durerea, cum primește un vagin un breb. 

Asta-i și părerea mea. Singură bătrâna își păstrează 
încrederea. Ea zice că, dacă Kohnar Constipatu' se va mai juca 
mult de-a eroul mut-gură cusută, îi va găsi ea ac de cojoc. 
Nepoțelul ei n-o contrazice. Dar, din felul în care își îndeasă un 
Camel în gură, printr-un port-ţigaret de mabră, inelat cu aur se 
simte bine că Mondenul pune puţine șanse pe promisiunile 
bunicii. 

Cei doi complici ai mei l-au legat pe bătrân de un fotoliu. l-au 
plasat picioarele pe un taburet de bucătărie și i le-au fixat cu 
sârmă. Lăbuţele slăbănoage ale emirului sunt albăstrite de o 
rețea sangvină în relief. Carnea îi e palidă. Și-a pierdut botoșeii 
în afacere. Amicii i-au legat o eșarfă neagră pe ochi. 

Arcașii lui Cotoi Mișto sunt stângaci. Parcă neexperimentați. 
Forța lor sunt combinaţiile, nu acţiunile de forţă. Ei au armatele 
lor de lucrătoare cu curul, sau împart în stânga și-n dreapta 
zăpadă la săculeţ-cadou, acești masculi. Pentru Marea Echipă 
Feroce însă... și-au pierdut mâna. Vârsta i-a făcut burghezi. Nu 
tocind cărțile sau golind sticloanțe de Ouzò îţi păstrezi forma 
fizică de răufăcători. Plictisiţi de preciroză, nu mai au suflul 
sacru. 

Ciupitu' decartează totuși, cu o voce joasă, cântecelul învățat 
de la mine: 

— Ascultă, amice, nu ca să-ţi vindem covoarele te-am săltat. 
Lucrăm în import-export, dar în zona informaţiilor de orice 
calibru. Toată treaba noastră e să prindem secrete și să le 
vindem la preţ maxim. Tu, de ceva timp, ai tot felul de 
șmecherași care se învârt în apropierea ta, ca de exemplu 
fantele de era cu tine în Rolls. Dar gagii ăștia nu-s buni de nimic. 
Sunt doar niște funcţionari care se joacă de-a James Bond, și se 
sperie singuri. Gură mare și nimic altceva. Suntem de acord? 

— Vă las responsabilitatea propriilor afirmaţii, răspunde 
Moșulică. 

— Ai dreptate, tataie. Astea fiind zise, o să ne cam răspunzi la 
niște întrebări. Vom verifica răspunsurile. Și din două una: ori 
sunt satisfăcătoare, și în câteva zile te vei putea întoarce la 
haremul tău, ori nu sunt, și vei avea parte de-o criză cardiacă de 


la pistoletul ăsta gras pe care ţi-l îndrept acum spre pitpalac. Mi- 
ai prins ideile, strămoșule? 

— Om pierdut, știi oare cu cine vorbești? declamă bătrânul. 

— Yes, domnule. Dar ori că ești prinţ, ori că ești negustor de 
curmale, problema nu se schimbă cu nimic. 

— lar voi cu atât mai puţin o veţi schimba pe a mea, asigură 
Kohnar. Veţi fi pedepsiţi pentru că aţi îndrăznit așa ceva 
împotriva persoanei mele. 

Ciupitului îi place să pălăvrăgească. Se simte. Ar fi exact pe 
placul lui, lupta oratorică. Se regăsește imediat într-un număr de 
folosire a limbii. Din contră, Riton Belgianu' ar fi mai expeditiv. 

— Bun, plonjăm? mărâie. 

Și, pentru a-și intra în mână, își aprinde bricheta și dă foc 
venerabilei bărbi angora a emirului. 

Cotoi Mișto se neliniștește: 

— Hei, o să-mi dea foc la crâșmă, cretinul! 

Pe fotoliul său, Kohnar nu se mișcă. Riton stinge incendiul, cu 
ajutorul unei perne. Dacă l-ai vedea pe emir, ce bilă are acum, 
ca un pumn de bebe, în urma decupării. De aici înainte va avea 
un cap de cur, gen păsărică jumulită. 

L-ai lua de milă. Și i-ai arunca un pumn de mărunţiș, de l-ai 
vedea așa ţepos, în urma acestei defrișări rapide de toamnă. 

— Ce i-au făcut? se neliniștește buni, care nu poate vedea, pe 
motiv cert de orbire (orbirea face vorbirea). 

li povestesc. Relicva își scutură căpșorul de bibilică bătrână. 

— Cât e de tâmpit. Belgianu' feselor mele! Ce speră? Ca un 
arab de clasă, ăsta să se lase speriat de-o arsură? Nu-i cunoaște 
pe arabi, Riton ăsta. La ce i-o servi faptul că a petrecut douăj de 
ani în ţara asta, dacă mai continuă să se creadă în Anvers? 
Pariez că-i va arde ţurloaiele, cât de curând. 

— Just, mă bucur. Riton îl lucrează la talpa piciorului. Și 
bătrânul nu se mișcă, mai mult decât dacă i-ar fi citit un verset 
din Coran. 

— La naiba! Opriţi circul ăsta, tipilor! strigă străbuna. Am o 
idee mai bună. 

Și ne-o livrează caldă, la ieșirea din creier. Cotoi Mișto 
murmură că nu-i cine știe ce, dar bun, va încerca s-o facă și p- 
asta. Că da, s-ar putea, la urma urmei ca, într-adevăr, să ţină 
figura, iar Seigneuria Sa să se scape. 


Anulăm operaţiunea în curs și raportăm interviul pentru o 
dată nu tocmai îndepărtată. 

e 

Îi nimeresc pe Achille și Berurier în barul de la Mâ-Kâch. Al 
naibii de trişti, cei doi marţafoi. Au mutre sinistre, duo 
specializat în saltelism cu muzică. 

— Nu aveţi aere prea vesele, domnilor patroni, ricanez, 
căţărându-mă pe un taburet înalt, de unde-mi ofer o aruncătură 
de ochi în decolteul unei Ricane puţin cam trecută, dar tare 
țâțoasă. 

Se abţinu să-mi răspundă. Achille biberonează unul din 
infectele sale Bloody Mary. Berurier linge șampanie, căci înaltele 
sale funcţii îl incită la lux. Din timp în timp restituie cazul 
carbonic închis în divinul amestec. O face sobru, dintr-o scurtă 
schelălăitură de șacal, și nu cu ajutorul acelor teribile mugete de 
vacă lăuză, cu care înainte de promovarea sa își anunţă 
prezența în cele mai turbulente locuri. 

— Miss Suzeta nu-i aici? mă informez. 

— Nu ne mai vorbi de târfa aia! suspină Grasul. 

Presimt răhăţișuri sentimentale. 

— Ticăloasa v-a lăsat? 

— A şters-o cu senegalezul care servea mocca în restau, știi, 
tipu'n turban, care avea nădragi bufanţi, de parcă ascundea în 
marsupiu cine știe ce sculă de camping (e-o). D'șoara și-a 
permis să-și pună o labă pe punguţa lui cu doi bănuţi, în timp ce 
el căra un delicat platou. Tre’ să recunosc că ea era criţă. Da’, 
ce strigăt a scos, nepoate! Ca și cum Cască Aurie ar fi avut 
montgolfiere ca niște baloane de rugby! Clar că o campioană a 
hop-hopului ca ea nu-și putea continua drumul fără a vizita și 
mănăstiranga! De la sfârșitul serviciului ăluia, a și sărit pe el, al 
naibii senegalez bronzat și pocit! Clar, era o ticăloasă, așa e, 
Chelule? 

Babacu' lasă să-i cadă colțurile gurii, pentru a-și marca 
disprețul. 

— O nevrozată, spune. Clar, voiajul ăsta a fost dezamăgitor. 
Căci, desigur, San Antonio, nu aveți nimic nou. 

— Nimic pentru moment. 

Scrâșnește. 

— Rezultatele rămân pe mai încolo, văd. 


— Exact, domnule ministru, fac, fără să mă îndepărtez de la 
tonul folosit mai devreme. 

Piratul de salon coboară vocea: 

— Răpirea emirului, care a cutremurat întreaga ţară, e opera 
dumitale, după câte înțeleg? 

— Înțelegeţi bine, domnule ministru, dar n-ar fi fost mai bine 
să ascundem acest lucru, în loc să-l strigăm în acest bar? 

— Așa, așa, dă-mi lecţii! N-aţi fost în stare să progresaţi naibii 
în ancheta asta cu un milimetru, și vrei să-mi faci tocmai mie 
morală, presimt! 

Îl ia pe Beru de martor: 

— Acești tineri lupi cred că li se permite totul, pentru că 
numai ei au colții ascuţiţi. 

Dolofanul râgâie un pic mai puternic, declarând: 

— Să creează ce-o vrea, noi suntem ăia de comandăm, 
Chelule, n-au cum s-o mai miște. Işi pot pune pe moace toată 
automultumirea, că noi suntem aici să scoatem aeroplanele 
când o vrea mușchiu' nostru. Mai iei o porcărie d'asta, Mărețe? 

Strigă chelnerul. 

— Hei, crețule, varsă de doi! 

Apoi, descoperind-o pe frumoasa americană, uluitoare într-un 
aranjament de lame scânteietor, ca o ţinută de astronaut, de 
cinema: 

— Aș putea poate să vă ofer un gâtlej, drăguță ma'am? Am 
sent’ mentu’ că vă scălăriţi sistemosul prin zonă. Alăturaţi-vă 
deci nouă, să ne punem valurile în același ritm! 

Dama vorbește prost franceza, dar ei o invită. Odată apărută 
în acest gen de local, e clar cu ce se ocupă. 

Scoate deci un surâs de cel puţin șaișpatru de dinţi, a căror 
strălucire e mânjită de ruj. 

E o persoană un pic mai grăsuţă, care a făcut bye-bye la cel 
puţin cincizeci de ani, și asta de mult. Platinată, à la Marilyn, cu 
ridurile de la ochi nivelate de fard, de la maica Helena a lu' 
Rubinstein. Polul ei de interes, repet, e balconul propriu, al naibii 
de avansat pentru vârsta ei. 

— Ou ată tu iu dri'c? se informează galant Bérurier. 
Șampanie, vizichi, martinică? 

Mămicuţa plonjează spre râgâitor. 

Achille, care reprobă invitaţia Grasului, mă ia de-o parte și, 
aparte: 


— Ce-ţi spuneam, San Antonio? Dezarmăm nava și aducem 
turma acasă. Sunt vremuri grele, odată cu răpirea bătrânei 
carapace. Te joci într-atât cu focul că eu zic că ăsta-i deja un joc 
prostesc, dragul meu. Mâine dimineaţă, la prima oră, ne 
îmbarcăm. Am reţinut deja locuri la avion. 

— Înțeles, domnule ministru. 

Mă întorc pe călcâie, preferând încă compania răufăcătorilor 
lui Cotoi Mișto. Totuși, înainte de a mă înapoia la bătrânul bordel 
al mamiţei, trec pe la spital, să-mi văd micuţele bolnave. 

Aflu că a fost repatriată Sirella în Anglia, cu un avion special 
(mulțumesc, Europe Assitance) și că drăguţa Aicha și a ei mamă 
sunt, din fericire, în afară de orice pericol. 

O mică vizită afectuoasă infirmierei se impune. E puţin 
tânguitoare, pe așternutul ei, micuța. Ochii mari, negri îi 
mănâncă toată faţa, cum am citit eu într-o carte bine scrisă. 
Părul blond, liber, lasă să se vadă cât de negri îi sunt ochii. li 
agăţ lăbuţa de pe cuvertura albă și îi ţuc dosul. 

— Ce ni s-a întâmplat? mă întreabă. 

— Flori, îi răspund. Cele care erau destinate doamnei 
Delameer și pe care ai crezut de cuviinţă să le duci scumpei tale 
mame. Un individ infam, dorind s-o ucidă pe tânăra femeie, de 
teama că se va însănătoși. Un om fără milă, ceea ce o grav, un 
om fără scrupule, ceea ce e și mai grav încă. A plasat în coșul cu 
flori, la început magnific, o capsulă eterobringzmac flatulat, 
acest gaz care ucide mai sigur și mai rapid decât alcoolul, 
cancerul sau pneumonia dublă. Să-ţi explic: capsula conţinând 
gazul e făcută din bucinazium mixt, materie care se 
descompune în câteva ore în contact cu umiditatea. Adăpostită 
în inima mușchilor umezi, în care sunt înfipte florile, capsula și-a 
îndeplinit misiunea și a început să se topească - eliberând gazul. 
Doamna mamă a ta, pe care aș vrea s-o saluţi din partea mea, a 
respirat eterobringzmacul flatulat. Efect imediat. Tu, lovită la 
rândul tău. Oroare! Din fericire, ai avut puterea de a chema în 
ajutor pe devotata-ţi colaboratoare, căreia îi datorezi multe 
mulţumiri. Și iată-vă salvate, și una și cealaltă. Presupune că ai 
fi plasat coșul în camera Sirellei Delameer, aceasta ar fi fost 
moartă negreșit. 

— Cum se mai simte? se neliniștește blânda Aicha. 

— Starea ei pare că s-a ameliorat un pic, medicul șef 
consimţind ca un avion s-o ducă la Londra, din câte am aflat. 


— Dar cine voia s-o ucidă? 

— Un prinţ ticălos arab, care nu-și mai conduce decât contul 
din bandă. 

Depun un cast sărut pe fruntea înfierbântată a încântătoare. 

— Revino-ţi, și vom avea un destin nocturn, îi promit. O să-ţi 
povestesc totul despre „lovitura lui Poseidon”, „lanterna surdă”, 


„Scoica cu surprize”, „vizuina nebună”, „atacul cavalerilor 
lăncieri”, „sticletele arzător” și „tragerea în butoi a vinului 
Burgund”. 


Acceptă această promisiune cu un surâs prostesc. 
e 

Lucrurile se precipită. 

Cum reapar în casa de mult închisă a mamiţei, urechea mea e 
alertată de ţipete de animale ce par a fi domestice, comestibile 
și aparţinând regnului suveran al mamiferelor, ca și președintele 
Reagan, Einstein, Tu, dulăul tău, vacile fermierului meu, Marilyn 
Monroe, și încă vreo patru miliarde de tâmpiţi ce sunt pe cale de 
a-și aștepta moartea, făcându-se că trăiesc. 

Grohăiturile îmi dau speranţe. Imi găsesc banda de hoţomani 
amabili completă. Ciupitu' poartă o salopetă albastră de 
mecanic, căci el e însărcinat cu animalele. 

Mamiţa exultă: 

— Să vedeţi ce-o să mai meargă caraghioșii mei, promite 
centenara. li cunosc eu pe bătrâneii arăboi, emirul vostru n-o să 
reziste nici treizeci de secunde. Religia lor o să-i piardă pe ei! 

Cotoi Mișto rămâne mai rezervat. 

Ciupitu' explică cât de greu i-a fost să găsească drăguţii 
auxiliari propuși de Marea Ticăloasă. Nu-i deloc ușor să-i 
descoperi în astă ţară de musulmani. 

Bun, ne reîntoarcem în Cartierul General, în spatele oglinzii 
fără dos. Cotoiu' a adus o butelcă de Dom Pérignon rose, pentru 
ca să fim mai în largul nostru. Mamiţa a și tras o cupă bine 
frapată, de antren. Pronostichează o reușită francă și masivă, 
țepoasă. Ca și cum instinctele o pot înșela pe ea! Tot ce-i pare 
rău e că a orbit până-n ceafă, într-atât i-ar fi plăcut să asiste la 
scenetă. li amintește de vremurile de altădată, pe când comenta 
suculent pentru clienţii bogătani, în timp ce Mina Alsaca se 
explica cu Micul Rene. Un gagiu gras ca o pompă de bicicletă, 
dar dotat cum nu s-a mai văzut, și plin de iniţiative 
extravagante. Işi aduna pe alese auditoriul: Umflatu,, 


președintele Camerei de Comerţ, comandantul Frecangiu, un 
mai vechi braț drept al lui Lyâutey, Germain Tupuduque, 
faimosul pictor care a refăcut plafonul capelei Fifteen, și alţii, 
cărora le placea să vină să se bucure de reușitele 
cutremurătoare ale micului Rene. Pe mamiţa o mai trec încă fiori 
povestind despre modul imperial în care o sulița pe Mina nodul 
de om. Doar alsaciana îi putea adăposti monumentul clasat al 
lui Rene, căci trebuia un ditai garajul pentru a-i încasa ăstuia 
ștanga. Nu era departe de patruj’ de centimetri, și când 
dezambala scula, madamele o tuleau ca din faţa unei scăpări de 
gaze. Căci se vedeau deja desfundate pe viață cu păsăricile în 
scântei, oribil zdrenţuite, ca-ntr-un accident feroviar. 

Retrăiește totul bătrânica. E un întreg trecut eroic, care urcă 
acum la suprafață. Ea, una, plasa un comentariu impecabil pe 
timpul ședinței de hâţânare, spunând la fix cum se face, ce se 
petrece, sublinia reușita, pregătea următoarele realizări. Astfel 
că, în finalul parcursului, clienţii ei de elită săreau ca hunii pe 
șeptel, și basculau dirhamii fără a mai număra, chiar și 
comandantul Frecangiu', cu toate că trebuia un forceps pentru 
a-i extrage șmecheria. 

Și acum, bun, bomba e închisă. Casă arhi-închisă! COTOI 
Mișto are în proiect s-o transforme în restaurant de lux pentru 
turiști baștani, și poate cu una-două muieri la pândă, pentru 
solitari. Dar asta doar ca să-i facă plăcere mamiţei să-i 
risipească nostalgia. 

Și în timp ce noi conversam, totul e pus la punct în salonul 
țipetelor. Amicii l-au dus pe emirul Kohnar, l-au dezbrăcat și 
termină prin a-l lega, într-o pregătire misterioasă. 

A-I vedea gol-pușcă, resimţi milă. E atât de slăbuț bătrânul, 
total descarnat, doar ceva oase, și fără mușchiuleț. 

Continuă să se joace de-a stoicul. Un mare demnitar. Serios, 
oricât de parșiv ar fi, jos pălăria în faţa curajului său! 

Ciupitu' apare, cărând un sac săltăreț, și urlător. 

Pleacă și-l caută pe al doilea după ce l-a depus pe întâiul în 
salon. Apoi al treilea. Traficul odată încheiat, deschide sacii. Trei 
porci scapă ca nebunii, grohăind, scotocind, atacând în toate 
părțile. Porci nu foarte mari, plini de păr negru, cu ochii roșii. 

Riton Belgianu' și Ciupitu' se instalează pe spetează pentru a 
urmări scena. Purceii fac un bairam pe cinste. Pornesc un 
început de cafteală, unul dintre ei se apucă să halească o pernă, 


totul este dantesc. Și apoi, cel mai dolofan, un mascul cu aer 
prea puțin curtenitor, sfârșește prin a-l tapisa pe Alteța Sa 
Rarissimă, pe covor. Îl adulmecă și începe să-l lingă. 
Mmmmmm, e bunuț, piure de muselină! Ailalţi doi guiţători vor 
să profite și ei de afacerea lunii. 

Atunci moș Kohnar nu mai poate și începe să strige într-o 
groază de dialecte în vigoare pentru a treizecea și a cinșpea 
paralelă. Mamiţa, orbuţă dar nu surdă, și care s-a familiarizat cu 
toate limbile care se practică în Africa și în Orientul Mijlociu 
începe să se bucure întocmai ca o fetiță care a dat peste 
sutienul sorei sale mai mari. 

— Asta e, se dă bătut! Se lasă! Ştiam eu! Godacii, sunt 
obsesia lor. Le apropii un sandwich cu jambon de bot și o taie la 
fugă, precum șoarecii bolnavi. N-aveam dreptate, micii mei 
duri? Cum zicea Louis cel Mare: pentru ca un tip să scuipe ce 
știe, ticălosul tre’ să-l ia la mişto. A făcut Dardanelele, omul 
meu! Și tejghelele Indiei, și cele din Bigalle! Un adevărat 
pedigreu de fante. Emirul ăsta al vostru, al bietelor mele fese, 
începe să ciripească, curcanule. Imploră. Dar faceţi-mi o 
plăcere: lăsaţi-l mâncat de purceluși, doar un pic. Doar n-om fi 
deranjat curajoasele animale degeaba! 

Nemaiascultând cererea ei, declanșez semnalul luminos 
pentru a comunica celor doi amici să-l dezlege provizoriu pe 
Majestatea Sa Porcăriţa, și să-l atace cu marele chestionar de 
douăj' de puncte. 

E caldă, fraţilor! 

Ce zic eu: arde! Carbonizează! 

e 

Sunt aici, toți trei: Achille, Beru, și Americana platinată și 
decoltată. Toţi râd și se află la biroul de înregistrare al 
aeroportului. Vizibil, au petrecut o noapte plăcută, cu sculele lor 
de teren, trusele gigant și diversele facilităţi lăsate în voia inimii 
și a imaginaţiei acestor domni. 

Observându-mă, Achille își regăsește ceva din gravitate: 

— Nu credeam că va trebui să părăsim acest oraș minunat cu 
coada între picioare, îmi spune. Tocmai am pierdut Marocul 
pentru a doua oară în istoria noastră, San-Antonio. 

Înalt din umeri. 

— Există facilităţi cărora nu te poţi sustrage, patroane. 


Acest dulce cuvânt „patron”, atât de mângâietor timpanelor 
sale, de-abia îi calmează acreala. 

— De când a trebuit să-mi părăsesc precedentul meu post, 
bătrâne, trebuie să recunoaștem că nimic nu mai merge. Nu se 
mai pune nici suflet, dar nici nu mai există o motivaţie profundă. 
În fine, când socialiștii ăștia prostuţi ne vor ceda teren, iar eu voi 
fi Ministru de Interne, sau mai exact Comisar al poporului în 
interior, voi proceda la o refondare completă a aparatului nostru 
polițienesc. 

— Nu mă îndoiesc, patroane. 

Cum e rândul meu să mă înregistrez, depun ceea ce se 
numește oficial un „titlu de călătorie” la funcţionară, o 
încântătoare marocană a cărei frunte e ornată de un minuscul 
tatuaj care te face să te gândești le trei baligi de muscă. 

— Pentru Geneva? spune. 

— După cum vedeți miss. 

— Bagaje? 

— O valiză. 

O depun pe numita pe cântar, al cărui cadran acuză 
douăzecișiopt kilograme și patru sute. 

Exact în această clipă, Chelul abia tresare. 

— Cum așa, Geneva? Nu vă întoarceţi cu noi în Paris? 

— Nu, domnule ministru, iau zborul Swissair, care decolează 
douăzeci de minute mai târziu. 

— Ah! Asta aţi raportat-o directorului vostru? 

— O voi face după, domnule ministru. 

— După ce? 

— La încheierea misiunii, totul va figura pe raportul meu, fiți 
liniștit. 

— Nu, dar asta-i anarhie, bordel, rahat! începe să urle 
Bătrânul, iar vocea îi e amplificată și repercutată de hol. 

Bérurier, care-și strecurase mâna sub puloverul de cașmir al 
Ricanei, pentru a constata cât de înghesuite îi stau glandele 
mamare sub ţol, crede oportun să intervină: 

— Ce mai ţi-e așa brusc, Chelule? Face ceva șmenuri 
subordonatul căruia îi sunt eu cief. 

— Închipuiește-ţi, Sandre, că acest incapabil pretinde să se 
ducă în Elveţia să-și prelungească misiunea, când noi am 
convenit să stopăm cheltuielile. 


Bérurier mugeta la niște chestii definitive pe care să le 
profereze. 

— E-n plictisitor, n-am biroi aci, face, la finele cogitaţiilor sale, 
mi-ar fi plăcut să am o conversă cu comisionerul Santantonio, 
veniţi puţin până-n bar, să ne izolam, dragule. Chelule, fii 
amabilizant: continuă să-mi încălzești micuța destrăbălată, 
căreia îi făceam sfârcurile, și asta din prietenie, îi place la 
nebunie. Gagica asta-i ca înaltele furuncule de la Crensot: nu 
tre” nicicând lăsate să se stingă și nu-i prea mulţi doi ca să-i 
asiguri permanenţa, că altfel, dacă nu, se aprinde o lămpiţă roșă 
în chiloţii ei. 

Și grasul, umflat de autoritatea ce i-o conferă funcţia mă 
precede până-n portul unde-l roagă pe un oarecare Abder ben 
Hussin, 34 ani, căsătorit, tată a șase copii, să ne servească de 
urgență whisky-uri duble. 

— Comisare, îmi declară directorul meu, nu-mi place ca un 
amărât de Achille să vină să ne bage zăpadă în propriile noastre 
slipuri. Nu că n-ar fi un cal bun, ţi-am mai zis-o, dar are tendinți 
să-și vâre deștul cam peste tot. De ce e agitarea în problemă 
voiajului în Elveţia? 

— Pentru a concluziona misiunea pe care aţi binevoit a mi-o 
încredința, domnule director. 

— Mai adică? 

— Cred că pasagerii zborului dumneavoastră sunt chemaţi, 
doar n-o să vă pierdeţi avionul, s-o lăsaţi pe acea vorace 
americană în braţele lacome ale Bătrânului nu-i așa? 

— Vă rog în două cuvinte să vă explimaţi, comisare. 

— Atunci, știi ce? 

Îmi pun mâna pe umărul imens al Matahalei și îi suspin la 
zece centimetri de bârnă: 

— Alexandre-Benoit, îmi place să ne jucăm din când în când, 
numai că începi să mă calci pe coadă, cu fandoselile tale. Sunt 
momente în care e nevoie să ne comportăm ca niște adulti, 
înţelegi? Așa că șterge-o să-ți iei avionul și nu mă mai călca pe 
bătături. Sunt la limita suportabilului. 

Umflatu' își „șterge” dublul vizichi. 

Plătește nota împăciuitor și mă părăsește pentru a se alipi 
tandemnului. Îl aud răţoindu-se la Venerabil: 


— Comisarul acţionează sub directoarea franșe și masive, 
Chelule. Așa c' te rog să nu ne mai freci pe chelie. E momente în 
care e nevoie să ne purtam ca-ntre adulţi. Inţelegi? 


De aici, lucrurile sunt simple. 


Ajuns în Geneva, iau o cameră la Hotel du Rhône. Apoi mă 
îndrept spre Compania Băncilor Elveţiene (CBE). 

La ora cincisprezece și zece, directorul adjunct mă primește. Îi 
transmit o scrisoare manuscris a Majestății Sale Non Ignorabilă 
Kohnar. Îl sună pe șeful lui Cutare spre a controla, și îi dă 
scrisoarea. 

La ora 15 și 19, șeful Cutare revine și zise că „e în ordine”. 

La ora 15 și 22, directorul adjunct cere de împrumut cheia 
seifului 618. Scrie numele meu, vârsta și adresa mea la rubrica 
„procură”, mă roagă să semnez în vederea numelui meu, ceea 
ce și fac. 

La ora 15 și 26, directorul adjunct îmi spune că va trimite 
expres prin poștă cartela, la adresa pe care i-a indicat-o 
Majestatea Sa în Marrakech, adică SAS Kohnari c/o M. Henri 
Van-Deboot, strada Mhoal E. Igaura 101, Marrakech (Sa6ne-et- 
Loire). E adresa Ritonului pe care va trebui mai apoi să și-o 
schimbe, inclusiv identitatea, dar oricum nici asta nu era cea 
adevărată. 

Petrec o seară lejeră Griffin's din Geneva, masa delicată, vin 
de clasă, ambianţă euforizantă. Și părăsind acest templu al 
bunului trai, imaginează-ţi că propun unei încântătoare tinere 
negrese cu cizme înalte, jupă scurtă, cu o coafură ă la Noah, să 
o acompaniez până la hotelul meu. Ea acceptă, neavând 
prejudecăţi rasiale. Noapte delicată, care ne-mbată... 

e 

A doua zi dimineața iau micul dejun după bunul plac la Boul 
Roșu: picioare de oaie, caltaboș, cârnățăraie. 

După-amiază: cinematograf. 

La ora 20 și cu întârziere, Riton Belgianul năvălește cu 
procura vizată de Alteța Sa Zdruncinată. Îl invit să halească la 
Girardet, chiar dacă toate mesele sunt reținute încă din 1978. 
Freddye acceptă să ne servească în scara podului său, unde au 
mai rămas două trepte libere, pe care embolia unui client le-a 
lăsat vacante. Riton declară că va fi o schimbare certă după 


cartofi prăjiţi ai vitezei sale naţiuni și după cuș-cuș-ul marocan. 
Entuziasmul său e atât de mare încât se înscrie pe lista de 
așteptare pentru 19 martie 1986, ziua aniversară a bătrânului 
său tată care va ajunge la 85 de ani. 

e 

Ziua următoare, la ora 8 și 30, mă întorc la bancă, împreună 
cu piesa contrasemnată cum se cuvine. Verificarea este operată 
de serviciul competent. La ora 8 și 42 penetrez în sala seifelor 
CBE. Alteța Sa Dărâmată, care este crema unităţii, mi-a 
transmis cheia lădoiului 618. Această cheie, alăturată celei a 
funcţionarului permite deschiderea compartimentului în 
chestiune. 

Cititorul asiduu să-și scoată degetul din nasul propriu sau, în 
cazul cititoarelor, să-l extragă din păsărică, şi să aibă 
amabilitatea de a-mi permite a preciza în acest moment 
singular al acțiunii, că seiful 618 nu e una din puşculițtele alea 
apte să adăpostească un picuț de ludovici de aur, ceasul cizelat 
al bunicului și ceva valori confuze care urcă și coboară, ca un 
yo-yo la Bursă. Din contră, e un fel de cameră, inconfortabilă 
dacă ai dori să-ți petreci vacanţa în Elveţia, dar propice să 
primească comoara lui Ali Baba. 

Imaginează-ţi un culoar central, luminat dintr-un plafon, cu 
stelaje de oțel pe stânga și pe dreapta. 

E inutil a cotrobăi prea îndelungat, căci Flabulanta Sa 
Majestate a făcut un crochiu Ciupitului. Ceea ce caut eu se află 
pe partea dreaptă etajul superior, între o casetă de rubine și o 
valiză de diamante. Mă așteaptă într-un scrin mare de velur 
verde și, când salt capacul numitului, sunt orbit. Închid repede, 
din cauză că n-am fost atât de precaut să mă dotez cu ochelari 
de soare. 

— Mulţumesc mult, îi spun funcţionarului, lipindu-i în plină 
palmă un cearșaf de zece franci adevărați, franci elveţieni. 

La ora 8 și 58 ies iar la suprafaţă. 

La 9 și 25 sunt la aeroport. 

La 9 și 46, un vameș francez îmi salută legitimaţia 
profesională și mă întreabă surâzând, încercând să glumească 
dacă am ceva de declarat. 

— Da, îi răspund, un pietroi”?. 

Imi spune că și frati-su mai mare are o piatră la vezică. 


15 Cailla - piatră (argou - diamant, piatră prețioasă) (n. tr.). 


A mea, mai simplu, se găsește în slipul meu, înghesuit între 

dragele mele zdroabe, de care e fixat cu leucoplast. 
(J 

E ora 11 și 1 minut când năvălesc în casa Pebroque. 

Eram deja aşteptat. 

În sala mare de conferinţe, se găsesc reuniți (citez din 
memorie): președintele Consiliului, ministrul de Interne, cel al 
Culturii, conservatorul de la Luvru, Bătrânul, directorul meu, dl. 
Alexandre-Benoit - Bérurier, directorul de la $.T.0.1., cel de la 
Feri-Fri, președintele Labeude-lor, al Franţei, domnul F. Ricosu', 
expertul experților, doamna Sangigote Desnov, contra expertă a 
experţilor experți, plus o grămadă de tipi, persoane, indivizi, 
gagii, șmenari, a căror importanţă colectivă nu e evidentă. 

Salut cu o sobră înclinare din cap. 

— Permiteți? zic. 

Și merg în dreptul unei ferestre pentru a-mi decapsula șlițul și 
a extrage din cuibul lui delicat acel lucru neprețuit ce există 
acolo. 

Câteva tușituri discrete punctează operațiunea. Debarasez 
obiectul de leucoplast. Îl frec un pic cu batista mea de mătase 
(în engleză: silk) și îl depun în plin mijloc al marii mese. 

— Oooh, face auditoriul. 

Primul ministru (primul din stânga) suspină: 

— Așadar, iată-l iar, deci! 

Apoi, cu un gest căruia nu-i lipsește noblețea (nu-ţi poţi 
petrece viaţa jucându-te cu trandafirii, fără a cuceri din cauza 
spinilor o agilitate în mișcări), se adresează astfel experților: 

— E rândul dumneavoastră să vă pronunţaţi, doamnă și 
domnule. 

Interpelaţii își înfig lupele în ochi și-și fac un cucui, aplecându- 
se prea simultan peste cataroi. 

(J 

În timp ce ei zumzăie și belesc ochii, Achille cel iute de picior 
își părăsește discret masa și vine la mine. 

Văzând asta, Nenobilul Bérurier se grăbeşte s-o facă și el. 

Din nou, iată-mă prins între acești doi sifilitici. 

Beru murmură: 

— Dacă aţi vre’ să-mi scăpăraţi un ţâr de aperitiv din 
reportajul mneatale, comisare. 

— Vorbiţi! adăugă mai sec Chelul. 


Îmi iau tot aerul, aiuriţii ăștia. Mă întreb dacă voi mai naviga 
încă mult timp la bordul șalupelor lor găurile. 

— N-am chef, răspund. 

— Ceeee? rage Boșorogul. 

— Vă-n rog, comisare, trebe să știu cu totul, având în vedere 
că noi ăștialalţi suntem totuși șefi! declară Béru. Ce vă cer e 
doar un rezumativ, să nu muribunzim idioţi. 

Repet: 

— N-am chef. 

În aceeași clipă. Primul ministru își face apariţia cu mâna 
întinsă: 

— Felicitări, comisare. lată o reușită de primă mărime care 
onorează... 

Și zice, vorbește, spune, dă pe gură, mai pune, imposibil de 
oprit, în timp ce-mi scutură umărul cu smucituri repetate. 

— Voi ști să-mi amintesc ceea ce vă datorează patria. Un post 
de subprefect în Caledonia, sau în Guyana, v-ar plăcea? Sau mai 
bine ambasador în Madrid, ai? Sau poate președinte la Air- 
Inter... 

Scutur din cap. 

— Nu, nu, mulțumesc mult, domnule prim-ministru, e bine 
așa. Tot ce mi-aș dori acum sunt niște rulade cu carne de vacă, 
și doar mama mea știe să le pregătească așa cum îmi plac mie. 
Mai aveți nevoie de mine? 

Mă înclin și o tai în uimirea generală. 

Pe covorul verde. Regentul orbește privirile încântate. 


e CONCLUZIE EIZULCNOC 

Toinet ăsta... nu are somn nici cât zece duzini de melci în 
cinci kile de sare. Mă strigă din camera lui tapisată cu floricele. 
Exact când mă apucam să halesc tarta vanilată a Feliciei, care a 
urmat macaroanelor gratinate, ce acompaniau la rândul lor 
rulada. 

— Du-te să-i dai un pupic, pledează mama. 

Îmi golesc paharul de Richebourg (e sărbătoare în sat), și urc 
scara. 

Toinet mă așteaptă, așezat în pat, vesel și plin de exclamaţii, 
în lumina portocalie a veiozei. 

— Hei, ia spune, Antoine, din moment ce ești acasă, o să-mi 
spui o poveste, nu? Știi să povestești așa bine. 

Bun psiholog. Mă tămâiază pentru a descuraja un eventual 
refuz, mormolocul. 

— Le știi toate, obiectez: Motanul încălţat, Scufita Roșie, 
Capra domnului Seguin... 

Protestează: 

— Hei, amice, astea-s pentru debili profunzi! O poveste 
trebuie să fie mai tare ca Dallas-ul. Măcar cântă-mi „Fă nani 
Colas, micul meu frate”, dacă tot ești aici! 

— Eşti hazliu, puștiule, ce-ai vrea să-ţi istorisesc? N-am mai 
avut timp nici să merg la cinema. 

— Păi inventează, că ai de unde. O chestie a dracului de 
sângeroasă, cu cafteli, gagici, spionaj... 

Mi-aduc un scaun lângă patul lui. 

— Am înţeles, îi spun. Poate că deja știu ce-ţi trebuie, 
caraghios mic. Ceva stil „o mie și una de nopţi” sângeroase. Era 
o dată, într-un emirat din Golful Persic, transformat în puț de 
petrol, un bătrân emir viclean și avar care se numea Kohnar, zis 
Constipatu'. Legase prietenie cu un diplomat englez numit 
Adam Delameer, personaj îndoielnic ce ocupa postul de vice- 
consul în capitala acelei ţări... 

Și plec puternic în amănunte. 

Toinet își deschide mari felinarele. Un fir subţire de salivă îi 
curge curând din gură. Își reține respiraţia. Uneori, pune câte o 
întrebare pentru a-și clarifica unele lucruri. Vrea să prindă chiar 
tot, artistul. Cel mai frumos cadou pe care i-l poţi face unui 
copil, crede-mă, e o poveste frumoasă. 


Și nu mă slăbește deloc, șoricelul. Să înţeleagă el tot, toată 
acea monstruoasă afacere pusă la cale de emir și de Adam 
Delameer, pe timpul când amândoi erau tari în Kalbahr, fiecare 
în postul lui. 

Lovitura a picat exact în timpul unei grave crize petroliere, ca 
urmare a războiului din Suez, sub cea de-a patra Republică. De 
la asta a pornit lovitura. Franţa depetrolată. Idei, cu ghiotura. 
Super regular pauză. Curat rahat! Atunci, prin intermediul (era 
să zic prin canalul!) domnului vice-consul britișoi, Kohnar face o 
propunere ţării noastre. Un tratat ad vitam aeternam cu Franţa, 
rezervându-i o producţie exclusivă, plină și întreagă, de 50 mii 
barili petrol pe zi. În schimb, amatorul ăsta de pietre preţioase 
cere să i se dea Regentul. Sau, mai exact, să-i fie schimbat pe o 
piatră mai mică, tăiată exact ca ilustrul pietroi. Urma 
schimbarea... și cine s-ar fi prins? Când familia Dubois-Ringard 
mergea să admire gemma (și soră-ta geme) la muzeu, crezi că 
s-ar fi prins cineva de diferenţă, cap sec? 

Adam Delameer, în mare secret, s-a ocupat de ocultele 
tranzacţii. Franța, pe jeantă, acceptă. Acordul se face. 
Ambasadorul nostru în Kalbahr e gata să semneze. Of course, 
nu e o chestiune prea legală, dar asta-i fața frumoasă a spatelui 
(cum spune Berurier). Cu o zi înainte de a fi semnat tratatul, un 
mesager special, al naibii de tupeist, apare în Kalbahr, cu 
Regentul atașat de testicule (ceea ce, mai tărziu, îmi va da 
ideea de a proceda la fel). Intâlnirea e programată la palatul 
emiral. Dar acolo, jocuri de mână! O ambuscadă a fost 
pregătită. Mesagerul e răpit, condus într-un loc secret, și lăsat 
fără pietroi (de pe cele moi). Nu mai rămâne decât să fie ucis. 

Emirul, perfid, îl doboară tocmai în fața consulatului Marii 
Britanii. Vrea să-l bage la apă pe Adam Delameer, într-un fel. 
Să-l ţină prin asta legat de papucul lui. Și chestia ţine, Delameer 
joacă rolul samariteanului de lux. 

Nu mai e diamantul! Acordurile prevăzute sunt decomandate. 
Săraca Franţă, ca o bătrânică amărâtă, are dreptul doar să tacă 
naibii din gură, ca mai totdeauna! A fost teribil de înșelată. 
Afacerea e atât de enormă, atât de scabroasă, de scandaloasă, 
că Franţa încasează și tace. Se confecţionează un Regent de 
urgență la Burma, pentru a ascunde înfrângerea. 

Lui Toinet, acum zău că-i curg balele după povestea asta (și 
încă n-a auzit fragmentele cu femei!). 


— Încă, încă! îmi cere. 

E frumos, ca și în Cei trei Mușchi Mari. 

Și tot ca în Cete de Răi Muște Mari. Vine și urmarea: După 
douăzeci de ani, în care celebrul San Antoine joacă rolul 
principal. 

Îi povestesc interviul acordat, imprudent, de Kohnar unei mici 
jurnaliste. Valurile în rahat pe care le produce. În noul guvern, 
cineva știe de istoria Regentului (clar rămâne secret, de la un 
regim la altul, ca și banalele). Acel cineva zice: „la te uită?”. ȘI 
de la ac la aţă, totul se reciclează. Sunt trimis dincolo, să văd 
dacă Delameer e acasă. Și nu crezi că avea o casă cam prea 
mișto pentru cât de puturos era? Chiar crezi că serviciile 
britanice au așa excedent de sterlinge? 

Și apar eu. Numai că omulețul a fost prevenit! lar micul meu 
degețel vicios știe și de cine a fost prevenit. Nu dau nume, și 
nici nu-i nevoie să-mi urmărești privirea. Nu mă uit la nimeni. 
Pur și simplu mă gândesc că sunt atât de mulţi ranchiunoși pe 
lumea asta, dintre cei ce-au fost daţi jos din posturi de 
conducere, cu șuturi în fund. M-ai înţeles? Multam, meriţi cinci 
franci. 

Pe scurt, lui Delameer îi cam tremură genunchii. Ce nu-i 
convine lui e emirul. Nu cumva vrea să-l șantajeze? Atunci, își 
convinge superiorii că trebuie să dispară, și lovitura cu omul- 
zero se încheie prin a-i fi acordată. De ce mijloace de presiune s- 
a folosit pentru a obţine acest regim special? Mystery. Pila și 
intimidarea sunt cele două mamele ale serviciilor secrete. Cu el, 
totul e OK. 

Numai că, Tipesa lui cade în limbă după mine (nu, eu nu mi- 
am pierdut nici picioarele și nici capul, doar brebul mi-e pus pe 
șotii). Și ea se joacă de-a falsa văduvă veselă cu mine. lar el 
vede red, maestrul. Pentru marile dureri, marile remedii. Cu 
participarea șefilor lui mi l-o fi trimis pe cap Flavius Tedetechitu, 
sau din proprie iniţiativă? Nici nu-mi pasă care-i răspunsul, și 
asta mă scutește să mă mai gândesc la ceva cu care nici tu n-ai 
nimic de-a face. Continui? 

Toinet cere. Poţi să lași caravana în mijlocul etajului? Pot să-i 
spun „hai, la culcare, mai vorbim mâine”? Ar fi o metodă 
gestapovistă. 

Bun, continui. 


Marrakesh, pământul luminii. Încântare, paradis pe pământ, 
oraș în alb și ocru. Deschide-ţi Atlasul și Alt As! 

Sunt un pic dezorientat de intrarea in the game a bătrânului 
moș monarh. Oh, și ce atacă! Conversaţia noastră de la masă l-a 
luminat. Tot ce-a reţinut e că tipesa e văduva lui Delameer. Se 
poate să știe ca tot. Și atunci, repede de tot, organizează un 
atentat fals contra propriei sale persoane, în cursul căruia noi 
am fi fost doborâțţi. Dar tu-l știi pe Antonio, Gigele? Cu el nu-ți 
îngheaţă fundul în zăpadă. Doar biata amică e lovită. Doar ea, 
scumpa, care se gândise la posibile represalii din partea 
sanguinului ei, și plătea un pseudo purtător de armă să mă 
protejeze. les din atentat învingător. Ce face atunci Emiruitul? Işi 
doboară așa-zișii teroriști, pentru a fi siguri de tăcerea lor. 

E turbat. Oh, disperare! Pe actul meu de curaj. Cu atât mai 
mult cu cât văduva Delameer nu a murit de tot. Dacă-și revine și 
știe ceva de Regent, va scuipa tot adevărul. Și de aici coșul 
otrăvit. Căci acele flori ale răului au cauzat pierderea bătrânului 
crab. Ele au fost eroarea ce m-a făcut să înţeleg jocul. La urma 
urmei, blestematul ăla de coș mi-a dat pe la nas cu ocazia de a 
înțelege. You see? 

Foarte bine. Restul... nimic nu-i scapă lui Toinet, înainte de a 
adormi. Dar tu știi restul, ce rost mai are să mă repet? Cu 
editorul meu am deja probleme că scot book-uri prea lungi. Ar 
putea să economisească cel puţin două caiete de 32 de pagini 
(ăsta-i termenul de la imprimerie). Așa se laudă el. Făcând eu 
romane mai scurte, îți dai seama câtă economie realizează ăștia 
cu al lor Fluviu Black? Cu atât mai mult cu cât preţul de vânzare 
nu s-a schimbat. Dar eu... slăbiciunea mea e cititorul. Imi place 
să-l răsfăţ cu cât mai multe rânduri, mă gândesc la el, dau foc la 
editură pentru el. Și un fluviu e tocmai bun să stingă un 
incendiu, nu? 

În beznă, în timp ce sunt exact la ușă, Toinet mă cheamă. 

— la spune, măreţule... 

— Ce? 

— Diamantul ăla, enorm, n-ai fi putut să-l șutești și să-l faci 
bucăţi mai mici, și apoi să-l vinzi? Cu asta, am fi fost milorzi toți 
trei, vreme de două generaţii. 

— Ai și tu niște instincte... suspin. Trebuie să-ţi vorbesc într-o 
zi despre viaţă, Toinet. Despre lucrurile care e dezgustător să le 
faci. 


— De acord, dom'le preot. 

— Vezi tu, îi spun, pentru a încerca să-l fac să înţeleagă, dacă 
aș fi făcut ce ziceai tu, n-aş mai fi putut să-ţi povestesc istoria 
asta. 


e LANIF FINAL 

Mi-a dat întâlnire la Fouguet's. A ajuns în același timp cu 
mine. S-a schimbat mult. Două cârje cu capătul de cauciuc îi 
asistă mersul șovăitor. S-a mai îngrășat, dar de data asta nu mai 
aleargă prin land în trening roșu. Nu mai poate decât să se 
târască din fotoliu la masă și de la masă în pat. 

Îi contemplu tenul palial, cele trei bărbii, ochii obosiţi de 
insomnie. Un elan de compasiune mă cuprinde. 

La dracu’, era așa de fericit până să debarc eu în 
supermarketul din  Eggs-To-The-Cook. Cu tevelul lui, cu 
alergăturile, cu madama, cu casa lui cochetă... Respira aerul 
pur, Adam. Și se relaxase precum celălalt Adam, the first, 
înainte ca năbădoiasa lui să halească mărul. Și apoi, Sirella, care 
a degustat și ea ce-a putut. 

Nu mai am nici cel mai mic resentiment, și îl iert că a vrut să 
mă doboare. Viaţa merge înainte, și noi la fel... pentru puţin 
timp. Și apoi începe coborâșul. Ne credem mari, dar greșim. E 
tâmpit să speri. Totul e deja jucat. 

Comandă un coniac, chiar dacă e dimineaţă. Mâinile îi 
tremură pe mânerele cârjelor, precum labele lui Eloi Dutalion. 

— Propunerea mea vă surprinde, domnule comisar? 

Surâd slab. 

— Ah! știi, dacă tot citești diferite moduri de întrebuințare, 
sfârșești prin a înţelege cum se utilizează aparatul. Nici moartea 
mea nu mă va surprinde. 

— Vin din cauza Sirellei. 

— Trăiește încă! mă extaziez, deși asta nu-i tocmai pe placul 
calmului britanic. 

— Un miracol! E mai frumoasă chiar decât înainte. 

Deodată, o undă de fericire mă parcurge. 

— Sunt foarte... tare... 

Imposibil să găsesc cuvântul exact. Dintr-un gest, îmi dă de 
înţeles că a priceput. 

— După nefericita aventură din Marrakesh, eu nu mai sunt 
bărbat, face Delameer. 

— Sorry! 

— Și chiar înainte de a fi suferit acea penibilă mutilare, mă 
tem, Sirella nu cred că găsea cine știe ce satisfacţie cu mine. ȘI 
acum, de când dumneata ai trecut prin viaţa ei... Pe scurt, e din 
ce în ce mai tristă. 


— Sorry, mister Delameer. 

— Vezi, m-am gândit că - că sunteţi un om... mai particular. 
Căruia i se poate spune totul. 

— Sper într-adevăr că sunt așa, Mister Delameer. 

— În acest caz, ar trebui să reiei legătura cu ea, chiar dacă 
atunci a fost ceva întâmplător. Știu bine că asemenea lucruri nu 
pot fi comandate, dar, în măsura în care mai simţi pentru ea un 
oarecare apetit... 

— E mai mult decât un simplu apetit, mister Delameer, e chiar 
o foame. 

— În cazul ăsta, avem o cameră la Hotelul Micului Albion, la 
doi pași de aici, camera 76. Dacă ai un pic de timp... 

— Alerg, mister Delameer. 

— E teribil de amabil ce faceţi, mister comisar. 

Fac semn chelnerului să vină pentru a-i achita consumaţia, 
dar Delameer mă agaţă de braţ cu cârja. 

— Ah, nu, te rog! exclamă Adam. Lasă-mă măcar să plătesc 
eu consumațiile! 


Sfârșit 


SAN-ANTONIO 


Morpions circus 


